
Πρόεδρος.
Gebhardt (PSE ).
   – Kύριε Πρόεδρε, στη Γερμανία με τον όρο “παρακολούθηση με κοριούς” εννοούμε το τελευταίο διαθέσιμο μέσο για την καταπολέμηση των σοβαρότερων μορφών οργανωμένου εγκλήματος. Οι υπηρεσίες έρευνας μπορούν να την εφαρμόζουν στη δίωξη μόνο υπό αυστηρούς νομικούς όρους και στο πλαίσιο του συνταγματικού δικαίου. Προσφάτως μάλιστα, το Ομοσπονδιακό Συνταγματικό μας Δικαστήριο επέβαλε περαιτέρω περιορισμούς στην εφαρμογή της.
Πρόεδρος.
   Ευχαριστώ πολύ, κυρία Gebhardt. Θα διαβιβάσω το αίτημά σας στον Πρόεδρο του Σώματος.(1) 

Πρόεδρος.
   Η ημερήσια διάταξη προβλέπει τη συζήτηση της έκθεσης (A5-0204/2004) του κ. Oostlander, εξ ονόματος της Επιτροπής Εξωτερικών Υποθέσεων, Δικαιωμάτων του Ανθρώπου, Κοινής Ασφάλειας και Αμυντικής Πολιτικής, σχετικά με την τακτική έκθεση 2003 της Επιτροπής για την πρόοδο που σημειώθηκε στην πορεία προσχώρησης της Τουρκίας. 
Oostlander (PPE-DE ),
Η επιλογή της συμμετοχής στην Πολιτική Καλής Γειτονίας, όπως διατυπώθηκε στην έκθεση του κ. Napolitano, μπορεί επίσης να διατηρηθεί, αλλά οι τροπολογίες που παρέχουν μόνο στην Τουρκία μια θέση εκτός της Ευρωπαϊκής Ένωσης δεν συνάδουν με την ουσία της έκθεσής μου. Η κατηγορηματική έμφαση που δίδεται στην εκπλήρωση των πολιτικών κριτηρίων συνδέεται επίσης με την επιθυμία να υπάρξει επαρκής υποστήριξη από τον λαό.
Verheugen,
   .  Κύριε Πρόεδρε, κυρίες και κύριοι, η σημερινή συζήτηση αποτελεί μια πολύ καλή ευκαιρία για την αναθεώρηση του πίνακα ενδιάμεσων αποτελεσμάτων σχετικά με την πρόοδο που σημείωσε η Τουρκία στην προσπάθειά της να επιφέρει μεταρρυθμίσεις. Θα ήθελα να ξεκινήσω εκφράζοντας τις θερμότατες ευχαριστίες μου προς τον κ. Oostlander για την ισόρροπη και εμπεριστατωμένη του έκθεση, με τα συμπεράσματα της οποίας μπορώ σε γενικές γραμμές να συμφωνήσω.
Εντούτοις, η τροποποίηση των νόμων και η αλλαγή του νομικού συστήματος δεν επαρκούν. Θέλουμε να δούμε την πρακτική εφαρμογή των αλλαγών αυτών – όχι μόνο σε βάση ad hoc, αλλά συστηματικά και αποτελεσματικά. Παρότι, επετεύχθη σημαντική πρόοδος προσφάτως, οφείλω να δηλώσω ότι λαμβάνουμε συνεχώς εκθέσεις που αποδεικνύουν ότι τα τουρκικά κέντρα εξουσίας αποδέχονται με απροθυμία τη μεταρρυθμιστική διαδικασία. Συνεπώς, απευθύνω επείγουσα έκκληση προς την τουρκική κυβέρνηση να καταβάλει κάθε δυνατή προσπάθεια, προκειμένου να εφαρμοστούν οι συγκεκριμένες μεταρρυθμίσεις.
Ήλθα στο Κοινοβούλιο κατευθείαν από την Ελβετία, όπου νωρίς σήμερα το πρωί περατώθηκαν οι διαπραγματεύσεις σχετικά με την εξεύρεση οριστικής λύσης στο πρόβλημα της Κύπρου. Θα ήθελα να επωφεληθώ από την ευκαιρία, για να ενημερώσω το Κοινοβούλιο –πριν από οποιοδήποτε άλλο όργανο– σχετικά με την εξέλιξη των πραγμάτων. Όπως γνωρίζετε, θα προτιμούσαμε –όπως κάναμε πάντοτε– την πρώτη Μαΐου να καλωσορίσουμε μια ενωμένη Κύπρο στην Ευρωπαϊκή Ένωση. Κατά την παραμονή μας στην Ελβετία, φθάσαμε απίστευτα κοντά στην επίτευξη του στόχου αυτού, και η διαδικασία αποδείχθηκε κάθε άλλο παρά αποτυχημένη. Οι επιλογές που τέθηκαν εξαρχής ήταν δύο: η σύναψη συμφωνίας ήδη στην Ελβετία ή, εναλλακτικά, η παρουσίαση ενός τελικού σχεδίου από τον Γενικό Γραμματέα των Ηνωμένων Εθνών για το οποίο οι δύο κοινότητες της Κύπρου θα αποφασίσουν με δημοκρατικό δημοψήφισμα στις 24 Απριλίου.
Επιτρέψτε μου να επανέλθω στο θέμα της Τουρκίας. Η Τουρκία συνεργάστηκε εποικοδομητικά κατά τις διαπραγματεύσεις στην Ελβετίας – γεγονός το οποίο θα επιθυμούσα να χαιρετίσω. Θα ήθελα επίσης να προσθέσω ότι στο τέλος του τρέχοντος έτους θα αποφασιστεί εάν η Τουρκία πληροί τα κριτήρια της Κοπεγχάγης – τα οποία έχουν αποφασιστική σημασία. Εάν αποφασιστεί ότι τα πληροί, τότε –δυνάμει της ομόφωνης απόφασης του Ευρωπαϊκού Συμβουλίου της Κοπεγχάγης, τον Δεκέμβριο του 2002– θα ξεκινήσουν οι διαπραγματεύσεις για την προσχώρησή της χωρίς καθυστερήσεις. Το φθινόπωρο, η Επιτροπή θα υποβάλει έκθεση επί του προκειμένου, η οποία θα είναι δίκαιη και αντικειμενική, όπως και εκείνες που προηγήθηκαν.
Όπως καταδεικνύει η έκθεση του κ. Oostlander, η διαδικασία εκσυγχρονισμού του πολιτικού συστήματος της Τουρκίας και προσαρμογής του στα κοινοτικά πρότυπα έχει προχωρήσει πολύ. Το Ευρωπαϊκό Κοινοβούλιο συνέβαλε ανέκαθεν σημαντικά στην προσπάθεια να υπενθυμίσει στην Τουρκία την υποχρέωσή της ως δημοκρατικής χώρας να διασφαλίζει τα θεμελιώδη δικαιώματα και τις θεμελιώδεις ελευθερίες. Στην παρούσα φάση, πολλά εξαρτώνται από την ικανότητα της ίδιας της Τουρκίας να αποδείξει ότι πληροί τα πολιτικά κριτήρια της Κοπεγχάγης, όχι μόνο από νομικής άποψης, αλλά και στην πράξη.
Van Orden (PPE-DE ).
Ωστόσο, κάποιοι μπορεί να σκεφθούν ότι κάθε φορά που η Τουρκία σημειώνει πρόοδο προς μια συγκεκριμένη κατεύθυνση, ο στόχος για την υποψηφιότητα στην Ευρωπαϊκή Ένωση μετακινείται. Πριν από έναν χρόνο, στην έκθεσή του το Κοινοβούλιο εξέπεμψε ένα υπερβολικά αρνητικό μήνυμα προς την Τουρκία και δεν αναγνώρισε την κλίμακα των θετικών εξελίξεων που έλαβαν χώρα τους προηγούμενους 12 μήνες. Η φετινή έκθεση είναι πιο ισορροπημένη, αλλά ακόμα αποστέλλει ένα χλιαρό μήνυμα.
Ορισμένες από τις τροπολογίες που κατατέθηκαν προσπαθούν να ανατρέψουν τις αποφάσεις, πρώτον, του Ευρωπαϊκού Συμβουλίου του Λουξεμβούργου του 1997, το οποίο επιβεβαίωσε ότι η Τουρκία επρόκειτο να κριθεί επί τη βάσει των ιδίων κριτηρίων με τα υπόλοιπα υποψήφια κράτη και, δεύτερον, του Ευρωπαϊκού Συμβουλίου του Ελσίνκι του 1999, το οποίο αναγνωρίζει στην Τουρκία κανονικό καθεστώς υποψήφιας χώρας.
Δεν θεωρείται πλέον σωστό να μιλούμε για πιθανή εισδοχή της Τουρκίας στην Ευρωπαϊκή Ένωση. Το πεπρωμένο της Τουρκίας είναι ξεκάθαρο: εν ευθέτω χρόνω θα γίνει μέλος. Ελπίζω, ωστόσο, ότι έως εκείνη την ώρα και έως την ώρα που πολλοί από τους νεαρούς που βρίσκονται σήμερα στο δημόσιο θεωρείο –συμπεριλαμβανομένων και μαθητών από το St Martin's School του Brentwood, την εκλογική μου περιφέρεια– θα έχουν αποκτήσει ένα σταθερό επάγγελμα, η ίδια η Ευρωπαϊκή Ένωση θα έχει απομακρυνθεί από την εμμονή της για την πολιτική ολοκλήρωση προς μια πιο χαλαρή κοινότητα εθνικών κρατών. Πολλοί από εμάς εργαζόμαστε προς αυτήν την κατεύθυνση.
Ορθώς αναφέρθηκε το Κυπριακό. Διαδραματίζει σημαίνοντα ρόλο στην υποψηφιότητα της Τουρκίας, εσφαλμένα, όπως νομίζουν ορισμένοι. Ωστόσο, καλώς εχόντων των πραγμάτων, αυτό που στο παρελθόν αποτέλεσε αρνητικό παράγοντα θα αποκτήσει σύντομα αντίθετη σημασία. Χθες το βράδυ, ο Γενικός Γραμματέας των Ηνωμένων Εθνών διατύπωσε το τελικό του σχέδιο για την επανένωση της Κύπρου. Για ένα μεγάλο χρονικό διάστημα, η διεθνής κοινή γνώμη είχε διαστρεβλωθεί αναφορικά με αυτό το ζήτημα και οι Τουρκοκύπριοι δεν είχαν κατορθώσει να εκφράσουν τις απόψεις τους. Οι τουρκικές αρχές ιδίως, εργάστηκαν σκληρά προς την κατεύθυνση εξεύρεσης μιας δίκαιης ρύθμισης, η οποία θα προσφέρει προοπτική ειρήνης και ασφάλειας. Πιστεύω ότι το σχέδιο που βρίσκεται τώρα στο τραπέζι των συζητήσεων θα τύχει θετικής ανταπόκρισης από τον κυπριακό λαό και ελπίζω ότι θα υπερψηφιστεί κατά το δημοψήφισμα της 24ης Απριλίου.
Τέλος, πρέπει ακόμα να γίνουν πολλά προς την κατεύθυνση των μεταρρυθμίσεων στην Τουρκία, ιδίως σε ό,τι αφορά τα ανθρώπινα δικαιώματα. Ωστόσο, πολλά από αυτά που έχουν επιτευχθεί μπορεί να έχουν αντίθετο αποτέλεσμα εάν ληφθεί αρνητική απόφαση τον Δεκέμβριο. Το μήνυμα του κ. Oostlander είναι, παρόλ’ αυτά, πολύ αρνητικό. Θα ήθελα, λοιπόν, να αποστείλω ένα μήνυμα θετικής ενθάρρυνσης. 
Smet (PPE-DE ),
   .  Κύριε Πρόεδρε, τα τελευταία χρόνια αποδείχτηκαν δύσκολα για την Τουρκία στον κοινωνικό τομέα και, επίσης, στον τομέα της απασχόλησης. Υπέστη οικονομική κρίση, σεισμούς, ξηρασία και μια τρομοκρατική επίθεση. Αυτό αποτέλεσε προφανώς πλήγμα για την κοινωνική κατάσταση του λαού και την ευημερία του. Το γενικό επίπεδο ευημερίας στην Τουρκία, εκφραζόμενο σε αγοραστική δύναμη, είναι κάτω από το 23% του επιπέδου της ΕΕ. Σε σύγκριση με μία δεκαετία πριν, το χάσμα έχει διευρυνθεί, διότι το 1997, το επίπεδο αυτό ήταν μόλις πάνω από το 30%. Η ανεργία έχει αυξηθεί και κυμαίνεται μεταξύ 9% και 10%. Το επίπεδο της απασχόλησης είναι χαμηλότερο από το 50%, ενώ στην Ευρωπαϊκή Ένωση είναι μεγαλύτερο από 60%, μολονότι προσπαθούμε να φθάσουμε το 70%.
Υπάρχουν δύο εξηγήσεις για αυτήν τη μείωση της απασχόλησης. Οι γυναίκες δεν εργάζονται· μόνο μία στις τέσσερις γυναίκες εργάζεται και πολλές γυναίκες της υπαίθρου με λίγα ή καθόλου προσόντα επιλέγουν να μείνουν στο σπίτι, δεδομένης της έλλειψης εργασιακών ευκαιριών. Υπάρχει επίσης αυξανόμενη ανεπίσημη απασχόληση, η οποία είναι εν μέρει αποτέλεσμα –όσο παράδοξο και αν ακούγεται αυτό– της αυστηρής εργασιακής νομοθεσίας. Οι νόμοι που αφορούν τις απολύσεις είναι πολύ αυστηροί, και το αποτέλεσμα είναι ότι οι εργοδότες προσπαθούν να υπερκεράσουν αυτούς τους νόμους προσλαμβάνοντας παράνομα εργαζομένους. Η παιδική εργασία παραμένει επίσης υψηλή. Σύμφωνα με τη Eurostat, ένα τέταρτο του τουρκικού πληθυσμού έχει εισόδημα μικρότερο από 60% του μέσου όρου. Το επίπεδο της φτώχειας παραμένει, συνεπώς, υψηλό και οι δείκτες της κοινωνικής κατάστασης δεν είναι, επομένως, θαυμάσιοι.
Ettl (PSE ),
Η πίεση του χρόνου δεν πρόκειται να οδηγήσει στην ταχύτερη επίλυση των θεμάτων αυτών. Έχοντας όλα αυτά υπόψη και επιδιώκοντας να προλειάνουμε το έδαφος για την έγκριση της προσχώρησης της Τουρκίας στην ΕΕ, θεωρώ ότι η ΕΕ των 25 οφείλει, από δημοκρατικής άποψης, να επανεξετάσει το θέμα και ότι το Κοινοβούλιο οφείλει να εκχωρήσει τη συναίνεσή του, προτού ξεκινήσουν οι διαπραγματεύσεις της Τουρκίας για την προσχώρησή της. 
Olsson (ELDR ),
   .  Κύριε Πρόεδρε, κύριε Επίτροπε, εάν διεξαχθεί μελέτη για τη γεωργία της Τουρκίας, θα αποδειχθεί ότι δεν είναι πολύ ισχυρή. Η Τουρκία διαθέτει περίπου τον διπλάσιο αριθμό γεωργών σε σχέση με τα 15 κράτη μέλη. Περίπου το μισό εργατικό δυναμικό της Τουρκίας συμμετέχει στη γεωργία.
Τα τελευταία χρόνια, σημειώθηκαν πολλές θετικές εξελίξεις στην Τουρκία. Το 2000, για παράδειγμα, εφαρμόστηκε μια νέα γεωργική πολιτική, που κατέστησε πιο εύκολη την προσέγγιση της Τουρκίας προς την Ευρωπαϊκή Ένωση σε αυτόν τον τομέα. Ταυτόχρονα, βρισκόμαστε σε πρώιμο στάδιο των συζητήσεών μας όσον αφορά την ένταξη στην ΕΕ, και είναι δύσκολο να κάνουμε μια ακριβή αξιολόγηση.
Sommer (PPE-DE ),
   . – Σας ευχαριστώ, κύριε Πρόεδρε. Θα ήθελα να ξεκινήσω με την επισήμανση ότι η ανακοίνωση του Επιτρόπου Verheugen σχετικά με τις μελλοντικές προοπτικές της Ευρωπαϊκής Ένωσης συνάδει πλήρως με τις θέσεις της πλειοψηφίας των Χριστιανοδημοκρατών του Κοινοβουλίου. Θεωρώ δε την παρατήρηση αυτή αξιόλογη.
Καραμάνου (PSE )
Επισημαίνω επίσης ότι η συμμετοχή και η εκπροσώπηση των γυναικών στους δημοκρατικούς θεσμούς βρίσκεται σε απαράδεκτα χαμηλά επίπεδα, όπως και η συμμετοχή των γυναικών στην επαγγελματική κατάρτιση και την απασχόληση. Η κυρία Smet μίλησε εκτεταμένα γι’ αυτό.
Τέλος, ζητούμε την άμεση αποφυλάκιση της πρώην βουλευτού και βραβευμένης με το βραβείο Ζαχάρωφ Λεϊλά Ζάνα, η οποία βρίσκεται στη φυλακή μαζί με τρεις άλλους βουλευτές από το 1994 για καθαρά πολιτικούς λόγους. Αύριο στην Άγκυρα θα πραγματοποιηθεί η 13η ακρόαση, μια διαδικασία που ξεκίνησε πριν από έναν περίπου χρόνο κάτω από την πίεση της Ευρωπαϊκής Ένωσης. Σήμερα, με την ευκαιρία αυτής της συζήτησης χρειάζεται να στείλουμε ένα πολύ ισχυρό μήνυμα στην Τουρκία και να ζητήσουμε την άμεση αποφυλάκιση της Λεϊλά Ζάνα, σαν ένα μικρό δείγμα ότι, επιτέλους, η Τουρκία πορεύεται προς την Ευρώπη.
Τέλος, κύριε Επίτροπε, κύριε Verheugen, ως Ελληνίδα, θα ήθελα να σας ευχαριστήσω θερμά για τις ακούραστες προσπάθειές σας προκειμένου να επιτευχθεί μια δίκαιη και βιώσιμη λύση στο Κυπριακό. 
Suominen (PPE-DE ).
    Κύριε Πρόεδρε, εξετάζοντας την πιθανή υποψηφιότητα της Τουρκίας στην Ευρωπαϊκή Ένωση, οφείλουμε να παρατηρήσουμε τα κριτήρια της Κοπεγχάγης συνολικά. Η εξαίρετη έκθεση του Arie Oostlander επισημαίνει με ουδέτερο τρόπο το στοιχείο αυτό. Θεωρώ ότι πρόκειται για μια ισόρροπη, ούτε αρνητική ούτε θετική, εκτίμηση της πιθανής ένταξης της Τουρκίας. Εξαρτάται πραγματικά από την Τουρκία, εάν θα εκπληρώσει –και πόσο σύντομα– τα πολιτικά κριτήρια που τίθενται για τις υποψήφιες χώρες. Η Ευρωπαϊκή Ένωση πρέπει επίσης να αποφασίσει, εάν θα μπορέσει να απορροφήσει την πιθανή διεύρυνση, ήτοι εάν θα αντέξουν η οικονομία και οι δομές της Ένωσης. Αμφότερες οι πτυχές αυτές πρέπει να εξεταστούν πλήρως, και καμία εξωτερική πίεση δεν πρέπει και δεν μπορεί να τις αλλάξει.
Θεωρώ ότι μιλώ τουλάχιστον εξ ονόματος της φινλανδικής αντιπροσωπείας της Ομάδας μου, όταν δηλώνω ότι πολλοί είναι οι παράγοντες που αποδεικνύουν ότι η Τουρκία βρίσκεται ενδεχομένως στον σωστό δρόμο, στο απώτερο άκρο του οποίου διακρίνεται αμυδρά η προσχώρηση. Το 1999 στο Ελσίνκι δεν δόθηκε καμία υπόσχεση περί προσχώρησης, ωστόσο εκχωρήθηκε στην Τουρκία το δικαίωμα του υποψήφιου κράτους, γεγονός το οποίο εγείρει μεγάλες προσδοκίες από τη συγκεκριμένη χώρα. Σήμερα, θα πρέπει επίσης να μην προβούμε σε περισσότερο ενδελεχή αξιολόγηση της ικανότητας απορρόφησης από την πλευρά της Ένωσης: δέκα νέα κράτη μέλη θα θέσουν σε τεράστιο κίνδυνο την αποτελεσματικότητα της Ένωσης τα επόμενα χρόνια. Παράλληλα, ενώ οι περισσότερες χώρες εισφορείς επιθυμούν να περιστείλουν το δημοσιονομικό πλαίσιο στην Ένωση, η ίδια η Τουρκία πρέπει να διανύσει μεγάλη απόσταση, προκειμένου να πληρώσει τα κριτήρια της Κοπεγχάγης. Θα επισημάνω μόνο δύο στοιχεία. Εν πάση περιπτώσει, δεν μπορούμε επουδενί να αναλογιστούμε την πιθανότητα πλήρους υποψηφιότητας, εάν πρώτα δεν βεβαιωθούμε απολύτως ότι στην Τουρκία η αντιπροσωπευτική δημοκρατία διοικεί τις ένοπλες δυνάμεις σε κάθε περίπτωση και ότι δεν συμβαίνει το αντίθετο. Δεύτερον, πρωταρχικό κριτήριο για την υποψηφιότητα συνιστά η εφαρμογή της ελευθερίας της θρησκείας, ούτως ώστε όλες οι θρησκείες που τελούν αποκλειστικά ως θρησκευτικές κοινότητες να διαθέτουν την ελευθερία και το πραγματικό δικαίωμα να ιδρύουν ενορίες και να οικοδομούν εκκλησίες, όπως πράττουν ευχαρίστως τα κράτη μέλη της ΕΕ στην περίπτωση παραδοσιακά μη ευρωπαϊκών θρησκειών.
Θα πρέπει να συγχαρούμε τόσο τον Επίτροπο Verheugen –ο οποίος είναι παρών– όσο και τον Κόφι Ανάν καθώς και τους άλλους συμμετέχοντες στις διαπραγματεύσεις για τη συμβολή τους στο υπό επίλυση Κυπριακό, το οποίο εξακολουθεί να συνιστά –έως και– νομικό εμπόδιο στη σημερινή υποψηφιότητα της Τουρκίας. Ευελπιστούμε όλοι ότι η απόφαση του δημοψηφίσματος θα άρει σύντομα το εμπόδιο αυτό.
Μακροπρόθεσμα, ωστόσο, πιστεύω πραγματικά ότι η εξάλειψη ή η άρση των εμποδίων στην υποψηφιότητα της Τουρκίας θα λειτουργήσει προς όφελος της Ένωσης. Η τροπολογία αριθ. 1, την οποία κατέθεσα η ίδια, και η πρόταση τροπολογίας αριθ. 16 του κ. Elles, κατά την άποψή μου, συνάδουν πλήρως με τα κριτήρια και δεν επιδιώκουν επουδενί να θέσουν φραγμούς στις φιλοδοξίες προσχώρησης της Τουρκίας. Αντιθέτως, θεωρώ προσωπικά ότι η τροπολογία αριθ. 41 αποσκοπεί στον παραγκωνισμό της Τουρκίας από τις ενταξιακές διαπραγματεύσεις. 
Swoboda (PSE ).
   – Κύριε Πρόεδρε, κύριε Επίτροπε, κυρίες και κύριοι, θα ήθελα να ξεκινήσω συγχαίροντας τον κ. Oostlander για την εξαιρετική και ισόρροπη έκθεσή του.
Εδώ έγκειται βεβαίως μια από τις καίριες δυσκολίες. Καλώ την Επιτροπή κατά την εκπόνηση των εκθέσεών της προς το Συμβούλιο –το οποίο θα λάβει την απόφαση και το οποίο πρέπει να συνεχίσει να διαθέτει την εξουσία αυτή– να μην περιορίζεται στην απλή αξιολόγηση όσων έχουν αποφασιστεί, αλλά να εξετάζει επίσης όσα έχουν εφαρμοστεί. Γνωρίζω ότι ο Επίτροπος Verheugen θα το πράξει. Προσωπικά, θα το θεωρούσα μεγάλο επίτευγμα, εάν μπορούσε να υπάρξει μέχρι το τέλος του τρέχοντος έτους εμφανής πρόοδος στην εφαρμογή των μέτρων που έχουν υιοθετηθεί από την Τουρκία.
Όσον αφορά τον ρόλο των ενόπλων δυνάμεων, πραγματοποιείται κάτι εξίσου σημαντικό – καθώς ο ρόλος τους έχει σαφώς περιοριστεί. Εάν ισχύουν όσα δήλωσε ο Επίτροπος Verheugen, και η τουρκική κυβέρνηση ανταποκρίνεται θετικά στο θέμα της Κύπρου, αυτό οφείλεται στον περιορισμένο ρόλο των στρατιωτικών, δεδομένου ότι εάν υπήρχε ένα αποφασιστικό σημείο στο οποίο οι στρατιωτικοί έθεταν φραγμούς, αυτό ήταν βεβαίως οι διαπραγματεύσεις για την Κύπρο. Για τους Τούρκους, πρόκειται για την απόδειξη –ή τη μη απόδειξη– μιας ουσιαστικής περιστολής του ρόλου των στρατιωτικών.
Θα ήθελα να ολοκληρώσω με μια αναφορά στην Κύπρο. Παρότι ελπίζω στην εξεύρεση μιας λύσης και είμαι ευγνώμων στον κ. Verheugen για τις προσπάθειές του, οφείλουμε να κατανοήσουμε πλήρως ότι η λύση αυτή θα πρέπει να δικαιώνει τόσο την Κύπρο όσο και την Ευρώπη, ούτως ώστε η Ευρωπαϊκή Ένωση να εντάξει μια χώρα η οποία να μπορεί να συμμετέχει ενεργά στη διαδικασία που εφαρμόζει για τη λήψη των αποφάσεων. 
Duff (ΕLDR ).
    Κύριε Πρόεδρε, η Ομάδα του Ευρωπαϊκού Κόμματος των Φιλελευθέρων, Δημοκρατών και Μεταρρυθμιστών υποδέχεται θερμά το σχέδιο που συνέταξε χθες στην Ελβετία ο Κόφι Ανάν. Συγχαίρω τον Επίτροπο Verheugen και την ομάδα του διότι διαδραμάτισαν ρόλο-κλειδί στις διαπραγματεύσεις για το σχέδιο. Το σωστό και δίκαιο επιτάσσει να καταβάλει η Επιτροπή και το Συμβούλιο ενεργές προσπάθειες προκειμένου οι όροι της ένταξης να εφαρμοστούν σε ολόκληρη τη νήσο της Κύπρου. Δεν είναι αργά να υποστηρίξει το Σώμα πιο ενεργά, απ’ ό,τι στο παρελθόν, τη διευθέτηση αυτής της διαφοράς.
Η Τουρκία αξίζει τις ευχαριστίες μας για την ενεργό συνεισφορά της σ’ αυτήν την διευθέτηση. Αυτό το γεγονός, καθώς και η ευγνωμοσύνη μας, δεν αντανακλώνται πλήρως στην έκθεση Oostlander, η οποία, εντούτοις, περιέχει πολλά στοιχεία που θα βοηθήσουν το Σώμα να διαμορφώσει γνώμη, καθώς προχωρούμε προς τον Δεκέμβριο και προς την κρίσιμη απόφαση έναρξης των ενταξιακών διαπραγματεύσεων. Ορθώς δεν θέλουμε να προδικάσουμε αυτήν την απόφαση σήμερα. Πολλά θα αλλάξουν από τώρα έως τον Δεκέμβριο: στο εσωτερικό της Ένωσης, θα έχουμε καταλήξει σε συμφωνία όσον αφορά τη Διακυβερνητική Διάσκεψη, πράγμα που θα μας προετοιμάσει πλήρως για περαιτέρω προσχωρήσεις· στην Τουρκία η κυβέρνηση του Κόμματος Δικαιοσύνης και Ανάπτυξης θα έχει παγιώσει τη νομιμότητα της και νέο πακέτο μεταρρυθμίσεων θα έχει προωθηθεί στο Κοινοβούλιο οι κοινωνικές και οικονομικές συνθήκες θα έχουν βελτιωθεί και ελπίζουμε ότι θα έχει σημειωθεί πρόοδος όσον αφορά την πρακτική εφαρμογή των μεταρρυθμίσεων η Τουρκία θα συνεχίσει, επίσης, να βελτιώνει τις σχέσεις της με τους γείτονες της.
Ainardi (GUE/NGL ).
    Κύριε Πρόεδρε, κύριεΕπίτροπε, όντως, τον Δεκέμβριο του 2004, η Ευρωπαϊκή Ένωση πρέπει να ορίσει την ημερομηνία έναρξης των διαπραγματεύσεων με την Τουρκία για την μελλοντική ένταξή της. Αυτό είναι πραγματικά ένα πολύ σημαντικό βήμα. Θα ήθελα να πω, εξ ονόματος της πλειοψηφίας της Ομάδάς μου, ότι η Τουρκία θα πρέπει να πάρει τη θέση της ως πλήρες μέλος της Ευρωπαϊκής Ένωσης. Πρόκειται για μια χώρα που λόγω ιστορίας και γεωγραφίας ανήκει στην Ευρώπη. Αντίθετα από όσα ισχυρίζονται ορισμένοι, ανοιχτά ή κρυμμένοι πίσω από ψευδή προσχήματα, το πρόβλημα με την Τουρκία δεν είναι η θρησκευτική της ταυτότητα. Ορισμένες πολιτικές δυνάμεις συνεχίζουν εξάλλου να ασκούν πιέσεις για να συμπεριληφθούν στο σχέδιο Συντάγματος τα επονομαζόμενα ιουδαϊκο-χριστιανικά θεμέλια της Ευρώπης, ώστε να εμποδίσουν ή και να αποτρέψουν την ένταξη της Τουρκίας.
Όπως και αν έχουν τα πράγματα, το πρόβλημα με την Τουρκία έγκειται στο πολιτικό της σύστημα που εξουσιάζεται από τον στρατό, στη νομοθεσία της και στο σύνταγμά της, που απέχουν ακόμα πολύ από τις δημοκρατικές αρχές. Έγκειται επίσης στην απαράδεκτη συμπεριφορά της προς την κουρδική μειονότητα, που ωστόσο αποτελεί το ένα τέταρτο του πληθυσμού της. Ομολογουμένως, από το 2001, η Τουρκία ξεκίνησε μια διαδικασία μεταρρύθμισης βασισμένη στα κριτήρια της Κοπεγχάγης. Αλλά όπως έχει επισημάνει πολλές φορές το Ευρωπαϊκό Κοινοβούλιο, οι μεταρρυθμίσεις αυτές περιλαμβάνουν αρκετούς και σημαντικούς περιορισμούς όσον αφορά την πλήρη απόλαυση των θεμελιωδών δικαιωμάτων και ελευθεριών. Η έκθεση της Επιτροπής Εξωτερικών Υποθέσεων, Δικαιωμάτων του Ανθρώπου, Κοινής Ασφαλείας και Αμυντικής Πολιτικής, εξάλλου, επιδοκιμάζει αυτήν την ανάλυση, αφού ενσωμάτωσε τις τροπολογίες της Ομάδας μου, ιδίως εκείνες που αφορούν τη Λεϊλά Ζάνα, το κουρδικό ζήτημα και την αναγνώριση της γενοκτονίας των Αρμενίων.
Είναι αλήθεια πως η Τουρκία δεν είχε πάντα ένα σαφές πλαίσιο που να της επιτρέπει να εγγυάται τα πολιτικά, ατομικά, οικονομικά, κοινωνικά και πολιτιστικά δικαιώματα. Κράτησε το σύνταγμα που υιοθετήθηκε το 1982 κατά τη διάρκεια του στρατιωτικού καθεστώτος και που φέρει ακόμα τη σφραγίδα του απολυταρχισμού. Ο στρατός συνεχίζει να έχει προεξέχοντα ρόλο στην πολιτική ζωή, την οικονομία, τον πολιτισμό και την παιδεία. Αποτελεί τον πραγματικό ακρογωνιαίο λίθο του κράτους και της κοινωνίας και συνεπώς είναι ένα από τα βασικά εμπόδια για την εξέλιξη της Τουρκίας προς ένα δημοκρατικό και πλουραλιστικό σύστημα διακυβέρνησης. Οι αλλαγές είναι αργές, ομοιοπαθητικές και συχνά σκοπεύουν μόνο σε επιφανειακές βελτιώσεις, αλλά πρέπει να αναγνωρίσουμε ότι εξακολουθούν να υπάρχουν πολύ σοβαρά προβλήματα.
Η Λεϊλά Ζάνα, η οποία είχε λάβει το βραβείο Ζαχάρωφ από το Ευρωπαϊκό Κοινοβούλιο, καθώς και τρεις άλλοι πρώην βουλευτές κουρδικής καταγωγής, οι οποίοι καταδικάστηκαν το 1994, βρίσκονται ακόμα στη φυλακή. Η έφεση, στην οποία συμβάλαμε και εμείς, εξελίσσεται υπό σκανδαλώδεις συνθήκες, όπως μαρτυρεί σε κάθε ακρόαση η αντιπροσωπεία του Ευρωπαϊκού Κοινοβουλίου, στην οποία συμμετέχουν οι κκ. Feleknas Uca και Luigi Vinci για την Ομάδα μου. Η Λεϊλά Ζάνα και οι συνάδελφοί της αρνήθηκαν να συμμετάσχουν στη δωδέκατη ακρόαση διαμαρτυρόμενοι για τις συνθήκες αυτής της νέας δικαστικής διαδικασίας, όπου η μοίρα τους είναι προαποφασισμένη. Το κουρδικό κόμμα HADEP απαγορεύθηκε και μια παρόμοια τύχη απειλεί και το κόμμα DEHAP. Πολλές αποφάσεις του Ευρωπαϊκού Δικαστηρίου των Ανθρωπίνων Δικαιωμάτων δεν έγιναν πάντα σεβαστές. Έγιναν διώξεις εναντίον ατόμων που δεν έκαναν τίποτε άλλο από το να εκφράσουν με ειρηνικό τρόπο τη γνώμη τους. Οι υποστηρικτές των ανθρωπίνων δικαιωμάτων υφίστανται παρενοχλήσεις, εκφοβισμούς ή γίνονται αντικείμενο δικαστικών ερευνών εκ μέρους των αρχών. Τα συνδικαλιστικά δικαιώματα δεν είναι εγγυημένα. Τα βασανιστήρια και η άσχημη μεταχείριση εξακολουθούν να υπάρχουν, ιδιαίτερα στα αστυνομικά τμήματα και στις φυλακές. Οι μειονότητες γίνονται θύματα διακρίσεων: για παράδειγμα οι Κούρδοι, των οποίων τα οικονομικά, κοινωνικά και πολιτιστικά δικαιώματα δεν αναγνωρίζονται πάντα πλήρως.
Lagendijk (Verts/ALE ).
    Κύριε Πρόεδρε, όσον αφορά τη συζήτηση για την Τουρκία, φτάσαμε τώρα στο σημείο να υπάρχει, ευτυχώς, ομοφωνία σχετικά με τα εναπομείναντα ζητήματα. Τα ζητήματα αυτά πρέπει να αντιμετωπιστούν με σθένος, και η εφαρμογή –η λέξη που επανειλημμένως έχει παραμεληθεί– είναι πιο αναγκαία από ποτέ. Παρόλα αυτά, η σημερινή έκθεση Oostlander εμφανίζει τρεις αδυναμίες, και πιστεύω ότι αρχικά πρέπει αυτές να εξαλειφθούν.
Καταρχάς, ας εξετάσουμε την παράγραφο 8, σύμφωνα με την οποία η σημερινή θέση της Τουρκίας όσον αφορά το κυπριακό πρόβλημα αντικατοπτρίζει την πολιτική ισχύ του στρατού. Δεν μπορούμε να λάβουμε σοβαρά υπόψη κάτι τέτοιο. Αυτό που συνέβη τώρα στην Κύπρο είναι ότι ο στρατός ενέκρινε τις εξελίξεις σύμφωνα με την κυβέρνηση. Αυτό αποτελεί παράδειγμα μεταρρύθμισης και όχι στασιμότητας. Πρέπει να αφαιρέσουμε αυτό το τμήμα από την έκθεση, κάτι που καθιστά δυνατό η τροπολογία αριθ. 10.
Δεύτερον, και πάλι υπό το πρίσμα των πρόσφατων γεγονότων, σίγουρα ο κ. Oostlander δεν σοβαρολογεί όταν δηλώνει ότι οι Ελληνοκύπριοι επέδειξαν τη σταθερή δέσμευσή τους στο σχέδιο Ανάν. Θα πρέπει να το αποδείξουν αυτό τις επόμενες εβδομάδες. Συνεπώς, πιστεύω ότι πρέπει να υπάρξει αλλαγή και σε αυτό το σημείο.
Τέλος, η τρίτη αδυναμία: θα υποστήριζα σθεναρά τη μείωση των ορίων ψηφοφορίας κατά τη διάρκεια των εκλογών και κατέθεσα τροπολογία προς αυτόν τον σκοπό. Είναι κάτι που επιθυμεί το Κοινοβούλιο, και πρέπει να το μεταφέρουμε στους Τούρκους, διότι, όπως πιστεύω, θα ήταν προτιμότερο να έχει το τουρκικό κοινοβούλιο ένα υψηλότερο επίπεδο πολυμορφίας από ό,τι τώρα, όπου θα ήταν δυνατό ένα όριο ψηφοφορίας της τάξεως του 10%.
Ωστόσο, το κύριο πρόβλημα της έκθεσης Oostlander έγκειται στην παράγραφο 7. Ο εισηγητής αναγνωρίζει, ή πρέπει να αναγνωρίσει, ότι, εάν πραγματοποιηθούν οι σημερινές μεταρρυθμίσεις, τα κράτη μέλη αναπόφευκτα θα αποφασίσουν τον Δεκέμβριο να ξεκινήσουν τις διαπραγματεύσεις. Τι αναφέρει η παράγραφος 7 επ’ αυτού; Σύμφωνα με την ερμηνεία του κ. Oostlander, οι διαπραγματεύσεις είναι αναπόφευκτες, αλλά δεν θα εισέλθουμε σε πραγματικές διαπραγματεύσεις. Ιδιαίτερα, τα 31 κεφάλαια του κεκτημένου δεν θα είναι το θέμα των διαπραγματεύσεων, μολονότι αυτές οι διαπραγματεύσεις έχουν διεξαχθεί με όλα τα υπόλοιπα υποψήφια κράτη μέλη. Αυτό που προτείνει η παράγραφος 7 είναι αρχικά η εκπλήρωση όλων των πολιτικών κριτηρίων. Κάτι τέτοιο ακούγεται καλό, αλλά τι σημαίνει στην πράξη;
Επιτρέψτε μου να σας δώσω ένα παράδειγμα· η ίδια παράγραφος δηλώνει ότι το πρόγραμμα πρέπει να περιέχει το σχέδιο ενός νέου Συντάγματος. Ο κ. Oostlander είναι υπέρ αυτού, το ίδιο και εγώ. Εάν αυτό γίνει με τον σωστό τρόπο, φρονώ ότι θα χρειαστεί δύο με τρία χρόνια· πρέπει απλώς να δούμε πόσο χρόνο χρειάζεται η Ευρωπαϊκή Ένωση. Άλλο ένα παράδειγμα: ο κ. Oostlander έχει επανειλημμένως δηλώσει ότι η αλλαγή της νοοτροπίας που επιθυμούμε είναι μια μακρά διαδικασία. Πιστεύει πραγματικά ότι όλα αυτά πρέπει να πραγματοποιηθούν πριν συζητήσουμε τα κεφάλαια; Σίγουρα όχι. Πιστεύει το Κοινοβούλιο, και πιστεύει πραγματικά, για παράδειγμα, η Ομάδα του Κόμματος των Ευρωπαίων Σοσιαλιστών ότι πρέπει να ξεκινήσουμε διαπραγματεύσεις με την Τουρκία με τα χέρια δεμένα, διότι υπάρχουν 31 κεφάλαια του κεκτημένου που δεν επιτρέπεται να συζητήσουμε; Η άποψή μου, η οποία εκφράζεται στην τροπολογία αριθ. 9, είναι διαφορετική. Είμαι υπέρ του να κάνουμε δύο πράγματα μετά τον Δεκέμβριο.
Καταρχάς, πρέπει να συνεχίσουμε να επισημαίνουμε τη σπουδαιότητα των πολιτικών κριτηρίων, μέσω, εάν είναι αναγκαίο, ενός ειδικού συστήματος παρακολούθησης, διότι είναι σημαντικό, τώρα και στο μέλλον, αλλά, ταυτόχρονα, πρέπει να ξεκινήσουμε τις αποκαλούμενες συνήθεις διαπραγματεύσεις. Κατά τη γνώμη μου, δεν μπορούμε να πούμε τον Δεκέμβριο στην Τουρκία ότι θα ξεκινήσουμε τις διαπραγματεύσεις και να ακολουθήσουμε την ερμηνεία του κ. Oostlander επ’ αυτού. Η ερμηνεία αυτή περιλαμβάνεται τώρα στην παράγραφο 7 και μας επιτρέπει να θέτουμε τα θεμέλια για πολλά χρόνια πριν ξεκινήσουμε τις πραγματικές διαπραγματεύσεις.
Η παράγραφος 7 είναι τώρα ένας ανακριβής –θα έλεγα σχεδόν διπλωματικός– συμβιβασμός που καλύπτει πολλά παραπτώματα. Η εναλλακτική λύση είναι μια σαφής, αλλά ισορροπημένη, θέση από την πλευρά του Κοινοβουλίου, και αυτό το δικαιούται η Τουρκία. 
Queiró (UEN ).
    Κύριε Πρόεδρε, συγχαίρω τον κ. Oostlander για το έργο που επιτέλεσε σε αυτήν την έκθεση, στην οποία θέτει αρκετά ζητήματα που είναι σημαντικά από πολιτική άποψη όσον αφορά την ένταξη της Τουρκίας στην Ευρωπαϊκή Ένωση.
Belder (EDD ).
    Κύριε Πρόεδρε, εντελώς συνεπής ως προς την προηγούμενη έκθεσή του, ο κ. Oostlander παρουσίασε για άλλη μια φορά στο Σώμα μια πολύ σαφή έκθεση σχετικά με το πολύ επίπονο ταξίδι της Τουρκίας προς την Ευρωπαϊκή Ένωση.
Ο εισηγητής ορθώς δηλώνει, στην παράγραφο 32, ότι η Τουρκία εξακολουθεί να δίνει άλλη ερμηνεία στο κοσμικό κράτος από εκείνη που συνηθίζεται στην Ευρωπαϊκή Ένωση. Ο κ. Oostlander αναφέρεται επίσης στον κρατικό έλεγχο επί του κυρίου θρησκευτικού δόγματος και τις διακρίσεις εναντίον άλλων δογμάτων. Θα ήθελα να αντικαταστήσω τον όρο “κρατικό έλεγχο” με τη λέξη “προώθηση”, διότι υπό την προστασία του Προεδρείου Θρησκευτικών Θεμάτων, το οποίο εμπίπτει άμεσα στην αρμοδιότητα του πρωθυπουργού Ερντογάν, η Δημοκρατία της Τουρκίας παρέχει στο κύριο θρησκευτικό δόγμα –το Σουνιτικό Ισλάμ– πολλές ευκαιρίες κοινωνικής ανάπτυξης. Αρκεί να επισκεφθεί κανείς τις χριστιανικές εκκλησίες της Τουρκίας. Έως σήμερα, μολονότι εμπίπτουν στις διατάξεις της Συνθήκης της Λωζάνης του 1923, δεν έχουν το καθεστώς νομικού προσώπου. Για να το θέσω λακωνικά, κύριε Επίτροπε, πρέπει να γίνουν πολλά ακόμα, αλλά δεν χρειάζεται να σας το πω αυτό.
Εγκρίνω επίσης την παράγραφο 10 της έκθεσης, στην οποία ο κ. Oostlander υποστηρίζει την ανεξαρτησία και την ποιότητα των ανώτατων εκπαιδευτικών και επιστημονικών ιδρυμάτων της Τουρκίας. Ένα πολύ επίκαιρο αίτημα, δεδομένων των συνεχών προσπαθειών του κ. Ερντογάν για μεταρρύθμιση ώστε, τουλάχιστον, να υποταχθεί το ακαδημαϊκό επίπεδο της χώρας, και αναφέρω αυτολεξεί, “στις ισλαμιστικές, συντηρητικές, πολιτικές ιδέες του Υπουργικού Συμβουλίου”. Αυτή η άμεση προειδοποίηση, την οποία εξέφρασε ένα μέλος της Τουρκικής Ακαδημίας Επιστημών πριν από έναν περίπου μήνα, δημοσιεύτηκε στην . Πρόκειται για ένα ακόμα αποκαλυπτικό μήνυμα προς τις Βρυξέλλες όσον αφορά την πραγματική κατάσταση στην Άγκυρα. 
Claeys (NI ).
Η κατάσταση των ανθρωπίνων δικαιωμάτων παραμένει επισφαλής, παρά τις μεταρρυθμίσεις, οι οποίες υπάρχουν κυρίως στα χαρτιά και δεν πραγματοποιούνται. Όσον αφορά επίσης το κοινωνικοοικονομικό επίπεδο, το χάσμα μεταξύ Τουρκίας και Ευρωπαϊκής Ένωσης είναι τόσο ευρύ ώστε θα ήταν εντελώς ανεύθυνο ακόμα και να εξετάσουμε το ενδεχόμενο ένταξης της Τουρκίας. Συνεπώς, δεν μπορώ να καταλάβω γιατί ορισμένοι ομιλητές δηλώνουν ότι η Τουρκία θα γίνει μέλος της Ευρωπαϊκής Ένωσης, ό,τι και αν συμβεί. Αυτή η στάση συνοψίζει τέλεια όλες τις αρνητικές εξελίξεις στην Ευρωπαϊκή Ένωση. Ζητείται η είσοδος μιας μη ευρωπαϊκής, ισλαμικής χώρας στην Ευρωπαϊκή Ένωση, χωρίς τη διεξαγωγή μιας ουσιώδους συζήτησης επί του θέματος. Θέλουμε την ενσωμάτωση μιας χώρας που, σε 15 χρόνια, θα είναι το μεγαλύτερο κράτος μέλος από άποψη πληθυσμού και έκτασης. Επιπλέον, η χώρα αυτή θα γίνει ο μεγαλύτερος καθαρός αποδέκτης πόρων, αλλά ο πληθυσμός της Ευρώπης δεν έχει ποτέ ερωτηθεί επί του θέματος· δεν θα γίνει δημοψήφισμα στα κράτη μέλη. Μας προειδοποιούν να μην συζητήσουμε το θέμα της Τουρκίας κατά την προεκλογική εκστρατεία. Με άλλα λόγια, λαμβάνονται σημαντικές αποφάσεις χωρίς να λαμβάνονται υπόψη οι ευρωπαίοι πολίτες. Αυτό είναι μεγάλο δημοκρατικό έλλειμμα.
Brok (PPE-DE ).
Το δεύτερο θέμα το οποίο θα ήθελα να αναφέρω είναι ότι, αντίθετα με τον κ. Lagendijk, προσωπικά θεωρώ ότι οι διαπραγματεύσεις εξαρτώνται πράγματι από την πλήρωση των πολιτικών κριτηρίων. Αυτή ήταν η κατεύθυνση που επιλέξαμε στην περίπτωση της Σλοβακίας, γι’ αυτό μέχρι το 1997 η Σλοβακία δεν είχε ακόμα “επιβιβαστεί στο τρένο”. Ακολουθώντας την ίδια τακτική και εδώ, δεν σημαίνει ότι προβαίνουμε σε διακρίσεις κατά της Τουρκίας· απλώς, εφαρμόζουμε τους συνήθεις κανόνες, όπως πράτταμε ανέκαθεν. Όσον αφορά την πλήρωση των πολιτικών κριτηρίων, δεν αρκεί η έγκριση των αντίστοιχων ψηφισμάτων από τους αρμόδιους νομοθέτες. Τα ψηφίσματα αυτά πρέπει επίσης να εφαρμοστούν στην πράξη. Το κράτος δικαίου και τα ανθρώπινα δικαιώματα δεν πρέπει να αποφασίζονται στη Μεγάλη Εθνοσυνέλευση· πρέπει επίσης να εγκρίνονται και να εφαρμόζονται από τους περιφερειακούς δικαστές της Ανατολικής Ανατολίας – και αυτό είναι το σημείο όπου αμφιβάλλω εάν κάτι τέτοιο μπορεί όντως να υλοποιηθεί μέχρι τον Νοέμβριο. Δεν έχω, ωστόσο, καμία αμφιβολία ως προς τη βούληση της παρούσας κυβέρνησης· οι αμφιβολίες μου έγκεινται στο κατά πόσον το εγχείρημα αυτό θα είναι όντως εφικτό. Πρόκειται για ένα ζήτημα το οποίο θα πρέπει να εξετάσουμε το φθινόπωρο, ακριβώς όπως θα εξετάσουμε για παράδειγμα το εάν η Τουρκία μπορεί να θεωρείται ασφαλής τρίτη χώρα από την άποψη της διαδικασίας παροχής ασύλου, δεδομένου ότι –σύμφωνα με τις δηλώσεις του γερμανού υπουργού Εξωτερικών– η Γερμανία δέχεται περισσότερους αιτούντες άσυλο από την Τουρκία παρά από οποιαδήποτε άλλη χώρα. Εάν, ωστόσο, κάποιος αναγνωρίζεται ως αιτών άσυλο, τότε η χώρα προέλευσής του δεν μπορεί να θεωρείται ότι τελεί υπό το κράτος δικαίου. Το θέμα αυτό πρέπει να εξεταστεί και να δοθεί απάντηση.
Οφείλουμε να κατανοήσουμε ότι η ενταξιακή ικανότητα της Ευρωπαϊκής Ένωσης πρέπει να αναθεωρηθεί, και ότι πρέπει να εξετάσουμε εάν οι δεσμοί της είναι αρκετά δυνατοί, ώστε να εμποδίσουν την εμφάνιση όσων περιέγραψε μόλις ο κ. Van Orden. Πρέπει να αναγνωρίσουμε σαφώς ότι υπάρχουν κάποιοι στο Κοινοβούλιο οι οποίοι επιδιώκουν να χρησιμοποιήσουν τη διεύρυνση για να καταστρέψουν την Ευρωπαϊκή Ένωση. Επιτρέψτε μου, ωστόσο, να προσθέσω ότι είναι εξαιρετικά ολιγάριθμοι· δεν είναι όλοι οι υπέρμαχοι της προσχώρησης της Τουρκίας. Προσωπικά φρονώ ότι πρέπει να διαθέτουμε επιλογές όσον αφορά τις σχέσεις μας με χώρες που δεν είναι πλήρη μέλη, και αυτό δεν ισχύει μόνο για την Τουρκία αλλά και για άλλες χώρες της Ευρώπης, συμπεριλαμβανομένου του νέου Ευρωπαϊκού Οικονομικού Χώρου. Μολονότι οι χώρες αυτές δεν θα πρέπει να αποτελέσουν πλήρη μέλη τουλάχιστον στην αρχή, η επιλογή της πλήρους ένταξης για την Τουρκία, την Ουκρανία και τις χώρες των Δυτικών Βαλκανίων θα μας επιφέρει σοβαρά προβλήματα κατά τα προσεχή έτη, και αυτός είναι ο λόγος που θα πρέπει να αναζητήσουμε νέες ιδέες.
Verheugen,
Ακόμα, θα ήθελα να επισημάνω στην κ. Sommer ότι απλούστατα δεν ευσταθεί να λέμε, όπως κάνει εκείνη, ότι οι Τούρκοι ζητούν ολοένα και περισσότερα χρήματα, ενώ δεν αναλαμβάνουν καμία δράση. Μπορώ σαφέστατα να γνωρίζω εάν οι Τούρκοι ζητούν περισσότερα χρήματα· και δεν το κάνουν. Αντιθέτως, η αλήθεια είναι –παρότι επονείδιστη– ότι η Ευρωπαϊκή Ένωση δεν μπόρεσε να περαιώσει τις οικονομικές της υποχρεώσεις προς την Τουρκία. Αυτή είναι η αλήθεια επί του θέματος.
Ακόμα, θα ήθελα να επισημάνω όσα δήλωσε ο κ. Brok σχετικά με την εμμονή στη μεταρρυθμιστική διαδικασία, η οποία είναι η σημαντικότερη όλων. Όπως, προφανώς γνωρίζετε όλοι, προσωπικά προκρίνω μια συζήτηση για το θεμελιώδες ερώτημα εάν η Τουρκία θα πρέπει να προσχωρήσει στην ΕΕ ούτως ή άλλως – μια συζήτηση η οποία, παρότι αμφιλεγόμενη, θα μπορούσε να διεξαχθεί ειλικρινά και χωρίς καμία προκατάληψη. Το μόνο που, όπως πάντοτε, ζητώ είναι να μην υπονομεύσουμε το έργο των μεταρρυθμιστών στην Τουρκία με όσα θα πούμε και με τον τρόπο που θα διεξαγάγουμε τη συζήτησή μας. Ό,τι και να σκεφτόμαστε για την Τουρκία, υπάρχει ένα θέμα για το οποίο οφείλουμε να συμφωνήσουμε, ότι δηλαδή είναι ουσιαστικό συμφέρον μας να μετατραπεί η Τουρκία σε μια δημοκρατική χώρα σταθερότητας η οποία θα βασίζεται στο κράτος δικαίου και θα μετατραπεί σε ακλόνητο και αξιόπιστο εταίρο της Ευρωπαϊκής Ένωσης. Εν πάση περιπτώσει αυτό είναι αλήθεια, και ως εκ τούτου η μεταρρυθμιστική διαδικασία πρέπει να συνεχιστεί.
Επιτρέψτε μου να ολοκληρώσω, επανερχόμενος εν συντομία στο θέμα της Κύπρου: όλα τα ζητήματα που έχουν τεθεί στην έκθεση Oostlander σχετικά με την τουρκική ευθύνη απέναντι στην Κύπρο θα επιλυθούν αμέσως μετά την έγκριση του σχεδίου Ανάν, το οποίο θα έχει δώσει τη λύση, με αποτέλεσμα τα εν λόγω ζητήματα να εκπέσουν ως παρωχημένα. Πραγματικά, έχω την εντύπωση ότι αυτό που προέχει αυτήν τη στιγμή είναι να πείσουμε την κοινότητα των Ελληνοκυπρίων ότι το εκπονηθέν σχέδιο, το τελευταίο που τέθηκε επί τάπητος –και μάλιστα δεν πρόκειται να υπάρξει άλλο– είναι ωφέλιμο και για τους ίδιους. Η προσπάθεια αυτή απαιτεί ένα πραγματικά υψηλό επίπεδο ηγεσίας και ισχυρή πολιτική βούληση. Παρότι είμαι πραγματικά πρόθυμος να παράσχω στο Σώμα και στις επιτροπές σας όλες τις πληροφορίες που έχουμε στη διάθεσή μας, οφείλω να επισημάνω ότι το σχέδιο δεν μπορεί να επιδεχθεί καμία τροποποίηση. Το μόνο που μπορούμε πλέον να κάνουμε είναι να το εξετάσουμε πολύ προσεκτικά και να το αξιολογήσουμε· όμως, τίποτε άλλο δεν μπορεί να αλλάξει πλέον. Αυτή είναι η απάντηση που ήθελα να σας δώσω. Πραγματικά, σας ζητώ συγγνώμη που αυτήν τη φορά δεν θα μπορέσω να παραστώ σε ολόκληρη τη συζήτηση, όμως σας εξήγησα τον λόγο και ζητώ την κατανόησή σας. 
Κατηφόρης (PSE ).
    Κύριε Πρόεδρε, ευχαριστώ τον εξαιρετικό εισηγητή μας για την μεγάλη εργασία που κατέβαλε και για τη νηφαλιότητα με την οποία προσέγγισε το θέμα του και το ανοιχτό πνεύμα που δέχτηκε τις τροπολογίες μας, οι οποίες, αντιθέτως προς ό,τι υποστήριξε ο κύριος Van Orden, δεν θέλουν να πάνε πίσω την Τουρκία σε όρους που έχουν ήδη ικανοποιηθεί, αλλά θέλουν οι μεταρρυθμίσεις να μη γίνονται στο χαρτί αλλά στην πραγματικότητα και να μην μείνει εικονική πραγματικότητα η μεταρρύθμιση. Βεβαίως, για τον κύριο Van Orden μπορεί να αρκεί η εικονική πραγματικότητα, όπως του αρκεί να είναι και η Ευρωπαϊκή Ένωση εικονική πραγματικότητα απ’ ό,τι κατάλαβα, γιατί αποβλέπει σε μια χαλαρή Ευρωπαϊκή Ένωση. Δεν είναι αυτό η δική μας ιδέα.
Υπάρχουν αυτοί που υποστηρίζουν ότι μια Τουρκία μουσουλμανική δεν μπορεί να γίνει δεκτή στην Ευρωπαϊκή Ένωση. Δεν το παραδεχόμαστε αυτό, αλλά θέλουμε μια Τουρκία που μπορεί βεβαίως να είναι μουσουλμανική, και θα είναι, αλλά θα πρέπει να είναι δημοκρατική και φιλειρηνική, τουλάχιστον απέναντι στους εταίρους της στην Ευρωπαϊκή Ένωση. Εάν η Τουρκία νομίζει ότι θα τη δεχθούμε ως στρατιωτική δύναμη και ότι θα επικυρώσουμε τη μιλιταριστική νοοτροπία της ηγεσίας των ενόπλων της δυνάμεων μέσα στην Ευρωπαϊκή Ένωση, κάνει μεγάλο λάθος. Και η στάση της Τουρκίας στο Κυπριακό δεν είναι ενθαρρυντική και πολύ φοβούμαι ότι ούτε και το σχέδιο του Γενικού Γραμματέα ούτε και η στάση της Ευρωπαϊκής Επιτροπής είναι ενθαρρυντικά, διότι δεν μπορούν να δέχονται ογκώδη στρατιωτική παρουσία, που ισοδυναμεί με στρατιωτική κατοχή ενός τμήματος της Κύπρου, 18 χρόνια μετά την είσοδο της Κύπρου στην Ευρωπαϊκή Ένωση, ενδεχομένως δε ακόμα και μετά την εισδοχή της Τουρκίας στην Ευρωπαϊκή Ένωση.
Όσον αφορά την πρόοδο της Τουρκίας προς την ικανοποίηση των κριτηρίων της Κοπεγχάγης, στα χαρτιά ναι! Στην πραγματικότητα υπάρχει απόσταση. Παραδείγματος χάριν, ο υπουργός Παιδείας ζητάει εκθέσεις φανατισμού από τους μαθητές εναντίον άλλων εθνοτήτων. Δεν είναι λόγος να φτάσει στα βάθη της Ανατολής η μεταρρύθμιση. Στα βάθη του Υπουργείου Παιδείας πρέπει να φτάσει πρώτα η μεταρρύθμιση. Ο πρύτανης του Πανεπιστημίου της Κωνσταντινούπολης σηκώνεται και μιλάει για 135 000 νεκρούς για να καταλάβουμε και την Κύπρο και την Ελλάδα. Δεν λέω ότι είναι αντιπροσωπευτικός όλης της κοινής γνώμης, ούτε της κυβέρνησης, αλλά αυτά δείχνουν μια αντίσταση ενός μέρους τουλάχιστον της κοινής γνώμης της Τουρκίας σε ορισμένες θεμελιώδεις μεταβολές και πρέπει να ληφθούν υπόψη, γιατί η ένταξη της Τουρκίας στην Ευρωπαϊκή Ένωση μπορεί να γίνει μόνον που αλλάζει η νοοτροπία και μέσα στην Τουρκία.
Vallvé (ELDR ).
Θέλω να συγχαρώ τον εισηγητή, κ. Oostlander, επειδή πιστεύω ότι συνέταξε μια καλή έκθεση. Έχει συντελεστεί πρόοδος στην Τουρκία, αλλά εξακολουθούν να υπάρχουν πολλά κενά, ιδίως όσον αφορά τον ρόλο του στρατού και τον σεβασμό των μειονοτήτων που ζουν σε αυτήν τη χώρα.
Κόρακας (GUE/NGL ).
    Κύριε Πρόεδρε, η συζητούμενη έκθεση, ενώ αναγνωρίζει πολλά από τα προβλήματα που αντιμετωπίζει η Τουρκία και ο λαός της σε όλους τους τομείς, και αναφέρει συγκεκριμένα παραδείγματα κραυγαλέων παραβιάσεων των στοιχειωδών δικαιωμάτων, διαπιστώνει περιέργως ταυτόχρονα, και το επανέλαβαν και σήμερα οι κκ. Oostlander και Verheugen, σημαντικά, ενθαρρυντικά βήματα. Θεωρεί ως τέτοια ορισμένες επιμέρους τροποποιήσεις του νομοθετικού πλαισίου, που και αυτές δεν εφαρμόζονται στην πράξη, παρά τις διαθέσεις που εκφράζονται κατά καιρούς από τους κυβερνώντες.
Σε ό,τι αφορά το Κυπριακό, η έκθεση θεωρεί εποικοδομητική την επιδίωξη της Τουρκίας να κατοχυρώσει ως κεκτημένα τα αποτελέσματα της βάρβαρης εισβολής και κατοχής, για την οποία η έκθεση δεν λέει κουβέντα. Αντίθετα, υποστηρίζει το σχέδιο Ανάν που στην ουσία ποδοπατά τις αποφάσεις του ΟΗΕ και γενικότερα το διεθνές δίκαιο, νομιμοποιώντας τα αποτελέσματα της εισβολής και της κατοχής. Η έκθεση απαιτεί εκβιαστικά από την κυπριακή κυβέρνηση να το αποδεχθεί! Αυτό έκαναν και σήμερα οι κκ. Oostlander, Verheugen και άλλοι, αποδεικνύοντας πόσο υποκριτικές είναι οι διακηρύξεις τους για σεβασμό του διεθνούς δικαίου. Η έκθεση διαπνέεται από πνεύμα επιβολής της κυριαρχίας της Ευρωπαϊκής Ένωσης σε όλους τους τομείς καθώς και πνεύμα εξυπηρέτησης του μεγάλου κεφαλαίου της.
Wyn (Verts/ALE ).
    Κύριε Πρόεδρε, χαιρετίζω αυτήν την επίκαιρη έκθεση του κ. Oostlander. Περιέχει ορισμένες αξιόλογες συστάσεις.
Τη Δευτέρα, επέστρεψα από την Τουρκία, όπου με άλλους πολιτικούς και συνδικαλιστές είχα την ευκαιρία να παρακολουθήσω τις δημοτικές εκλογές. Η παράγραφος 1 των συστάσεων αυτής της έκθεσης αναφέρεται στην “πολλάκις διατυπωμένη προσήλωση” των τουρκικών αρχών “στη δημοκρατία και την Ευρώπη”. Προσωπικά, δεν συμμερίζομαι την ίδια εμπιστοσύνη. Ενώ προσπαθούσαμε να παρακολουθήσουμε τις εκλογές που διεξάγονταν στο εκλογικό τμήμα του δημοτικού σχολείου του Vali Unal Erkan στο Diyarbakir, μας υποδέχθηκαν οι απειλητικές κραυγές του επικεφαλής της τοπικής αστυνομίας και μας απαγορεύθηκε η είσοδος στο κτίριο. Το γεγονός αυτό δεν ήταν μεμονωμένο. Σε εκλογικά τμήματα σε άλλα μέρη της χώρας, μέλη του κυβερνώντος κόμματος παρακολουθούσαν τους κούρδους εκλογείς να συμπληρώνουν τα ψηφοδέλτια. Επίσης, ο στρατός ήταν παρών έξω από πολλά εκλογικά τμήματα που βρίσκονταν στην κουρδική περιοχή.
Όσοι μιλούν κουρδικά –μια γλώσσα η οποία ομιλείται από 20 εκατ. ανθρώπους στην Τουρκία– εξακολουθούν να αντιμετωπίζουν διώξεις. Τα κουρδικά σχολεία απαγορεύτηκαν και ως μόνη παραχώρηση παρουσιάζεται η αργοπορημένη, τώρα, προσπάθεια να επιτραπεί η λειτουργία κάποιων αιθουσών για τη διδασκαλία της κουρδικής γλώσσας, για μερικές ώρες την εβδομάδα.
Πώς μπορούμε λοιπόν να λέμε, στην παράγραφο 8, ότι έχουμε εμπιστοσύνη στην παρούσα τουρκική κυβέρνηση για τη διαφύλαξη των δημοκρατικών αρχών; Όπως τονίζει η έκθεση, η απαγόρευση πολιτικών κομμάτων, όπως το HADEP/DEHAP, συνεχίζεται και αυτός είναι ο λόγος που θα ήθελα να παροτρύνω τους συναδέλφους να υποστηρίξουν την τροπολογία αριθ. 11 του κ. Lagendijk στο κρίσιμο ζήτημα της κατάργησης του κατώτατου ορίου 10% που τίθεται στα πολιτικά κόμματα. Έως ότου αυτά τα θεμελιώδη ζητήματα αντιμετωπισθούν και η τουρκική κυβέρνηση σεβαστεί τον Χάρτη των Θεμελιωδών μας Δικαιωμάτων, πολλοί από εμάς θα έχουμε σοβαρούς δισταγμούς να υποστηρίξουμε την είσοδό της στην Ευρωπαϊκή Ένωση. 
Camre (UEN ).
    Κύριε Πρόεδρε, καταρχάς, θα ήθελα να ευχαριστήσω τον εισηγητή, κ. Oostlander, για την εξαίρετη σύνταξη της έκθεσής του, η οποία περιέχει πολλές σωστές εκτιμήσεις αλλά και μη ρεαλιστικές προσδοκίες.
Δεύτερον, υπάρχει το ζήτημα της συμμόρφωσης με τα κριτήρια της Κοπεγχάγης ή τις αρχές Balladur, που αφορούν εδώ ιδιαίτερα την κατοχή τμημάτων της Κύπρου. Επιπλέον, πρέπει να πω ότι δεν πιστεύω στην αξία του σχεδίου Ανάν. Φρονώ ότι ο κ. Verheugen κάνει λάθος εάν πιστεύει πως οι Ελληνοκύπριοι είναι οπαδοί αυτού του σχεδίου. Δεν πιστεύω ότι οι Ελληνοκύπριοι θα μπορέσουν να αποδεχτούν ένα σχέδιο που δίνει στην Τουρκία μια σταθερή θέση στο νησί.
Καμία ισλαμική χώρα στον κόσμο δεν πληροί τα κριτήρια της Κοπεγχάγης, και η Τουρκία δεν έχει πολλές πιθανότητες να το κάνει, ακόμα και αν η ΕΕ της το ζητήσει. Πρέπει να πούμε ειλικρινά στην Τουρκία ότι δεν μπορεί να υπάρχει θέμα ένταξης στην ΕΕ και δεν πρέπει να δίνουμε στη χώρα αυτή υποσχέσεις κενές περιεχομένου. Σε αυτήν τη βάση, θα ήθελα να υποστηρίξω τις τροπολογίες που κατέθεσαν ο κ. Ferber και άλλοι για την ενσωμάτωση της Τουρκίας στη νέα Πολιτική Γειτονίας της ΕΕ. 
Mathieu (EDD ).
    Κύριε Πρόεδρε, είμαστε αντίθετοι στην επικείμενη διεύρυνση της Ευρωπαϊκής Ένωσης στα δέκα νέα μέλη. Δεν πρόκειται για ζήτημα αρχής, αλλά εκφράσαμε, η Ομάδα μου και εγώ, η γαλλική αντιπροσωπεία της Ομάδας για την Ευρώπη της Δημοκρατίας και της Διαφοράς, την αντίθεσή μας σε ένα μη πραγματοποιήσιμο χρονοδιάγραμμα ενσωμάτωσης και στην άμεση ένταξη χωρών, που, όπως ακριβώς και εμείς, δεν είναι έτοιμες για ένα τέτοιο άλμα προς το άγνωστο. Η θέση μας σχετικά με την ένταξη της Τουρκίας είναι ένα τελείως διαφορετικό ζήτημα. Η αντίθεσή μας σε αυτήν την ένταξη είναι ζήτημα αρχής. Όπως έλεγε και ο στρατηγός de Gaulle, αυτά είναι τα γεγονότα. Γεωγραφικά, ιστορικά και πολιτιστικά, η Τουρκία δεν είναι ευρωπαϊκή χώρα. Και όμως, όπως δηλώνεται στο άρθρο 49 της Συνθήκης για την Ευρωπαϊκή Ένωση, οι υποψήφιες προς ένταξη χώρες πρέπει να είναι ευρωπαϊκές. Θα ήθελα να αναφέρω μόνο δύο συμπληρωματικά επιχειρήματα, επιπροσθέτως των πολλών που έχουν ήδη παρατεθεί.
Ferber (PPE-DE ).
   – Κύριε Πρόεδρε, κυρία Επίτροπε, κυρίες και κύριοι, επιτρέψτε μου να ξεκινήσω εκφράζοντας τις θερμές ευχαριστίες μου προς τον κ. Oostlander ο οποίος στην παρούσα έκθεση, όπως και στην προηγούμενή της, εξέτασε σε βάθος το θέμα της Τουρκίας και την εξέλιξή της σε ένα δημοκρατικό κράτος όπου υπερισχύει το κράτος δικαίου.
Φρονώ όμως ότι πλησιάζει η στιγμή που η Ευρώπη θα πρέπει να απαντήσει στο ερώτημα σχετικά με το πώς επιθυμούμε να οργανώσουμε τις σχέσεις μεταξύ της Ευρωπαϊκής Ένωσης και της Τουρκίας μακροπρόθεσμα, και θα ήθελα να δηλώσω ότι με λυπεί βαθύτατα η επικρατούσα άποψη, ότι υπάρχουν μόνο δύο εναλλακτικές λύσεις όσον αφορά τη σχέση της Τουρκίας με την ΕΕ: είτε να προσχωρήσει στην ΕΕ είτε να μην προσχωρήσει. Η πεποίθηση αυτή παρακάμπτει εντελώς τους ποικίλους και διαφορετικούς τρόπους με τους οποίους η ΕΕ μπορεί να συνεργαστεί με άλλες χώρες. Προσωπικά, προέρχομαι από μια περιοχή που συνορεύει με την Ελβετία, μια χώρα με την οποία έχουμε συνάψει προνομιακή εταιρική σχέση – η οποία μας επέτρεψε να συνεργαζόμαστε για την επίλυση προβλημάτων, ενώ παράλληλα η κάθε περιοχή αναπτύσσεται με τον δικό της τρόπο. Αυτό ακριβώς σκεπτόμαστε, όταν συζητούμε για την Τουρκία. Ορθώς, βεβαίως, ο Επίτροπος Verheugen δηλώνει ότι πρέπει να σταθεροποιήσουμε τις δυνάμεις που εργάζονται για τη μεταρρύθμιση. Ωστόσο, το μόνο μέσο για να επιτευχθεί κάτι τέτοιο είναι το καθεστώς του πλήρους μέλους; Δεν υπάρχει άλλη εναλλακτική λύση, για να διασφαλίσουμε την οικονομική ανάπτυξη της Τουρκίας και την εξέλιξή της σε μια σταθερή δημοκρατία –στοιχείο επωφελές και για εμάς, τους Ευρωπαίους– χωρίς όμως η προσχώρηση στην Ευρωπαϊκή Ένωση να αποτελέσει απαραίτητη συνέπεια; Αυτό ακριβώς θα πρέπει να συζητούμε μεταξύ μας με μεγάλη ειλικρίνεια και τιμιότητα.
Lalumière (PSE ).
    Κύριε Πρόεδρε, η Τουρκία αποτελεί ένα σημαντικό ζήτημα για το οποίο οι απόψεις διίστανται. Μετά από πολλές συζητήσεις και τροπολογίες στην Επιτροπή Εξωτερικών Υποθέσεων, Δικαιωμάτων του Ανθρώπου, Κοινής Ασφάλειας και Αμυντικής Πολιτικής, το ψήφισμα που προτείνεται από τον εισηγητή, κ. Oostlander, φαίνεται να είναι αρκετά ισορροπημένο ώστε να ψηφιστεί. Εγώ θα το υπερψηφίσω, αρκεί φυσικά αυτή η ισορροπία να μην ανατραπεί από την υιοθέτηση πλήθους νέων τροπολογιών αδίκως σκληρών προς την Τουρκία.
Andreasen (ELDR ).
    Κύριε Πρόεδρε, θα ήθελα να συγχαρώ τον κ. Oostlander για την εξαίρετη έκθεσή του. Το Ευρωπαϊκό Συμβούλιο αποφάσισε το 1999 στο Ελσίνκι ότι η Τουρκία είναι υποψήφια χώρα. Η απόφαση αυτή εξακολουθεί να ισχύει και, κατά συνέπεια, η Τουρκία πρέπει να αντιμετωπίζεται ως υποψήφια χώρα όπως και οι υπόλοιπες υποψήφιες χώρες.
Η μεγαλύτερη απαίτηση από μια υποψήφια χώρα είναι, όπως ανέφερε ο κ. Oostlander, η εκπλήρωση των κριτηρίων της Κοπεγχάγης. Πρέπει να είναι μια κοινωνία που θα βασίζεται στο κράτος δικαίου με δημοκρατική σταθερότητα και σεβασμό των ανθρωπίνων δικαιωμάτων και των μειονοτήτων, πρέπει να έχει μια οικονομία της αγοράς που λειτουργεί σωστά κλπ. Η Τουρκία δεν πληροί επί του παρόντος όλες αυτές τις προϋποθέσεις, αλλά βρίσκεται στη διαδικασία εκπλήρωσής τους. Σημειώθηκε μεγάλη πρόοδος και, συνεπώς, δεν πρέπει να απορρίπτουμε κατά διαστήματα την πιθανότητα ένταξης της Τουρκίας στην ΕΕ. Αναμφίβολα, ακριβώς αυτές οι απαιτήσεις της ΕΕ συνέβαλαν σημαντικά στη δημοκρατική πρόοδο που σημειώθηκε στην Τουρκία, και ένα μήνυμα εκ μέρους του Ευρωπαϊκού Κοινοβουλίου ότι η Τουρκία δεν μπορεί να γίνει μέλος της ΕΕ ή ότι πρέπει να δοθεί στην Τουρκία ειδικό καθεστώς θα έθετε σίγουρα τέλος σε αυτήν τη θετική ανάπτυξη.
Βάσει των εγγράφων της Επιτροπής, οι αρχηγοί κυβερνήσεων θα λάβουν τώρα, τον Δεκέμβριο, μια απόφαση σχετικά με τις ενταξιακές διαπραγματεύσεις με την Τουρκία σε ένα πιο ακριβές χρονικό πλαίσιο και με πιο ακριβείς όρους. Με τη λεπτομερή, ισορροπημένη και πλήρη έκθεση του κ. Oostlander, το Ευρωπαϊκό Κοινοβούλιο πρέπει, ωστόσο, να αποστείλει στο Ευρωπαϊκό Συμβούλιο το μήνυμα ότι η Τουρκία πρέπει να αντιμετωπίζεται όπως όλες οι προηγούμενες υποψήφιες χώρες. Είναι κάτι που οφείλουμε στους τούρκους γείτονές μας, και πρέπει να πούμε στους Τούρκους ότι βρίσκονται σε καλό σημείο και ότι πρέπει να συνεχίσουν στον δρόμο στον οποίο πορεύονται, για το καλό της Τουρκίας, της ΕΕ και της σταθερότητας και ανάπτυξης στο τμήμα του κόσμου όπου ζούμε. 
Andersen (EDD ).
    Κύριε Πρόεδρε, θα ήθελα να αδράξω την ευκαιρία και να επιστήσω την προσοχή στην τουρκική οργάνωση για τα ανθρώπινα δικαιώματα, την HRFT. Το περασμένο σαββατοκύριακο, ο πρόεδρος της HRFT, Yavuz Önen, έλαβε ένα βραβείο στο εθνικό συνέδριο του Κινήματος του Ιουνίου για τον θαρραλέο αγώνα του ιδίου και της οργάνωσής του για τα ανθρώπινα δικαιώματα στην Τουρκία.
Η HRFT απειλείται με παύση λειτουργίας λόγω των διαφόρων δικαστικών υποθέσεων κατά μελών της ηγετικής της ομάδας, συμπεριλαμβανομένου του Yavuz Önen. Η HRFT διαθέτει πέντε κέντρα για την αποκατάσταση των θυμάτων βασανιστηρίων, καθώς και χίλιους ενεργούς εθελοντές. Το κλείσιμό της μπορεί να έχει σοβαρές συνέπειες για την αντιμετώπιση των θυμάτων βασανιστηρίων στην Τουρκία, καθώς κανένας άλλος δεν μπορεί να αναλάβει το έργο της HRFTΤα πολλά θύματα βασανιστηρίων θα μείνουν μόνα. Τα βασανιστήρια είναι ρουτίνα στις τουρκικές φυλακές και τους τουρκικούς αστυνομικούς σταθμούς. Το κράτος και οι αρχές προσπαθούν συνεχώς να παρενοχλούν το έργο των κέντρων με δικαστικές υποθέσεις, και οι γιατροί απειλούνται ότι θα χάσουν τη δουλειά τους στα δημόσια νοσοκομεία εάν εργαστούν για αυτά τα κέντρα. Ναι, στην πραγματικότητα τα κέντρα δεν έχουν νομιμοποιηθεί με κανέναν τρόπο, αλλά έχουν κερδίσει μέχρι τώρα όλες τις υποθέσεις εναντίον του κράτους.

Berthu (NI ).
    Κυρία Πρόεδρε, η έκθεση του κ. Oostlander καταλήγει συνετά ότι η Τουρκία δεν είναι έτοιμη να εισέλθει στην Ευρωπαϊκή Ένωση, επειδή, παραθέτω, “η Τουρκία εξακολουθεί να μην ικανοποιεί τα πολιτικά κριτήρια της Κοπεγχάγης”. Για να πούμε την αλήθεια, διαβάζοντας λεπτομερώς την έκθεση, δεν βρίσκουμε κανένα σημείο πραγματικά θετικό για την ένταξη, πέρα από τις αξιέπαινες προσπάθειες της τουρκικής κυβέρνησης, για τις οποίες δεν είμαστε άλλωστε σίγουροι ότι έχουν πραγματικό αντίκτυπο στην κοινωνία. Οι αξίες της τουρκικής κοινωνίας σήμερα είναι πολύ μακριά από αυτές των χωρών της Ευρωπαϊκής Ένωσης σε πολλούς και θεμελιώδεις τομείς, για παράδειγμα στις σχέσεις του κράτους με τις θρησκευτικές κοινότητες, όπως δείχνει και η έκθεση του κ. Oostlander στις παραγράφους 32 και 33, που καλώ όλους να σκεφτούν.
Υπό αυτές τις συνθήκες, κυρίες και κύριοι, θα ήταν ανεύθυνο από μέρους μας να προτείνουμε στην Τουρκία κάτι άλλο από μια προνομιακή εταιρική σχέση, με σκοπό την υποστήριξη της εξέλιξης της χωρίς να παρασύρει τη Ευρωπαϊκή Ένωση σε μια επικίνδυνη περιπέτεια. Θα ήταν καλύτερο να το πούμε ανοιχτά και θα έπρεπε να το είχαμε κάνει αυτό εδώ και πολύ καιρό. Η κύρια επίκρισή μου για την έκθεση του κ. Oostlander είναι ότι δεν μεταφέρει αυτό το μήνυμα. 
Elles (PPE-DE ).
    Κυρία Πρόεδρε, ευχαριστώ και εγώ με τη σειρά μου τον εισηγητή για την εξαιρετική βάση που πρόσφερε στη συζήτησή μας, σχετικά με αυτό το τόσο ευαίσθητο ζήτημα σήμερα το πρωί. Θα ήθελα επίσης να ευχαριστήσω τον Επίτροπο Verheugen, ο οποίος ήρθε από την Ελβετία αργά χθες το απόγευμα με σκοπό να μας πληροφορήσει σχετικά με τις συζητήσεις που αφορούν την Κύπρο και οι οποίες συνδέονται άμεσα με τη σημερινή, πρωινή μας συζήτηση.
Πριν από δυο εβδομάδες, έλαβα μέρος στη συνεδρίαση της μικτής Κοινοβουλευτικής Επιτροπής ΕΕ – Κύπρου και παρά το γεγονός ότι δεν υπήρχε πολλή αισιοδοξία, παρατηρήθηκε ωστόσο η ειλικρινής επιθυμία και των δυο κοινοτήτων να είναι ενωμένες την 1η Μαΐου. Ελπίζουμε σφόδρα ότι αυτό θα πραγματοποιηθεί.
Όσον αφορά την τουρκική ένταξη στην Ένωση, ο κ. Verheugen προέβη σε μια λεπτομερή ανάλυση των πολιτικών και οικονομικών μεταρρυθμίσεων που έχουν συντελεσθεί. Χαιρετίζω, όπως και άλλοι έχουν ήδη κάνει, την πεποίθησή ότι πρέπει να γίνει μια σαφής και αντικειμενική αξιολόγηση βάσει των κριτηρίων της Κοπεγχάγης.
Έχω μπροστά μου ένα αντίγραφο των κριτηρίων της Κοπεγχάγης της 21 – 22 Ιουνίου 1993, σύμφωνα με το οποίο: “Η ιδιότητα του μέλους προϋποθέτει η υποψήφια χώρα να έχει επιτύχει θεσμική σταθερότητα που να εγγυάται τη δημοκρατία, το κράτος δικαίου, τα ανθρώπινα δικαιώματα, τον σεβασμό και προστασία των μειονοτήτων, την ύπαρξη μιας λειτουργικής οικονομίας της αγοράς, καθώς και την ικανότητα αντιμετώπισης της ανταγωνιστικής πίεσης και των δυνάμεων της αγοράς στο εσωτερικό της Ένωσης”. Ωστόσο, δηλώνεται επίσης ότι: “Η ικανότητα της Ένωσης να απορροφά νέα μέλη διατηρώντας παράλληλα την ορμή της ευρωπαϊκής ολοκλήρωσης αποτελεί επίσης σημαντική παράμετρο προς το γενικό συμφέρον τόσο της Ένωσης όσο και των υποψηφίων χωρών”.
Όταν ανακύπτει το ζήτημα της γενικής εικόνας –το οποίο ανέφερε ο κ. Duff– πολλοί στην πολιτική μου ομάδα θεωρούν ότι αφορά την ικανότητα της Ένωσης να απορροφήσει την Τουρκία, από τη μια, και την ικανότητα της ίδιας της Τουρκίας να ικανοποιήσει αυτά τα κριτήρια, από την άλλη. Πιστεύουμε, ωστόσο, ότι θα πρέπει να υπάρχει μια θεμελιώδης αξιολόγηση της θεσμικής ικανότητας της Ένωσης να απορροφήσει την Τουρκία και ότι αυτό θα αποτελέσει μέρος της έκθεσης της Επιτροπής τον Οκτώβριο. Έτσι, θα πρέπει να έχουμε το θάρρος να δούμε την κατάσταση με πολύ καθαρό και λογικό τρόπο.
Ωστόσο, με 25 κράτη μέλη από την 1η Μαΐου, 21 γλώσσες, ανυπαρξία δημοσιονομικών προοπτικών για το διάστημα μετά το 2006 τουλάχιστον μέχρι το 2005 και με αμφιβολίες σχετικά με το εάν η Συνταγματική Συνθήκη θα συγκεντρώσει συναίνεση και θα κυρωθεί, το πιο λογικό θα ήταν να παραδεχτούμε ότι υπάρχει μια πραγματική αμφιβολία για τη σημερινή πολιτική κατάσταση της Ένωσης και να είμαστε εξαιρετικά επιφυλακτικοί, προτού δώσουμε στην Τουρκία το πράσινο φως σε αυτό το στάδιο. 
Leinen (PSE ).
   – Κυρία Πρόεδρε, ο Χέλμουτ Κολ ρωτήθηκε προσφάτως στη γερμανική τηλεόραση για τη θέση του σχετικά με την προσχώρηση της Τουρκίας. Στην απάντησή του εκείνος αναφέρθηκε στα κριτήρια της Κοπεγχάγης. Ακόμα και μετά από πληθώρα ερωτήσεων εκ μέρους του δημοσιογράφου, εκείνος δεν απάντησε “όχι” στην προσχώρηση της Τουρκίας. Κατά τη γνώμη μου είχε δίκιο. Δεδομένου ότι η υπόσχεση της προσχώρησης έχει δοθεί στην Τουρκία εδώ και 40 χρόνια, οτιδήποτε άλλο θα αναστάτωνε τον λαό της χώρας του Βοσπόρου και ολόκληρο το πολιτικό κλίμα της Ευρώπης. Συνεπώς, το Κοινοβούλιο δεν πρέπει να εγκρίνει τίποτε που να παρακωλύει την επιλογή της προσχώρησης. Άρα, δεν πρέπει να εγκριθούν πολλές από τις προτάσεις ψηφίσματος που έχουν κατατεθεί.
Συμφωνώ με την εκτίμηση του Επιτρόπου Verheugen ότι η Τουρκία ξεκίνησε ένα σημαντικότατο σχέδιο μεταρρύθμισης. Για μια ισλαμική χώρα όπως αυτή, η ύπαρξη ενός συντάγματος βασισμένου σε δημοκρατικές και φιλελεύθερες αρχές είναι ένα σοβαρό πείραμα, το οποίο θα πρέπει να στηρίξουμε. Έτσι, αντί να πούμε “όχι”, θα πρέπει να αφήσουμε την ευκαιρία για περαιτέρω μεταρρυθμίσεις ανοικτή και αργότερα να ψηφίσουμε αναλόγως. 
Borghezio (NI ).
    Κύριε Πρόεδρε, η έκθεση Oostlander αξίζει όλο τον σεβασμό μας. Πολλές παρεμβάσεις, αν όχι όλες, υπογράμμισαν το βασικό πρόβλημα, που είναι ο σεβασμός των ανθρωπίνων δικαιωμάτων και των αρχών της ελευθερίας, στις οποίες βασίζεται η Ένωσή μας. Η ερώτηση, λοιπόν, είναι η εξής: είναι εντάξει η Τουρκία από αυτήν την άποψη; Εμείς λέμε όχι.
Θέλω να επισημάνω σχετικά ότι χθες συνέβη κάτι πολύ σοβαρό στο ιταλικό Κοινοβούλιο. Απαγορεύθηκε στον πρόεδρο της ομάδας “Λίγκα του Βορρά-Παδανία”, τον κ. Cè, να μιλήσει, επειδή τόλμησε να ξεστομίσει μια φράση –“(κλέφτρα Ρώμη)– η οποία λογοκρίθηκε. Αυτό είναι ένα πολύ σοβαρό προηγούμενο. Ζητώ στο θέμα αυτό την αλληλεγγύη του Ευρωπαϊκού Κοινοβουλίου, θεματοφύλακα της ελευθερίας όλων των ευρωπαϊκών λαών, έναντι του καταπατηθέντος δικαιώματος των νόμιμων εκπροσώπων του λαού της Παδανίας –που δεν έχει λιγότερα δικαιώματα από τους Κούρδους– να μπορούν να μιλούν ελεύθερα, ιδίως στα κοινοβουλευτικά έδρανα μιας ιδρυτικής χώρας της Ευρωπαϊκής Ένωσης.
Stenzel (PPE-DE ).
Θα ήθελα να ολοκληρώσω εκφράζοντας τις θερμές ευχαριστίες μου προς τον κ. Oostlander, ο οποίος –ως εισηγητής– υπήρξε αρκετά μεγαλόφρων, ώστε να μην εμποδίσει τη συζήτηση, έχοντας παράλληλα την ευαισθησία να μένει πιστός στον εαυτό του. Αυτό όμως που μας παρέχει η έκθεση για την Τουρκία είναι η ευκαιρία να αποστείλουμε ένα σημαντικό πολιτικό μήνυμα και να θέσουμε τη συζήτηση σε μια ευρύτερη βάση. Είναι απαράδεκτο να περιοριστούμε σε πολιτικά κριτήρια, με τη στενότερη έννοια της λέξης. Πρέπει επίσης να εξετάσουμε και να εκτιμήσουμε τα πιθανά αποτελέσματα στην Ευρωπαϊκή Ένωση. Εάν δεν συμβεί αυτό, οι ψηφοφόροι δεν θα μας συγχωρήσουν ποτέ. 
Paasilinna (PSE ).
    Κύριε Πρόεδρε, κυρίες και κύριοι, ευχαριστώ τον κ. Oostlander για τις –όπως πάντα– σοφές του παρατηρήσεις. Το ουσιαστικό πρόβλημα της διεύρυνσης συνίσταται στο γεγονός ότι από την πρώτη Μαΐου θα βιώσουμε μια μεγάλη διεύρυνση πολύ δυσκολότερη από τις προηγούμενες, ενώ ταυτόχρονα η ικανότητα υποδοχής της Ένωσης είναι μικρότερη από ό,τι παλαιότερα. Η ΕΕ είναι πλέον περισσότερο απαιτητική και περίπλοκη, και η διεύρυνση δεν είναι ένα μηχάνημα ή ένα ζώο, αλλά το πολυπλοκότερο δημιούργημα του ανθρώπου – η Ευρωπαϊκή Ένωση.
Nordmann (ELDR ).
    Κυρία Πρόεδρε, θα ήθελα και εγώ να συγχαρώ τον κ. Oostlander, που κατόρθωσε, στην Επιτροπή Εξωτερικών Υποθέσεων, Δικαιωμάτων του Ανθρώπου, Κοινής Ασφάλειας και Αμυντικής Πολιτικής, να ψηφιστεί η έκθεσή του για την Τουρκία τόσο από τους οπαδούς όσο και από τους αντιπάλους της ένταξης της Τουρκίας. Δεν είναι μικρή επιτυχία και η επιτυχία αυτή οφείλεται στην πολύ λογική ισορροπία των επιχειρημάτων του, από την αρχή μέχρι το τέλος ή σχεδόν από την αρχή μέχρι το τέλος. Θα επανέλθω σε αυτό εντός ολίγου.
Θα ήθελα να πω ότι η κ. Stenzel μίλησε συνετά όταν επεσήμανε ότι έχουμε μόνο μια μερική θεώρηση, αφού εκτιμούμε την πρόοδο της Τουρκίας, αλλά δεν εξετάζουμε την ετοιμότητα της Ευρωπαϊκής Ένωσης, σε διάφορους πολιτικούς τομείς, να δεχθεί την Τουρκία, γεγονός που δεν είναι απλή υπόθεση.
Το σημείο στο οποίο θα ήθελα να επανέλθω, κύριε Oostlander, είναι ο διαχωρισμός του κράτους από την εκκλησία. Η παράγραφος 32 της έκθεσής σας μου φαίνεται ότι προβαίνει σε μια θεώρηση κάπως αρνητική του διαχωρισμού αυτού που αποτελεί τη σημαντικότερη κληρονομιά του Κεμάλ Ατατούρκ. Ο διαχωρισμός της εκκλησίας από το κράτος δεν είναι μια ξεπερασμένη λύση, αλλά η λύση για το μέλλον της Ευρωπαϊκής Ένωσης. Το γεγονός ότι η κυβέρνηση μιας χώρας, η οποία είναι στην πλειοψηφία της ισλαμική, προσπαθεί να εφαρμόσει αυτόν τον διαχωρισμό αποτελεί, κατά τη γνώμη μου, πλεονέκτημα που πρέπει να υπολογίσουμε υπέρ της Τουρκίας και όχι μειονέκτημα. 
Langen (PPE-DE ).
   – Κυρία Πρόεδρε, θα ήθελα να χαιρετίσω την έκθεση του κ. Oostlander και τον ίδιο για την προσπάθειά του να βρει συμβιβαστικές λύσεις. Δεν υπάρχει προφανώς καμία αμφιβολία στο Σώμα ότι η Τουρκία αποτελεί και θα εξακολουθεί να αποτελεί σημαντικό εταίρο. Ωστόσο, εταιρική σχέση δεν σημαίνει αυτομάτως πλήρης ένταξη στην Ευρωπαϊκή Ένωση. Ο κ. Leinen αναφέρθηκε στη συμφωνία σύνδεσης του 1963, η οποία ορίζει με σαφώς αρνητικούς όρους ότι “η πιθανότητα μελλοντικής προσχώρησης στην Ευρωπαϊκή Οικονομική Κοινότητα δεν αποκλείεται”. Αυτή είναι περίπου η διατύπωση που χρησιμοποιήθηκε.
Μετά από δύο δεκαετίες απόλυτης αδράνειας, η Τουρκία ενέκυψε στο καθήκον της αλλαγής των νόμων της, προχωρώντας περισσότερο προς την κατεύθυνση της δημοκρατίας και των ανθρωπίνων δικαιωμάτων – εξέλιξη που μπορεί βεβαίως να θεωρηθεί κάτω από θετικό πρίσμα. Ο τούρκος πρωθυπουργός ανακοίνωσε την πρόθεσή του να τροποποιήσει κατά την περίοδο Απριλίου-Μαΐου 15 με 20 επιπλέον παραγράφους του συντάγματος. Ωστόσο, οι αλλαγές αυτές δεν λαμβάνουν ακόμα διόλου υπόψη τους τις σημαντικές αξιώσεις του Ευρωπαϊκού Κοινοβουλίου για θέματα που αφορούν μεταξύ άλλων την ελευθερία της θρησκείας και την επίκληση της ρήτρας του 10% για την προστασία των πολιτικών μειονοτήτων. Συνεπώς, εμείς υποβάλαμε προτάσεις επισημαίνοντας την πιθανότητα μιας εναλλακτικής επιλογής η οποία δεν θα αφορά τη λήψη μιας απόφασης υπέρ ή κατά της πλήρους προσχώρησης, αλλά μια προνομιακή εταιρική σχέση. Ας μην θεωρήσει κανείς ότι η απόφαση θα εναπόκειται αποκλειστικά στο Συμβούλιο. Το επόμενο Κοινοβούλιο που θα εκλεγεί για την περίοδο 2004-2009 πρέπει να διαθέτει απόλυτη ευχέρεια να αποφασίσει “ναι” ή “όχι” και να προβεί σε εναλλακτικές λύσεις. Συνεπώς, ζητώ από τα μέλη του Κοινοβουλίου να αντιμετωπίσουν τις τροπολογίες που εισηγάγαμε επί του θέματος όπως αρμόζει στη σημασία του Κοινοβουλίου και στη θέση μας.
Ceyhun (PSE ).
Van Hecke (ELDR ).
Ευτυχώς, η πραγματικότητα είναι διαφορετική. Χωρίς δισταγμό, η τουρκική κυβέρνηση ζητά χρηστή διακυβέρνηση, μεγαλύτερη διαφάνεια και ισότητα μεταξύ ανδρών και γυναικών. Το πείραμα που διεξάγει το κόμμα AKP είναι μοναδικό και παγκόσμιας σπουδαιότητας. Καθώς η Ευρωπαϊκή Ένωση πρέπει να ανταποκριθεί σε αυτά τα μηνύματα, πρέπει να προσφέρει μια συγκεκριμένη προοπτική ένταξης όσο το δυνατόν συντομότερα· ειδάλλως, σύντομα θα διατρέξουμε τον κίνδυνο αντιμετώπισης της ύπουλης απειλής ενός ισλαμικο-φονταμενταλιστικού κράτους, το οποίο δεν θα είναι πλέον ανοιχτό στον διάλογο. 
Ebner (PPE-DE ).
Θα ήθελα να αναφέρω στον κ. Ceyhun, ο οποίος μίλησε νωρίτερα, ότι υπήρξαν πολλά σημεία της παρέμβασής του που δεν κατάλαβα. Είμαι πεπεισμένος ότι δεν τον αντέξαμε απλώς. Είχαμε σχέσεις πολύ καλής γειτονίας, καθώς γειτνιάζουμε άμεσα εδώ στο Στρασβούργο. Μια τέτοια σχέση γειτνίασης μπορεί να οικοδομηθεί, και πιστεύω ότι μια προνομιακή εταιρική σχέση συνιστά έναν τρίτο δρόμο μεταξύ των μελών και των μη-μελών της Ευρωπαϊκής Ένωσης καθώς και όσων διατηρούν μια προνομιακή σχέση με την Ευρωπαϊκή Ένωση και όντως πρέπει επίσης να διαθέτουν μια προοπτική για το μέλλον.
Roure (PSE ).
    Κυρία Πρόεδρε, τι έχουμε διαπιστώσει από το 1963; Σίγουρα έχει συντελεστεί πρόοδος, αλλά αυτήν τη στιγμή μου είναι πιο εύκολο να κάνω μια λίστα με τα σημεία απόκλισης παρά με τις προόδους που έχουν σημειωθεί. Το σύνταγμα, που υιοθετήθηκε υπό στρατιωτικό καθεστώς, δεν εγγυάται το κράτος δικαίου ούτε τις θεμελιώδεις ελευθερίες. Ένα άλλο ζήτημα, στο οποίο πρέπει να αναφερθούμε, είναι η αναγνώριση της γενοκτονίας των Αρμενίων. Ας θυμηθούμε ότι το Ευρωπαϊκό Κοινοβούλιο την αναγνώρισε με ψήφισμα του την 18η Ιουνίου 1987 και έκτοτε έχει αναφερθεί σε αυτή πολλές φορές. Η Τουρκία εξακολουθεί να αρνείται τις φρικαλεότητες που διέπραξαν οι τότε αρχές και το Ευρωπαϊκό Κοινοβούλιο έχει ήδη εκφράσει την ανησυχία του σχετικά με εγκυκλίους του Υπουργείου Παιδείας της Τουρκίας που καλούν τα σχολεία της πρωτοβάθμιας και δευτεροβάθμιας εκπαίδευσης να συμμετάσχουν σε μια αναθεωρητική εκστρατεία που αρνείται την καταπίεση των μειονοτήτων κατά τη διάρκεια της τουρκικής Ιστορίας, ιδιαίτερα όσον αφορά την κοινότητα των Αρμενίων. Δεν μπορώ να καταλάβω πώς μια χώρα που αρνείται την ιστορία της και τα λάθη της μπορεί να ενταχθεί στην Ευρωπαϊκή Ένωση. Περιμένουμε λοιπόν από την Τουρκία να εξασκήσει την μνήμη της και θα το επαναλαμβάνουμε αυτό με κάθε ευκαιρία. 
Schleicher (PPE-DE ).
   – Κυρία Πρόεδρε, κυρίες και κύριοι, ως Πρόεδρος της αντιπροσωπείας του Ευρωπαϊκού Κοινοβουλίου στις χώρες του Νοτίου Καυκάσου, στις οποίες περιλαμβάνεται και η Αρμενία, γίνομαι όλο και περισσότερο κοινωνός ιδιαίτερων προβληματισμών. Καταρχάς, επιτρέψτε μου να ευχαριστήσω τον κ. Oostlander για την εξαίρετη έκθεσή του, και επίσης για τον τρόπο που αντιμετωπίζει τα προβλήματα της Τουρκίας με τις όμορες χώρες της, και δη με την Αρμενία.
Υπάρχουν δύο σημαντικότατα προβλήματα. Το πρώτο από αυτά αφορά τον οικονομικό αποκλεισμό που επιβάλλει η Τουρκία στην Αρμενία. Το κλείσιμο των συνόρων μεταξύ της Τουρκίας και της Αρμενίας σημαίνει ότι η μεταφορά αγαθών προς την Αρμενία είναι πλέον ακριβότερη. Το γεγονός αυτό παρακωλύει την οικονομική βοήθεια της Ευρωπαϊκής Ένωσης προς τη χώρα και έρχεται σε μεγάλη ρήξη με τις αρχές Balladur οι οποίες αφορούν όλα τα σημερινά και μελλοντικά υποψήφια μέλη, και βάσει των οποίων τα κράτη μέλη της ΕΕ δεν πρέπει να εμπλέκονται σε συνοριακές διαφωνίες με τις όμορες χώρες, αλλά αντιθέτως να διατηρούν καλές σχέσεις μαζί τους.
Maaten (ELDR ).
Δεν είμαστε οι μόνοι, στους φιλντισένιους πύργους των Βρυξελλών και του Στρασβούργου, που ανησυχούμε για το πρόβλημα αυτό· και οι απλοί πολίτες της Ευρώπης ανησυχούν και, συνεπώς, πρέπει να είμαστε απολύτως βέβαιοι ότι θα λάβουμε τη σωστή απόφαση όταν έρθει εκείνη η ώρα. Κατά συνέπεια, με εκπλήσσει το σχόλιο του κ. Lagendijk, σύμφωνα με το οποίο φρονεί ότι η Τουρκία θα πρέπει να διαπραγματευτεί με δεμένα τα χέρια εάν δεν χρειάζεται να εκπληρώσει αρχικά τα πολιτικά κριτήρια, και ότι αυτό μπορεί να γίνει παράλληλα με τις διαπραγματεύσεις σχετικά με το κεκτημένο. Κάτι τέτοιο θέτει και πάλι όλα τα ζητήματα στο προσκήνιο και φαίνεται να υπονοεί ότι κάνουμε κάτι κακό όταν ζητούμε από μια υπό ένταξη χώρα να εκπληρώσει αρχικά τις θεμελιώδεις αξίες μας. Από αυτήν την άποψη, επίσης, θα πρέπει να εμμείνουμε σε όσα έχουν συμφωνηθεί.
Η Τουρκία θα πρέπει σύντομα να κριθεί δίκαια βάσει των πολιτικών κριτηρίων της Κοπεγχάγης. Άκουσα τον Επίτροπο Verheugen να χρησιμοποιεί τον όρο “μηδενική ανοχή”, τον οποίο θεωρώ ελκυστικό. Είναι κάτι που αξίζουν οι Τούρκοι, το ίδιο και ο πληθυσμός της Ευρωπαϊκής Ένωσης. Εν συντομία, ο ορισμός ημερομηνίας για τις διαπραγματεύσεις τον Δεκέμβριο δεν είναι ακόμα τετελεσμένο γεγονός. 
Gutiérrez-Cortines (PPE-DE ).
Εκτός από την πρώτη επανάσταση της δεκαετίας του 1930, που άλλαξε τη γλώσσα και διαμόρφωσε μια κοσμική χώρα –μακάρι να είχαν όλες οι αραβικές χώρες αυτήν την αντίληψη ενός κράτους όπου η πολιτική εξουσία είναι διαχωρισμένη από τη θρησκευτική– έναντι των ανερχόμενων θεοκρατιών που έχουμε στον ισλαμικό κόσμο, φαίνεται περίεργο να μην καταλαβαίνουμε ότι αυτό είναι ένα μεγάλο πείραμα δημοκρατίας.
Πρόεδρος. –
Η ψηφοφορία θα διεξαχθεί στις 12.00.

Rocard (PSE ),
    Κύριε Πρόεδρε, ζητώ τον λόγο δυνάμει του άρθρου 146 του Κανονισμού μας. Η συζήτηση για το ζήτημα της Τουρκίας διήρκεσε όλο το πρωινό και, επομένως, η συζήτηση για τις ευρωπαϊκές πολιτιστικές πρωτεύουσες δεν μπόρεσε να λάβει χώρα. Δεν αντιλέγω ότι το ζήτημα της Τουρκίας είναι πρωτίστης σημασίας. Παρόλα αυτά, είναι η τέταρτη φορά από τότε που ανέλαβα την προεδρία της Επιτροπής Πολιτισμού που η συζήτηση των πολιτιστικών θεμάτων αναβάλλεται, είτε για αργά το βράδυ είτε για Πέμπτη απόγευμα, ανεξαρτήτως της σημασίας του ζητήματος.
Ως αποτέλεσμα αυτής της κατάστασης, καταρχάς, δεν μπορούμε να ψηφίσουμε για το κείμενο αυτό, παρόλο που είναι εγγεγραμμένο στην ημερήσια διάταξη. Κατά δεύτερον, όσον αφορά τις εργασίες του απογεύματος, βρισκόμαστε στην προετοιμασία των εκλογικών εκστρατειών και συνεπώς όλοι θα φύγουν. Σας ζητώ, λοιπόν, την αναβολή της συζήτησης για τις 20 Απριλίου, ημέρα Τρίτη, στο Στρασβούργο. Για το αίτημά μου αυτό έχω την συγκατάθεση της Ομάδας μου –της Ομάδας του Ευρωπαϊκού Λαϊκού Κόμματος και των Ευρωπαίων Δημοκρατών (Χριστιανοδημοκράτες)– καθώς και της Ομάδας των Πρασίνων/ Ευρωπαϊκή Ελεύθερη Συμμαχία. Ζητώ συγγνώμη που δεν είχα τον χρόνο να συμβουλευτώ και τις άλλες Ομάδες, αφού δεν το γνωρίζαμε μέχρι και πριν από μισή ώρα. 
Πρόεδρος.
Tannock (PPE-DE ).
Πρόεδρος.
Turchi (UEN ).
    Κύριε Πρόεδρε, συμφωνώ με το αίτημα του κ. Tannock να εγγραφεί στην ημερήσια διάταξη η συζήτηση σχετικά με την έκθεση που εγκρίθηκε εχθές από την ομάδα εργασίας για τη χρηματοδότηση της Παλαιστινιακής Αρχής. 
Πρόεδρος.

Wallström,
Η Επιτροπή αναγνωρίζει την πολιτική σημασία και το νόημα αυτού του έργου, το οποίο πρέπει, όπως γνωρίζετε, να τοποθετηθεί σε ένα διαφορετικό και ειδικό πλαίσιο σε σύγκριση με τη διοργανική διαδικασία την οποία θεσπίζει η νομική διάταξη του άρθρου 215 της Συνθήκης. 

(1)
Terrón i Cusí (PSE ).
    Κύριε Πρόεδρε, θα σας ζητούσα να εφαρμόσετε, στην προκειμένη περίπτωση, το άρθρο 68, παράγραφος 3 του Κανονισμού, που προβλέπει, πριν από την απόρριψη μιας πρωτοβουλίας, την αναπομπή της στην επιτροπή. Το ζητώ αυτό, επειδή ο κ. Vitorino ανήγγειλε χθες στο Σώμα δύο σημαντικές τροποποιήσεις της πρωτοβουλίας, οι οποίες πιστεύω ότι θα πρέπει να αποτελέσουν αντικείμενο περαιτέρω ανάλυσης στην επιτροπή και, επιπλέον, επειδή αυτό προβλέπεται ως κανονική διαδικασία από το άρθρο που ανέφερα. 
Schmitt (PPE-DE ),
   . Κύριε Πρόεδρε, κυρίες και κύριοι, έχω ελαφρώς εκπλαγεί από τις παρατηρήσεις της κ. Terrón i Cusí, η οποία χθες το βράδυ δήλωσε ακριβώς το αντίθετο. Προσωπικά, αντιτίθεμαι στην ιδέα της αναπομπής και θα ήθελα να σας ζητήσω να επιτρέψετε την ψηφοφορία επί της νομοθετικής πρότασης. 
Πρόεδρος.
Wallström,
     Κύριε Πρόεδρε θα ήθελα να εκφράσω την απογοήτευση της Επιτροπής απέναντι στη στάση που προτάθηκε με την έκθεση του κ. Lisi και υπερψηφίστηκε . Στην πραγματικότητα, η πρότασή μας εφαρμόζει τις πολιτικές κατευθυντήριες γραμμές του σχεδίου δράσης για τη Μεσόγειο, τις οποίες χαιρέτισε το Σώμα και υιοθέτησε το Συμβούλιο. Κάποιες επικρίσεις που ακούστηκαν, απλώς δεν αληθεύουν. Θα ήθελα, εδώ, να θίξω κάποια σημεία.
Τέταρτον, η Επιτροπή συμφωνεί με το Σώμα ότι πρέπει να εργαστούμε με τις υπόλοιπες Μεσογειακές χώρες και γι’ αυτό αναλάβαμε την πρωτοβουλία για τη Διάσκεψη της Βενετίας τον Νοέμβριο του 2003, όπου οι χώρες της Μεσογείου, από το Μαρόκο έως τον Λίβανο και τη Σλοβενία, συμφώνησαν με την Ευρωπαϊκή Ένωση όσον αφορά τη λήψη κοινών μέτρων στη Γενική Επιτροπή Αλιείας για τη Μεσόγειο με σκοπό τη διατήρηση των αλιευτικών μας αποθεμάτων.
Τέλος, θα ήθελα να ξεκαθαρίσω κάτι. Το ολέθριο κοινωνικό και οικονομικό κόστος που ανέφερε στην έκθεσή του ο κ. Lisi θα επέλθει εάν δε αναλάβουμε άμεση και αποτελεσματική δράση όπως προτείνουμε, καθώς η κατάσταση πολλών μεσογειακών αλιευτικών αποθεμάτων είναι ήδη αρκετά κακή. Δεν μπορούμε, ωστόσο, να αποδεχτούμε το αίτημά σας να αποσύρουμε την πρότασή μας, επειδή δεν υπάρχουν ούτε επιστημονικοί ούτε πολιτικοί λόγοι που να δικαιολογούν το αίτημα του Σώματος.
Πρόεδρος.
Stevenson (PPE-DE ),
Lisi (PPE-DE ),
    Κύριε Πρόεδρε, για την επάρκεια των απαντήσεων που έδωσε η Επιτροπή μίλησε ήδη ο πρόεδρος. Εγώ δεν εκφέρω γνώμη, σημειώνω μόνο ότι η Επιτροπή επιβεβαίωσε την αμυντική της θέση και την απροθυμία της για διάλογο με τους πολίτες, τους οποίους ταπεινά εκπροσωπούμε. Δεν θέλει, δηλαδή, να ακούσει αυτό το μήνυμα που συνεχίζουμε να στέλνουμε: “Να είστε λογικοί και να είστε συζητήσιμοι”. Θέλω μόνο να ζητήσω, σύμφωνα με τον Κανονισμό και, συγκεκριμένα, σύμφωνα με το άρθρο 68, παράγραφος 3, να μην ψηφίσουμε για την πρόταση νομοθετικού ψηφίσματος και να αναπεμφθεί αυτό το κείμενο στην επιτροπή. Έπειτα, στο χρονικό περιθώριο που θα μας επιτρέψει η παρούσα νομοθετική περίοδος, θα εξετάσουμε το ζήτημα όσο το δυνατόν συντομότερα. 
Πρόεδρος.
Ó Neachtain (UEN ),

(2)
(3)
Scarbonchi (GUE/NGL ),
Δεύτερον, θα ήθελα να πω, ότι αφού η Ομάδα του Ευρωπαϊκού Λαϊκού Κόμματος και των Ευρωπαίων Δημοκρατών δεν ήταν παρούσα στη συζήτηση χθες το βράδυ, αποδέχομαι την τροπολογία αριθ. 1 του κ. Deva στην παράγραφο 11. Αντίθετα, αντιτίθεμαι στην τροπολογία αριθ. 2 του κ. Deva στην παράγραφο 39, γιατί θα επέτρεπε να εξαφανιστεί χωρίς κανένα ίχνος το υπόλοιπο των 11 δισ. ευρώ που χρωστάμε στις χώρες ΑΚΕ από τα τρία τελευταία ΕΤΑ. Τα χρήματα αυτά είναι δικά τους, και το υπόλοιπο οφείλεται αποκλειστικά στις καθυστερήσεις που προκλήθηκαν από τη διοικητική βραδύτητα της Ευρωπαϊκής Ένωσης. 


Evans, Jonathan (PPE-DE ),
    Οι Συντηρητικοί ευρωβουλευτές αντιτάχθηκαν στην επικύρωση της επιστροφής μελών της Επιτροπής για την οποία είχε κατατεθεί πρόταση μομφής μετά την εκλογή μας στο Ευρωπαϊκό Κοινοβούλιο το 1999. Δεν αμφισβητούμε την ικανότητα του Σταύρου Δήμα ως Επιτρόπου Απασχόλησης και Κοινωνικών Υποθέσεων, δεν μπορούμε όμως να συμμετάσχουμε στην επικύρωση του διορισμού ολόκληρης της Επιτροπής, όπως είμαστε υποχρεωμένοι να κάνουμε επί του παρόντος, και γι’ αυτό απείχαμε από την ψηφοφορία. 

Figueiredo (GUE/NGL ),

Piscarreta (PPE-DE ),
Η ζώνη του Δυτικού και Κεντρικού Ειρηνικού Ωκεανού περικλείει το 60% των παγκόσμιων πόρων τόνου, γεγονός που συμφέρει ιδιαίτερα τα κοινοτικά σκάφη για την αλίευση τόνου και τα αλιευτικά με παραγάδια. Για την ενίσχυση της ικανότητας του στόλου της και των διαφόρων πόρων, η Ένωση υπέγραψε διάφορες διμερείς συμφωνίες με παράκτια κράτη της περιοχής, αποκτώντας έτσι πρόσβαση σε νέες αποκλειστικές οικονομικές ζώνες.
Ribeiro e Castro (UEN ),
   . Στόχος αυτής της πρότασης απόφασης του Συμβουλίου είναι η έγκριση της προσχώρησης της Ευρωπαϊκής Κοινότητας στη Σύμβαση για τη Διατήρηση και τη Διαχείριση των Άκρως Μεταναστευτικών Αποθεμάτων Ιχθύων στον Δυτικό και Κεντρικό Ειρηνικό Ωκεανό. Με την ίδρυση της Επιτροπής Αλιείας Δυτικού και Κεντρικού Ειρηνικού (WCPFC), η σύμβαση έχει ως στόχο τη διασφάλιση της μακροχρόνιας διατήρησης και της βιώσιμης χρήσης των άκρως μεταναστευτικών αποθεμάτων ιχθύων σε αυτές τις ζώνες.
Η σημασία της ζώνης αρμοδιότητας της WCPFC για τον κοινοτικό στόλο είναι αυταπόδεικτη. Η ζώνη που καλύπτει αυτή η περιφερειακή αλιευτική οργάνωση (ΠΑΟ) περικλείει το 60% των παγκόσμιων πόρων τόνου και πέντε μεγάλα κοινοτικά θυνναλιευτικά αλιεύουν επί του παρόντος εκεί, παράγοντας αλιεύματα που ανέρχονται κατά μέσο όρο σε περίπου 15 000 τόνους ετησίως.

Figueiredo (GUE/NGL ),
   . Το κοινοτικό πρόγραμμα για τη διατήρηση της γενετικής ποικιλίας στη γεωργία έληξε στα τέλη του 1999. Η Επιτροπή καταθέτει τώρα μια πρόταση για τη θέσπιση ενός νέου κοινοτικού προγράμματος σχετικά με τη διατήρηση, τον χαρακτηρισμό, τη συλλογή και τη χρησιμοποίηση των γενετικών πόρων στη γεωργία. Το 2001, το Κοινοβούλιο και το Συμβούλιο απέρριψαν την προηγούμενη πρόταση, η οποία επεδίωκε τη χρηματοδότηση εθνικών μέτρων σε αυτόν τον τομέα, κάτι που ήταν απαράδεκτο και καταργούσε τη στρατηγική σημασία που είχε η διασφάλιση της διατήρησης της βιοποικιλότητας, ιδιαίτερα λόγω των κοινοτικών δεσμεύσεων στο πλαίσιο των διαφόρων σχετικών διεθνών συμβάσεων των Ηνωμένων Εθνών.

Figueiredo (GUE/NGL ),
Συνεπώς, πιστεύω ότι είναι αποδεκτοί οι στόχοι των τροπολογιών που συμφωνήθηκαν τον Μάιο του 2003 στο Πρωτόκολλο που ισχύει επί του παρόντος, σχετικά με τη μείωση των αλιευτικών προσπαθειών και τα μέτρα για τη στήριξη της βιώσιμης αλιείας.
Ωστόσο, χωρίς να θέλω να διακυβεύσω την έγκριση της πρότασης που έχουμε ενώπιόν μας, διατηρώ μεγάλες επιφυλάξεις σχετικά με το πόσο δίκαιη είναι η πρόταση για τους στόλους μας. Οι αλιευτικές ευκαιρίες που παρέχονται στον πορτογαλικό στόλο έχουν μειωθεί, καθώς ο ΚΟΧ των μηχανοτράτων αλιείας γαρίδας μειώθηκε κατά 65%, πολύ περισσότερο από τον γενικό μέσο όρο του ΚΟΧ.
McKenna (Verts/ALE ),
Piscarreta (PPE-DE ),
Πέρα από την παράταση της σημερινής συμφωνίας έως το 2006, οι τροπολογίες περιέχουν ειδικότερα τη μείωση της αλιευτικής προσπάθειας των κυρίως μη κοινοτικών στόλων, κάνοντας καλύτερη χρήση της κοινοτικής χρηματοδότησης και ενισχύοντας τα ελεγκτικά μέτρα.
Ribeiro e Castro (UEN ),
Αναγνωρίζω ότι οι σημερινές πολιτικές αρχές προσπαθούν να υιοθετήσουν μέτρα για τη βελτίωση της διακυβέρνησης της χώρας, σε αντίθεση με την εμφανή κατάρρευση που σημειώθηκε κατά τη διάρκεια της προεδρίας του Kumba Yala.

Figueiredo (GUE/NGL ),
   . Παράλληλα με τη στρατηγική για τη βιώσιμη ανάπτυξη της ευρωπαϊκής υδατοκαλλιέργειας που παρουσιάστηκε τον Σεπτέμβριο του 2002 ως μέρος της μεταρρύθμισης της κοινής αλιευτικής πολιτικής, η Επιτροπή θεώρησε αναγκαίο να τροποποιήσει τον κανονισμό (ΕΚ) αριθ. 2792/1999 σχετικά με το ΧΜΠΑ, που περιέχει ειδικές διατάξεις υπέρ της ανάπτυξης του τομέα της κοινοτικής υδατοκαλλιέργειας, προκειμένου να διευκρινιστεί ο ορισμός της υδατοκαλλιέργειας, να αυξηθούν οι κοινοτικές ενισχύσεις για την εκτατική ιχθυοκαλλιέργεια, να προωθηθούν τεχνικές που θα μειώσουν τις περιβαλλοντικές επιπτώσεις, να χρηματοδοτηθεί η εφαρμοσμένη έρευνα και να υπάρξουν εγγυήσεις χρηματοδοτικής ενίσχυσης για τους καλλιεργητές μαλακίων σε περίπτωση αναστολής της συγκομιδής.
Martinez (NI ),
    Στην αδικία που έγινε στους αλιείς μας προστίθεται και η αδικία που γίνεται σους καλλιεργητές οστρακοειδών και τους καλλιεργητές μαλακοστράκων της λεκάνης του Thau και της λίμνης Barcarès στο γαλλικό διαμέρισμα Aude. Υφίστανται στην πραγματικότητα το κόστος της μαζικής ρύπανσης που προκαλείται το καλοκαίρι από τους χιλιάδες κατασκηνωτές τουρίστες από τη Βόρεια Ευρώπη, οι οποίοι κάθε μέρα αδειάζουν τα φωσφορούχα και γεμάτα παθογενή βακτήρια λύματά τους στις λίμνες των περιφερειών του Languedoc και της Καταλονίας. Για τη Μεσόγειο, για τους αλιείς μας, τους καλλιεργητές οστρακοειδών και μαλακοστράκων, η Ευρώπη αντιπροσωπεύει τον περιορισμό και τη δίχως αποζημίωση ρύπανση. 
Piscarreta (PPE-DE ),
Queiró (UEN ),
   . Το 2003, το Συμβούλιο ενέκρινε ορισμένα συμπεράσματα σχετικά με μια στρατηγική για τη βιώσιμη ανάπτυξη της ευρωπαϊκής υδατοκαλλιέργειας, οι κύριοι στόχοι της οποίας είναι η δημιουργία απασχόλησης και η διάθεση ποιοτικών προϊόντων στο πλαίσιο της περιβαλλοντικά ισορροπημένης παραγωγής, ιδιαίτερα μέσω του εκ νέου προσανατολισμού των κρατικών ενισχύσεων ΧΜΠΑ για τη λήψη μέτρων στους τομείς της κατάρτισης, της παρακολούθησης, της έρευνας νέων ειδών και της προώθησης καθαρών τεχνικών υδατοκαλλιέργειας.
Ενώ στηρίζω γενικά την πρόταση που υπέβαλε τώρα η Επιτροπή στο Κοινοβούλιο, υπάρχουν, ωστόσο, δύο σημαντικές προτάσεις που ο εισηγητής κατάφερε να συμπεριλάβει στην έκθεση και που με βοήθησαν να επιβεβαιώσω την ψήφο μου. Η μία αφορά τη μείωση της περιόδου των έξι μηνών (που προτείνει η Επιτροπή) για την αναστολή της συγκομιδής λόγω μόλυνσης από επιβλαβή φύκια πριν από τη χορήγηση αποζημίωσης στους καλλιεργητές μαλακίων. Η δεύτερη είναι ότι αυτή η αναθεώρηση του κανονισμού χρησιμοποιήθηκε για τη συμπερίληψη μιας τροπολογίας, που δεν αφορά την υδατοκαλλιέργεια, για μια αύξηση της τάξεως του 20% στα ανώτατα όρια μεμονωμένης ενίσχυσης προς τους αλιείς, και την κατάργηση της απαίτησης από αυτούς να έχουν σταματήσει μόνιμα τη δραστηριότητά τους κατά την έγκριση σχεδίων αποκατάστασης ή έκτακτων μέτρων. Εφόσον εγκρίθηκαν και οι δύο προτάσεις, υπερψήφισα την έκθεση. 
Ribeiro e Castro (UEN ),
   . Η στρατηγική για τη βιώσιμη ανάπτυξη των κέντρων υδατοκαλλιέργειας αφορά πτυχές όπως η προστασία του περιβάλλοντος, η δημιουργία μακροπρόθεσμης απασχόλησης, ιδίως στις περιοχές που εξαρτώνται από την αλιεία και όπου δεν υφίστανται εναλλακτικές λύσεις, η εξασφάλιση των καταναλωτών ότι τα προϊόντα υδατοκαλλιέργειας θα είναι ασφαλή και διαθέσιμα με εγγυήσεις για υψηλούς κανόνες υγιεινήςκαι καλής μεταχείρισης των ζώων, η προώθησητης έρευναςιδίως με την πρόβλεψη των καταλλήλων χρηματοδοτήσεων όσον αφορά την αλληλεπίδραση της υδατοκαλλιέργειας, π.χ. με το περιβάλλον. Προκειμένου να ληφθούν υπόψη και να τεθούν σε εφαρμογή οι συστάσεις της στρατηγικής αυτής, χρειάσθηκε να τροποποιηθεί τo Χρηματοδοτικό Μέσον Προσανατολισμού Αλιείας (ΧΜΠΑ), δηλαδή ο κανονισμός (ΕΚ) 2792/1999.

Figueiredo (GUE/NGL ),
Αυτή η πρόταση της Επιτροπής έχει ως στόχο την παράταση (για δύο έτη) και την τροποποίηση του συστήματος κοινοτικής χρηματοδοτικής στήριξης για τη θέσπιση δομών ελέγχου (που έληξε το 2003), έως ότου ληφθεί μια απόφαση σχετικά με την κοινή δομή επιθεωρήσεων, που η Επιτροπή αναμένει ότι θα καταστεί επιχειρησιακή το 2006.
Ωστόσο, η πρόταση αυτή έχει ως στόχο να περιορίσει την πρόσβαση στη χρηματοδότηση μόνο των νέων κρατών μελών και, ακόμα και σε αυτήν την περίπτωση, η κοινοτική συνδρομή θα ανέρχεται μόλις σε 35%. Εφόσον η αύξηση της κοινοτικής συνδρομής για τον βαρύ εξοπλισμό ελέγχου της αλιείας είναι ένας τρόπος για την αύξηση της ικανότητας να διενεργούν ελέγχους στη θάλασσα, συμφωνούμε με τις τροπολογίες αριθ. 8 και 12 της εισηγήτριας, οι οποίες έχουν ως στόχο την επέκταση του μέτρου σε όλα τα κράτη μέλη και την αύξηση της συνδρομής σε 50%. Δεν πρέπει να λησμονούμε ότι η Πορτογαλία έχει την πιο διευρυμένη Αποκλειστική Οικονομική Ζώνη σε σχέση με όλες τις χώρες της Ευρωπαϊκής Ένωσης και πρέπει να παρακολουθεί μεγάλο αριθμό σκαφών. 
Piscarreta (PPE-DE ),
Queiró (UEN ),

Figueiredo (GUE/NGL ),
   . Ο κανονισμός (ΕΚ) αριθ. 3069/95 ορίζει ότι πρέπει να βρίσκονται παρατηρητές σε όλα τα σκάφη που αλιεύουν στον Βορειοδυτικό Ατλαντικό, που ρυθμίζεται από την περιφερειακή οργάνωση NAFO. Έως σήμερα, η Επιτροπή είναι υπεύθυνη για την εφαρμογή αυτού του κανονισμού σχετικά με τα κοινοτικά αλιευτικά σκάφη που αλιεύουν σε αυτά τα ύδατα και, ορθώς, φέρει εξ ολοκλήρου το κόστος που αφορά αυτούς τους παρατηρητές.
Στόχος αυτής της πρότασης, ωστόσο, είναι ότι, από την 1η Ιανουαρίου 2004, τα κράτη μέλη θα πρέπει να είναι τα ίδια υπεύθυνα για τους παρατηρητές και να φέρουν εξ ολοκλήρου το σχετικό κόστος, κάτι με το οποίο δεν συμφωνούμε σε καμία περίπτωση. Μολονότι η τελευταία αναθεώρηση της κοινής αλιευτικής πολιτικής ορίζει ότι η επιθεώρηση είναι ευθύνη των κρατών μελών, συζητούμε για την επιθεώρηση εντός των Αποκλειστικών Οικονομικών Ζωνών τους, κάτι που δεν καθιστά άκυρη την κοινοτική χρηματοδότηση των μέτρων επιθεώρησης.

Figueiredo (GUE/NGL ),
Ribeiro e Castro (UEN ),

Berthu (NI ),
    Ολοκλήρωσα τη χθεσινοβραδινή μου παρέμβαση για την έκθεση Marinho σημειώνοντας ότι το κείμενο αυτό, όπως και πολλά άλλα πριν από αυτό, φαίνεται να αγνοεί τα δραματικά προβλήματα που τίθενται στις κοινωνίες μας από την καταπάτηση του δικαιώματος του ασύλου και αρκείται στο να προτείνει μικρές τροποποιήσεις, συνοδευόμενες από την σχεδόν σαν επίκληση επανάληψη της ανάγκης “πλήρους και απόλυτης τήρησης των κανόνων της Σύμβασης της Γενεύης του 1951” (σχετικά με το καθεστώς των προσφύγων).
Θα πρέπει, λοιπόν, να κάνουμε μια ριζική επαναξιολόγηση των νομικών μας μέσων. Αλλά η Ευρωπαϊκή Ένωση θέλει να κάνει το αντίθετο καθιερώνοντας τις διατάξεις της Σύμβασης της Γενεύης στο άρθρο 18 του Χάρτη των Θεμελιωδών Δικαιωμάτων, τον οποίο θέλει να εντάξει στο σχέδιο Συντάγματος της Ευρώπης.
Για μένα, αυτός ήταν ένας επιπλέον λόγος για να απορρίψω την έκθεση Marinho, που επικροτεί τη συνταγματική προσέγγιση. 
Stirbois (NI ),
Η Γαλλία, η Βρετανία, η Ιταλία και η Γερμανία έχουν πλημμυρίσει από τις μαζικές αφίξεις ανθρώπων που ζητούσαν άσυλο, εγκαταλείποντας τις χώρες καταγωγής τους για οικονομικούς λόγους και όχι εξαιτίας πολιτικών διώξεων, όπως προέβλεπε η Σύμβαση της Γενεύης της 28ης Ιουλίου 1951 για το καθεστώς των προσφύγων.
Thors (ELDR ),
   . Θα ήθελα να αποσαφηνίσω ένα σημείο που αφορά την υποστήριξη που παρέχω στην έκθεση του κ. Marinho σχετικά με την εγκαθίδρυση πιο προσιτών, πιο δίκαιων και καλύτερα οργανωμένων συστημάτων χορήγησης ασύλου. Υπερψήφισα την έκθεση, η οποία περιέχει πολλά θετικά σημεία σχετικά με τη μελλοντική πολιτική ασύλου της Ένωσης. Ωστόσο, ανησυχώ για ένα σημείο της έκθεσης και ευχαρίστως θα καταψήφιζα αυτό το συγκεκριμένο σημείο. Το σημείο 8 της έκθεσης δηλώνει ότι το Κοινοβούλιο τίθεται τώρα υπέρ ενός συστήματος αποκλεισμού, το οποίο θα μπορούσε, στη χειρότερη περίπτωση, να οδηγήσει σε μεγάλες διαφοροποιήσεις στη μεταναστευτική πολιτική, σύμφωνα με τη σημερινή κατάσταση της αγοράς εργασίας στα διάφορα κράτη μέλη.
Θα ήθελα επίσης να εκφράσω την ελπίδα μου ότι η ερμηνεία του σημείου 9 της ίδιας έκθεσης θα συνεπάγεται ότι η κακοποίηση εντός της οικογένειας θα πρέπει επίσης να συμπεριληφθεί ως λόγος για την αίτηση ασύλου. Όπως και οι λόγοι που αναφέρει τώρα συγκεκριμένα το σημείο 9, η κακοποίηση εντός της οικογένειας αποτελεί επίσης λόγο αίτησης ασύλου, και πρέπει να αναγνωριστούν πλήρως. 

Marques (PPE-DE ),
   . Συγχαίρω την κ. Maes για την έκθεση που συνέταξε, στην οποία παρέχω τη στήριξή μου. Η εργασία της αφορά ένα θέμα ζωτικής σημασίας: την ενίσχυση της ασφάλειας αεροσκαφών τρίτων χωρών που χρησιμοποιούν κοινοτικούς αερολιμένες. Συνεπώς, χαιρετίζω το κοινό κείμενο σε τρίτη ανάγνωση, το οποίο περιέχει τρία σημεία που θεωρώ σημαντικά, ήτοι:
Ribeiro e Castro (UEN ),
Το Συμβούλιο είχε ήδη προσπαθήσει να συντάξει μια οδηγία στον τομέα αυτόν, αλλά η μακροχρόνια σύγκρουση αναφορικά με το Γιβραλτάρ αποδείχτηκε εμπόδιο στην επίτευξη του επιθυμητού αποτελέσματος. Η επίλυση αυτού του προβλήματος επέτρεψε να σημειωθεί ουσιαστική πρόοδος σε αυτόν τον τομέα. Ενώ συνάδει πλήρως με τη διαδικασία της SAFA (Διαδικασία Εκτίμησης της Ασφάλειας των Ξένων Αεροσκαφών), η οποία περιλαμβάνει τη συστηματική παρακολούθηση των αεροσκαφών που είναι πιθανόν να παρουσιάσουν κινδύνους όσον αφορά την ασφάλεια αεροσκαφών, η Επιτροπή ενέκρινε στη συνέχεια μια πρωτοβουλία στον τομέα της ασφάλειας των αεροσκαφών σε μια προσπάθεια να διασφαλίσει τρεις θεμελιώδεις πτυχές: τη συλλογή και τη διάδοση πιο ορθών πληροφοριών σε αυτόν τον τομέα· επιτόπιες επιθεωρήσεις των πληρωμάτων και των αεροσκαφών τρίτων χωρών στα κοινοτικά αεροδρόμια και υιοθέτηση των κατάλληλων μέτρων για την κάλυψη ενδεχόμενων ελλείψεων, οι οποίες θα μπορούσαν να οδηγήσουν ακόμα και στην καθήλωση του αεροσκάφους.

Bordes, Cauquil και Laguiller (GUE/NGL ),
    Ψηφίσαμε κατά αυτής της έκθεσης που αφορά τη χρηματοδότηση των νέων κανονισμών για το προσωπικό του Κοινοβουλίου, γιατί η συγκεκριμένη χρηματοδότηση επικυρώνει τη μεταρρύθμιση Kinnock, η οποία υπονομεύει το καθεστώς των υπαλλήλων του Κοινοβουλίου.

Figueiredo (GUE/NGL ),
   . Η έκθεση αυτή είναι μέρος της διαδικασίας προσαρμογής των εργασιών του ΕΚ για την αύξηση του αριθμού των επίσημων γλωσσών, από την 1η Μαΐου, με την είσοδο των δέκα νέων χωρών της Ανατολικής Ευρώπης και της Μεσογείου.
Queiró (UEN ),
   . Η έκθεση αυτή προτείνει την τροποποίηση του Κανονισμού του ΕΚ, προκειμένου να ληφθούν υπόψη τα μέτρα προφύλαξης για την εφαρμογή των γενικών κανόνων πολυγλωσσίας που ισχύουν επί του παρόντος, ούτως ώστε να αντιμετωπιστούν οι δυσκολίες που αναμένεται να προκύψουν συνεπεία της διεύρυνσης, όσον αφορά την πρόσληψη ικανού αριθμού διερμηνέων για ορισμένες γλώσσες. Οι λύσεις που προτείνονται θα επικροτηθούν και θα επιβεβαιώσουν την υποχρέωση για πολυγλωσσία που θεσπίζουν οι Συνθήκες, μολονότι συμφωνείται ότι αυτή η υποχρέωση μπορεί να “ελαφρύνει” με τη ρητή ή σαφώς υπονοούμενη συμφωνία των ενδιαφερόμενων βουλευτών (όσον αφορά κάποιες συνεδριάσεις επιτροπής ή αντιπροσωπείας): άρθρο 117(3)(α): “Στις συνεδριάσεις επιτροπής ή αντιπροσωπείας εκτός των συνήθων τόπων εργασίας, η διερμηνεία εξασφαλίζεται από και προς τις γλώσσες των μελών τα οποία έχουν επιβεβαιώσει την παρουσία τους στη συνεδρίαση. Το εν λόγω καθεστώς μπορεί να απλοποιηθεί κατ’ εξαίρεση με τη συμφωνία των μελών του ενός ή του άλλου από τα όργανα αυτά”.
Μόνο λόγω της προσωρινής της φύσης –θα λήξει τον Δεκέμβριο του 2006– μπορούμε να κάνουμε δεκτή την προσθήκη μιας διάταξης που ορίζει ότι: “Κατά την εφαρμογή του άρθρου 117, λαμβάνεται υπόψη κατ’ εξαίρεση, περί των επίσημων γλωσσών των χωρών που θα προσχωρήσουν στην Ευρωπαϊκή Ένωση την 1η Μαΐου 2004, αρχής γενομένης από της ημερομηνίας αυτής έως τις 31 Δεκεμβρίου 2006, η πραγματική διαθεσιμότητα και ο επαρκής αριθμός αντίστοιχων διερμηνέων και μεταφραστών”. Για τους λόγους αυτούς, ψήφισα υπέρ. 
Ribeiro e Castro (UEN ),

Malmström, Paulsen och και Schmidt (ELDR ),
Queiró (UEN ),
   Συμμερίζομαι τις επαναλαμβανόμενες επικρίσεις της πορτογαλικής κυβέρνησης σχετικά με την ανομοιογένεια και την ανισότητα που προκαλεί αυτή η αλιευτική συμφωνία σχετικά με τις συμφωνίες που συνάφθηκαν με “χώρες του Νότου”. Η κριτική επικεντρώνεται, πιο συγκεκριμένα, στην ανομοιότητα μεταξύ των πραγματικών αλιευτικών συμφωνιών και του επιπέδου χρηματικής αποζημίωσης, βάσει του γεγονότος ότι ο εφοδιασμός ενός σκάφους δεν περιλαμβάνεται στο κόστος των εργασιών της συμφωνίας και βάσει του γεγονότος ότι οι μη χρησιμοποιηθείσες ποσοστώσεις δεν μπορούν να μεταφερθούν μεταξύ των κρατών μελών. Συνεπώς, χαιρετίζω τα αποτελέσματα που έχουν επιτευχθεί και τη δέσμευση του Συμβουλίου να εξασφαλίσει ότι η σχέση μεταξύ της ΕΕ και της Γροιλανδίας, μετά το 2006, βάσει μιας ευρύτερης εταιρικής σχέσης για τη βιώσιμη ανάπτυξη, περιλαμβάνει μια συγκεκριμένη αλιευτική συμφωνία, η διαπραγμάτευση της οποίας γίνεται σύμφωνα με τους γενικούς κανόνες και τις αρχές που στηρίζουν αυτές τις συμφωνίες. Υπερψήφισα την έκθεση, καθώς το θεμελιώδες πολιτικό ζήτημα αφορά τη μεταφορά μη χρησιμοποιηθέντων αλιευτικών ευκαιριών μεταξύ των κρατών μελών, προκειμένου να εκσυγχρονιστεί η χρήση τους και εφόσον η έκθεση προτείνει ότι η Επιτροπή μπορεί να το πράξει αυτό με την υιοθέτηση των απαραίτητων μέτρων, προκειμένου να διασφαλιστεί ότι ο κοινοτικός στόλος θα πραγματοποιεί τις σχεδιαζόμενες αλιεύσεις χωρίς να θέτει σε κίνδυνο την αρχή της σχετικής σταθερότητας μεταξύ των κρατών μελών. 
Ribeiro e Castro (UEN ),
Μια τροπολογία τέτοιας φύσης είναι πλήρως δικαιολογημένη από τη φτωχή εκμετάλλευση των αλιευτικών ευκαιριών που δίδονται στην Ένωση, και αυτό επιβεβαιώνεται όλο και περισσότερο, διότι η χρηματική αποζημίωση που δίνεται δεν ποικίλλει ανάλογα με τον βαθμό εκμετάλλευσης. Για τον λόγο αυτόν, προτείνεται, συγκεκριμένα, ότι πρέπει να υιοθετηθούν τα ακόλουθα μέτρα, με τα οποία συμφωνώ: ορισμός ποσοστώσεων αλιείας σύμφωνα με την πραγματική κατάσταση, ενσωμάτωση νέων προς αλίευση ειδών, ενίσχυση της αλιευτικής έρευνας και πιθανότητα αύξησης των αλιευτικών δυνατοτήτων του κοινοτικού στόλου μέχρι 50% στα νέα είδη, εάν το επιτρέπει η κατάσταση των αλιευτικών πόρων.

Αλυσανδράκης (GUE/NGL ),
Berthu (NI ),
    Το Ευρωπαϊκό Κοινοβούλιο μόλις επικρότησε το γεγονός ότι το τελευταίο Ευρωπαϊκό Συμβούλιο δεσμεύτηκε ότι θα καταλήξει, πριν από τις 17 Ιουνίου, σε μια συμφωνία για το σχέδιο Συντάγματος της Ευρώπης, το οποίο θα “εκφράζει ουσιαστικά μια νέα αρχή για την ήπειρο μας”.
Santos (PSE ),
   . Ψήφισα υπέρ της πρότασης κοινού ψηφίσματος σχετικά με τα αποτελέσματα του Ευρωπαϊκού Συμβουλίου της 25ης-26ης Μαρτίου 2004, παρά το γεγονός ότι έχω πολλές αμφιβολίες όσον αφορά τις συστάσεις σχετικά με τη Μέση Ανατολή.
Συνεπώς, δεν στηρίζω τη γενική γνωμοδότησης της Ομάδας μου, ιδιαίτερα τα σημεία 41 και 42 της πρότασης.
Figueiredo (GUE/NGL ),
Krivine και Vachetta (GUE/NGL ),
    Στο τελευταίο Ευρωπαϊκό Συμβούλιο των Βρυξελλών της 25ης και 26ης Μαρτίου, μετά από τις τρομοκρατικές ενέργειες στη Μαδρίτη, θα περιμέναμε μια δημοκρατική και κοινωνική μεταστροφή των αρχηγών κρατών και κυβερνήσεων. Αλλά τίποτε τέτοιο δεν έγινε. Αντίθετα, οι Δεκαπέντε έφεραν πάλι στο προσκήνιο το νεοφιλελεύθερο και μιλιταριστικό σχέδιο Συντάγματος της Ευρώπης. Επέλεξαν να ακολουθήσουν τη στρατηγική της Λισαβόνας, μια πραγματική μηχανή πολέμου που γεμίζει αβεβαιότητα τους μισθωτούς και ιδιωτικοποιεί τις δημόσιες υπηρεσίες. Τέλος, οι Δεκαπέντε, με συγκινητική ομοφωνία, εξαπέλυσαν ξανά τον πόλεμο κατά της τρομοκρατίας, περιφρονώντας τις πολιτικές μας ελευθερίες, αψηφώντας μας με τα κρατικά ψέματα του Μπους, του Μπλερ και του Αθνάρ.
Nogueira Román (Verts/ALE ),
Τούτου λεχθέντος, θα ήθελα να επικεντρωθώ στο τμήμα της πρότασης σχετικά με το αποτέλεσμα του Ευρωπαϊκού Συμβουλίου της περασμένης εβδομάδας που αφορά τις τρομοκρατικές επιθέσεις στη Μαδρίτη. Όπως ανέφερα στην τροπολογία που κατέθεσα μέσω της Ομάδας μου, θα ήθελα να εκφράσω τον θαυμασμό μου –θαυμασμό που γνωρίζω ότι συμμερίζεστε όλοι– για την παραδειγματική συμπεριφορά του λαού της Μαδρίτης και της ισπανικής κοινωνίας συνολικά μετά την τρομοκρατική επίθεση που σημειώθηκε στις 11 Μαρτίου. Πρέπει να επισημάνω τον αξιοθαύμαστο πατριωτικό και ανθρωπιστικό τρόπο με τον οποίο ενήργησαν οι πολίτες, την ικανότητα των υπηρεσιών διάσωσης και τη βοήθεια που παρείχαν όλα τα όργανα στα θύματα και τις οικογένειές τους και θα υπογραμμίσω το γεγονός ότι δεν εκφράστηκαν ξενοφοβικές συμπεριφορές ή συμπεριφορές απόρριψης κάποιας συγκεκριμένης θρησκείας ή χώρας.
Sacrédeus (PPE-DE ),
1) ότι η ΕΕ δεν θα έχει το δικαίωμα φορολόγησης των εισοδημάτων και των συντάξεών μας,
2) ότι θα συνεχιστεί η εκ περιτροπής Προεδρία του Συμβουλίου και ότι δεν θα δημιουργηθεί ένα νεοϊδρυθέν, συγκεντρωτικό αξίωμα όπως αυτό του Προέδρου της ΕΕ,
3) ότι θα αναγνωριστεί η βιβλική και ιουδαϊκο-χριστιανική κληρονομιά της Ευρώπης στο Προοίμιο ως ιστορικό γεγονός που αφορά την πνευματική μας κληρονομιά, με τον ίδιο τρόπο που ο ανθρωπισμός ορίζεται ως το μόνο φιλοσοφικό ρεύμα,
4) ότι παραμένει το άρθρο 51, το οποίο δηλώνει ότι η ΕΕ πρέπει να διεξάγει σε τακτική βάση διάλογο με τις εκκλησίες και άλλες θρησκευτικές κοινότητες και οργανώσεις,
5) ότι κάθε κράτος μέλος θα έχει το δικαίωμα Επιτρόπου με πλήρη δικαιώματα ψήφου,
6) ότι, και στο μέλλον, τα αμυντικά ζητήματα θα αντιμετωπίζονται βάσει της αρχής της ομοφωνίας,
7) ότι θα καταργηθούν οι διφορούμενες ρήτρες που αφορούν τους μηχανισμούς παρέκτασης και τους μεταβατικούς μηχανισμούς· προτείνεται ότι πρέπει να δοθεί στους αρχηγούς κρατών και κυβερνήσεων το δικαίωμα ομόφωνης διεύρυνσης των νομοθετικών εξουσιών της ΕΕ εις βάρος των εθνικών κοινοβουλίων και να αφαιρεθεί το δικαίωμα της αρνησικυρίας και η αρχή της ομοφωνίας υπέρ της λήψης αποφάσεων με πλειοψηφία – και αυτό χωρίς να ζητείται η έγκριση του κοινοβουλίου κάθε χώρας. 
Van den Bos (ELDR ),
   . Ο κ. van den Bos (ΦΙΛ, D’66) δήλωσε ότι καταψήφισε το κοινό ψήφισμα αριθ. B5-0165/2004 - B5-0182/2004 - B5-0183/2004, στο οποίο ζητείται για μία ακόμα φορά από το Συμβούλιο να επανεξετάσει τη συμφωνία σύνδεσης με το Ισραήλ. Τώρα που ο ίδιος ο πρωθυπουργός Σαρόν ζητά την απόσυρση από τα κατεχόμενα και την αποξήλωση των εποικισμών, η ΕΕ πρέπει να στηρίξει νέες πολιτικές προς αυτήν την κατεύθυνση. Ένα μποϊκοτάζ του Ισραήλ θα περιόριζε περαιτέρω την ήδη μικρή επίδραση της Ευρώπης σε αυτήν τη χώρα και θα παρακώλυε σοβαρά την επικοινωνία. Επιπλέον, ο κ. Van den Bos δεν θεωρεί ισορροπημένο το κείμενο υπό τον αριθ. 40, διότι δεν καταδικάζει την τρομοκρατική επίθεση στο Ashdod, ενώ καταδικαστεί η δολοφονία του ηγέτη της Χαμάς. 

Figueiredo (GUE/NGL ),
Martinez (NI ),
    Εδώ και 20 χρόνια, η πολιτική γραμμή της Ευρωπαϊκής Επιτροπής στον τομέα της αλιείας και όσον αφορά τους αλιείς μας είναι σαφής: μειώστε τα πλοία μας, μειώστε τα δίχτυα μας, μειώστε τα αλιεύματά μας.
Η αιτιολόγηση φαίνεται λογική: οι αλιευτικοί πόροι, όπως ο βακαλάος, μειώνονται. Για να σώσουμε, λοιπόν, τα αποθέματα και να βοηθήσουμε τη βιώσιμη ανασύστασή τους, θα πρέπει να μειωθούν αμέσως οι αλιευτικές προσπάθειες των αλιέων μας. Από εκεί προέρχονται τα γνωστά περιοριστικά μέτρα για το μέγεθος των διχτυών, για τα ελεύθερα κινούμενα απλάδια, για την ισχύ των πλοίων, για την κατασκευή νέων πλοίων, για τη συνολική ποσότητα επιτρεπόμενων αλιευμάτων (TAC), όλα αυτά που εισήχθηκαν στο Πολυετές Πρόγραμμα Προσανατολισμού (ΠΠΠ).
Δυστυχώς, ενώ οι αλιείς μας παρεμποδίζονται και τα πλοία τους καταστρέφονται, τα ιαπωνικά, ρωσικά και άλλα σκάφη-εργοστάσια λεηλατούν τους αλιευτικούς πόρους μέσα στα γαλλικά ύδατα. Στα ανοιχτά του Sète και των ακτών του Languedoc-Roussillon, απορρίπτεται η άδεια εκσυγχρονισμού των πλοίων κάτω των 12 μέτρων με τη δικαιολογία ότι θα ξεπεράσουν το όριο των kwh, θέτοντας έτσι σε κίνδυνο την ασφάλειά τους.
Εν τω μεταξύ, η Γαλλία εισάγει θαλασσινά προϊόντα αξίας άνω των 2 δισ. ευρώ, που οι Βρυξέλλες μάς απαγορεύουν να ψαρεύουμε. 
Queiró (UEN ),
Ribeiro e Castro (UEN ),

Figueiredo (GUE/NGL ),
Για τον λόγο αυτόν, η πρόταση της Επιτροπής συμβάλλει θετικά με την πρόταση για τη δημιουργία περιφερειακών γνωμοδοτικών συμβουλίων. Συμφωνούμε σε μεγάλο βαθμό με αυτήν την έκθεση, η οποία βελτιώνει την αρχική πρόταση της Επιτροπής. Επισημαίνει τη σημασία της συμμετοχής όλων των παραγόντων του τομέα, ιδιαίτερα των αλιέων που αμείβονται ανάλογα με το αλίευμα και των περιορισμένης κλίμακας αλιέων, μέσω των οργανώσεών τους, και των παράκτιων αλιέων που αλιεύουν σε χωρικά ύδατα 12 μιλίων. Η δημιουργία υποεπιτροπών είναι άλλη μια ενδιαφέρουσα πρόταση, διότι επιδιώκει να διασφαλίσει την πιο στενή συνεργασία σε κάθε τομέα. Επιπλέον, η έκθεση προτείνει ότι πρέπει να υπάρξει πιο αποτελεσματική χρηματοδότηση των δαπανών και των εργασιών αυτών των συμβουλίων.
Parish (PPE-DE ),
Piscarreta (PPE-DE ),
Ribeiro e Castro (UEN ),
Souchet (NI ),
Souchet (NI ),

Meijer (GUE/NGL ),
    Πριν από πέντε χρόνια, σταμάτησε η εξουσία του σερβικού κράτους στο Κοσσυφοπέδιο, το οποίο κατοικείται κυρίως από Αλβανούς. Η κυρίαρχη ανάμνηση που έχει ο λαός του Κοσσυφοπεδίου από τους Σέρβους είναι αυτή των στρατιωτών, της αστυνομίας, των εφοριακών, των δεσμοφυλάκων, των εχθρικών αξιωματούχων και των ανεπιθύμητων κανόνων. Δεν θεωρούν τους εναπομείναντες Σέρβους, το ποσοστό των οποίων ανέρχεται σε 5%, ως ανθρώπους που θα υιοθετήσουν την αλβανική γλώσσα ή θα προσαρμοστούν με άλλους τρόπους.

Andersson, Hedkvist Petersen, Karlsson, Sandberg-Fries και Theorin (PSE ),
Σημείο 28
Σημείο 147
Berthu (NI ),
    Ψήφισα κατά της έκθεσης Boumediene-Thiery για την κατάσταση των θεμελιωδών ανθρωπίνων δικαιωμάτων στην Ευρωπαϊκή Ένωση, η οποία, προς μεγάλη μου ευχαρίστηση, απορρίφθηκε με μικρή πλειοψηφία (177 υπέρ, 184 κατά).
Αυτή η έκθεση ουσιαστικά παρουσίασε έναν εκτενή κατάλογο με τις αμαρτίες μας σε όλους τους τομείς. Υποστηρίζει ότι δεν σεβόμαστε την ανθρώπινη αξιοπρέπεια (Κεφάλαιο Ι), ότι καταπατούμε τις ελευθερίες (ΙΙ), ότι κάνουμε διακρίσεις (ΙΙI), ότι αγνοούμε την αλληλεγγύη (IV), ότι παρεμποδίζουμε τα δικαιώματα των πολιτών (V) και ότι δεν επιτρέπουμε την ισότιμη πρόσβαση στη δικαιοσύνη (VI). Η κοινή γραμμή μεταξύ όλων των κεφαλαίων της έκθεσης ήταν η κατάσταση των μεταναστών, αφού, εάν πιστέψουμε το κείμενο, δεν είμαστε αρκετά ανοιχτοί προς τους πρόσφυγες και τους αιτούντες άσυλο, δεν βάζουμε αρκετούς μετανάστες στους εκλογικούς καταλόγους υποψηφίων και θα πρέπει να χορηγήσουμε δικαίωμα ψήφου στους νόμιμους μετανάστες.
Κόρακας (GUE/NGL ),
Malmström, Paulsen και Olle Schmidt (ELDR ),
Pasqua (UEN ),
Ribeiro e Castro (UEN ),
Sacrédeus (PPE-DE ),
   . Σήμερα, όπως και η πλειοψηφία, καταψήφισα αυτήν την έκθεση (184 ψήφοι κατά, 177 υπέρ και 13 αποχές). Εμείς, οι ευρωπαίοι Χριστιανοδημοκράτες της Ομάδας του Ευρωπαϊκού Λαϊκού Κόμματος (Χριστιανοδημοκράτες) και των Ευρωπαίων Δημοκρατών, πράξαμε κατ’ αυτόν τον τρόπο σε ευρεία κλίματα διότι, κατά τη γνώμη μας, η έκθεση θα έπρεπε να είχε επικεντρωθεί στην αξιολόγηση του τρόπου με τον οποίο τα κράτη μέλη σέβονται τα ανθρώπινα δικαιώματα, έχοντας ως σημείο εκκίνησης τον Χάρτη Θεμελιωδών Δικαιωμάτων της ΕΕ.
Wijkman (PPE-DE ),

Krivine και Vachetta (GUE/NGL ),
    Οι συνθήκες ένταξης της Κροατίας στην Ευρωπαϊκή Ένωση –και όχι στην Ευρώπη, όπως λέει το ψήφισμα– εγείρουν προβλήματα ανάλογα με αυτά της ένταξης άλλων χωρών, αλλά με κάποιες ιδιαιτερότητες. Όπως και αλλού, υποστηρίζουμε ότι εφαρμόζουμε τα κριτήρια της Κοπεγχάγης, θεωρώντας ότι δημιουργείται μια βιώσιμη οικονομία αγοράς, ενώ στην πραγματικότητα η κρατική διάβρωση της κοινωνικής προστασίας και η υποχρηματοδότηση των κοινωνικών προγραμμάτων έχουν οδηγήσει στη φτώχεια, την ανεργία και τα εξωτερικά χρέη. Η έκθεση εφιστά, παραθέτω, “την προσοχή στην ανάγκη να διασφαλισθεί η διαφάνεια και να επισπευσθεί η διαδικασία ιδιωτικοποίησης”, ενώ αυτές οι επιβαλλόμενες ιδιωτικοποιήσεις, όπως παντού, υπήρξαν αδιαφανείς και η βραδύτητά τους αντικατοπτρίζει ουσιαστικές δυσκολίες και προβλήματα νομιμότητας, που ποτέ δεν αναλύθηκαν. Επιπλέον, η ένταξη της Κροατίας υποτίθεται ότι θα ενθαρρύνει τα Δυτικά Βαλκάνια, στα οποία το Συμβούλιο της Θεσσαλονίκης, τον περασμένο Ιούνιο, υποσχέθηκε μελλοντική ένταξη. Είναι μεγάλη υποκρισία, αφού ο απολογισμός της διεθνούς πολιτικής στη Βοσνία-Ερζεγοβίνη και το Κοσσυφοπέδιο ήταν καταστροφικός, όπως μαρτυρούν οι πρόσφατες βιαιότητες στο Κοσσυφοπέδιο, παρουσία σχεδόν 20 000 στρατιωτών του ΝΑΤΟ.
Queiró (UEN ),
   .  Με την υποβολή αίτησης, στις 21 Φεβρουαρίου 2003, για ένταξη στην Ευρωπαϊκή Ένωση, η χώρα αυτή, που ήταν τμήμα της πρώην Γιουγκοσλαβίας, έγινε η πρώτη χώρα των Δυτικών Βαλκανίων που επέλεξε να ευθυγραμμίσει τη μοίρα της με αυτήν της Ευρωπαϊκής Ένωσης, ενισχύοντας την ιδέα ότι το ευρωπαϊκό σχέδιο εξακολουθεί να αποτελεί κίνητρο, ακόμα και πέρα από τον γύρο διεύρυνσης που θα πραγματοποιηθεί την 1η Μαΐου. Με δεδομένη την πολιτική και μεταπολεμική κατάσταση στην περιοχή, συμμερίζομαι πλήρως τη γνώμη του εισηγητή ότι η Κροατία μπορεί να γίνει η κινητήριος δύναμη για την πρόοδο των Δυτικών Βαλκανίων. Με την οικονομική της δύναμη και την πρόοδο που σημείωσε όσον αφορά την εδραίωση της δημοκρατίας, η επιτυχία της Κροατίας μπορεί σίγουρα να λειτουργήσει ως πρότυπο και κίνητρο για τις υπόλοιπες χώρες που αποτελούν τα Δυτικά Βαλκάνια, ενόψει της δικής τους ενδεχόμενης ένταξης στην ΕΕ. Συνεπώς, αυτό θα ήταν το πιο επιθυμητό σενάριο για τη διασφάλιση της σταθερότητας και της ευημερίας στην περιοχή. Εάν η Κροατία επιθυμεί να έχει την ευκαιρία να προσχωρήσει στην Ένωση σχετικά γρήγορα, πρέπει πρώτα να επιλύσει, παρόλα αυτά, ορισμένα προβλήματα που αφορούν τη χάραξη των ηπειρωτικών και θαλάσσιων συνόρων της, κάτι που αφορά τη Σλοβενία και την Ιταλία. Η Ευρωπαϊκή Ένωση δεν μπορεί να επιτρέψει τέτοια προβλήματα εντός των συνόρων της. Ο εισηγητής αναφέρεται σε αυτά τα προβλήματα και ζητά την εξεύρεση μιας γρήγορης λύσης. Υπερψήφισα την έκθεση. 
Ribeiro e Castro (UEN ),
   . Η Κροατία υπέβαλε αίτηση προσχώρησης στην Ευρωπαϊκή Ένωση στις 21 Φεβρουαρίου 2003 και ήταν η πρώτη χώρα των Δυτικών Βαλκανίων που επέλεξε ανοιχτά και σταθερά το σχέδιο της ευρωπαϊκής ολοκλήρωσης.

Andersen και Bonde (EDD ),
Berthu (NI ),
    Η έκθεση Oostlander που αξιολογεί “την πρόοδο της Τουρκίας στον δρόμο προς την ένταξη” είναι υποχρεωμένη να κάνει αρνητικές κρίσεις για κάθε σημείο ξεχωριστά, αλλά δεν δίνει ένα γενικό αρνητικό συμπέρασμα. Εάν δεν θέλουμε να κατευθύνουμε ξανά την Τουρκία προς μια προνομιακή εταιρική σχέση, όπως πρότεινα στην παρέμβαση μου στην αρχή της συζήτησης, τότε ποια είναι η λύση;
Η έκθεση Oostlander κινείται επιφυλακτικά προς μια αναπάντεχη κατεύθυνση: την εσωτερική μεταρρύθμιση των πολιτικών και των οργάνων της ίδιας της Ευρωπαϊκής Ένωσης (βλ. αιτιολογική σκέψη Ζ και παράγραφο 36). Η ιδέα αυτή αξίζει μελέτης, αφού πλησιάζει σε μια πρόταση που είχαμε κάνει εμείς οι ίδιοι στο παρελθόν: μια Ευρώπη μεταβλητής γεωμετρίας θα δεχόταν πιο εύκολα την Τουρκία ως εταίρο, γιατί θα εδραίωνε ελεύθερες σχέσεις μεταξύ κυρίαρχων χωρών και δεν θα οδηγούσε σε εκρηκτικές καταστάσεις υποταγής σε ένα υπερεθνικό σύστημα λήψης αποφάσεων στο οποίο η Τουρκία θα είχε μεγάλη βαρύτητα.
Δυστυχώς, η έκθεση Oostlander, αφού έκανε κάποια βήματα προς αυτήν την κατεύθυνση, συνέχισε σε λάθος δρόμο, αφού προτείνει ως λύση για όλα τα προβλήματα, την ενίσχυση ενός υπερεθνικού συστήματος, με την υιοθέτηση του υπάρχοντος σχεδίου Συντάγματος της Ευρώπης. Οι φεντεραλιστές κάνουν κύκλους. 
Bordes, Cauquil και Laguiller (GUE/NGL ),
    Ψηφίσαμε κατά της τροπολογίας αριθ. 7, της οποίας ο συντάκτης, στο όνομα αναχρονιστικών και σοβινιστικών ιδεών, ήθελε να κλείσουμε την πόρτα της Ευρωπαϊκής Ένωσης στην Τουρκία.
Figueiredo (GUE/NGL ),
Goebbels (PSE ),
Grossetête (PPE-DE ),
Lang (NI ),
Ο τίτλος της έκθεσης λέει πολλά για αυτά που μαγειρεύει η Επιτροπή με την ενεργό συνενοχή των πολιτικών ελίτ. “Έκθεση για την πρόοδο της Τουρκίας στον δρόμο προς την ένταξη”: φτάνει μόνο μια ανάγνωση του τίτλου για να καταλάβει κανείς χωρίς αμφιβολία ότι η ένταξη της Τουρκίας είναι ήδη προγραμματισμένη από τις κοινοτικά όργανα. Υποτίθεται ότι περιμένουμε τον Δεκέμβριο του 2004 για να μάθουμε εάν οι ενταξιακές διαπραγματεύσεις μπορούν να ξεκινήσουν. Τι κωμωδία! Όλοι οι ευρωπαίοι ηγέτες έχουν ήδη τοποθετηθεί υπέρ αυτής της παράλογης ένταξης και αυτό χωρίς καν να συμβουλευτούν τους πολίτες τους.
Maes (Verts/ALE ),
Meijer (GUE/NGL ),
   . Η Τουρκία αποφάσισε υπέρ της Ευρώπης από την εποχή της επανάστασης του Ατατούρκ στις αρχές τις δεκαετίας του 1920. Επιπλέον, ο λαός της Τουρκίας και οι απόγονοί του αποτελούν μια μεγάλη πληθυσμιακή ομάδα στη Δυτική Ευρώπη εδώ και 40 χρόνια. Αυτό καθιστά όλο και πιο θεωρητική τη συζήτηση σχετικά με το εάν η Τουρκία ανήκει στην Ευρώπη και εάν θα ήταν προτιμότερο να μην υπογράψει συμφωνίες σύνδεσης με τη Μέση Ανατολή, την Κεντρική Ασία ή το Ιράν.
Pasqua (UEN ),
Ribeiro e Castro (UEN ),
Υποστηρίζω τη θέση που υιοθέτησε ο κ. Queiró, την οποία εξέφρασε στην Ολομέλεια, σχετικά με την ανάγκη να διεξαγάγουν το Συμβούλιο και η Επιτροπή μια σαφή και ακριβή αξιολόγηση των συνεπειών της ένταξης της Τουρκίας. Δεν αρκεί να γνωρίζουμε εάν η Τουρκία είναι έτοιμη να προσχωρήσει στην Ένωση. Το σημαντικό ερώτημα είναι εάν η Ένωση είναι έτοιμη για αυτό το ενδεχόμενο, και η λογική επιβάλλει να θέσουμε αυτήν την ερώτηση.
Sacrédeus (PPE-DE ),
   . Απείχα από την τελική ψηφοφορία. Η έκθεση εγκρίθηκε με 211 ψήφους υπέρ, 84 κατά και 46 αποχές.
Η Τουρκία πρέπει να αποσύρει την τριακονταετή κατοχή της Κύπρου και να αναγνωρίσει τη γενοκτονία των χριστιανικών μειονοτήτων των Αρμενίων και το Συρίων-Ασσυρίων-Χαλδαίων της περιόδου 1915-1918, η οποία κόστισε τη ζωή 1,5 εκατομμυρίου ανθρώπων.
Vlasto (PPE-DE ),

Goebbels (PSE ),
    Παραμένω αντίθετος με την ενσωμάτωση του ΕΤΑ στον προϋπολογισμό της Ένωσης, δεδομένου ότι τα κράτη δεν συναινούν στο να συμβάλλουν στην πολιτική ανάπτυξης της Ευρωπαϊκής Ένωσης με ένα ποσό τουλάχιστον αντίστοιχο των εθελοντικών συνεισφορών που γίνονται, που συνολικά θα είναι πάνω από την τρέχουσα ανώτατη τιμή του 1,24% του κοινού ΑΕΠ. 
Pasqua (UEN ),
Ribeiro e Castro (UEN ),
   . Η χρηματοδότηση του Ευρωπαϊκού Ταμείου Ανάπτυξης (ΕΤΑ) κρατήθηκε αρχικά εκτός του κοινοτικού προϋπολογισμού διότι, για πολύ καιρό, η συνεργασία για την ανάπτυξη αντιμετωπιζόταν, όπως είπε κάποιος, ως “εθνικός τομέας” των κρατών μελών. Το κύριο όφελος της ενσωμάτωσης της χρηματοδότησης των ΕΤΑ στον προϋπολογισμό θα ήταν η διευκόλυνση του κοινοβουλευτικού ελέγχου και, επίσης, θα καθιστούσε ευκολότερη την απλοποίηση και την ορθολογική οργάνωση των διαδικασιών, καθώς και την τακτοποίηση των υπολοίπων προς εκκαθάριση (RAL), που εν μέρει ευθύνονται, όπως πιστεύεται ευρέως, για την έλλειψη διαφάνειας που επηρεάζει ολόκληρη τη λειτουργία. Αυτή η εγγραφή στον προϋπολογισμό θα μας δώσει τη δυνατότητα να ανταποκρινόμαστε πιο αποτελεσματικά σε εξαιρετικά επείγουσες και μοναδικές καταστάσεις. Ωστόσο, πρέπει αυτομάτως να αποφύγουμε πάση θυσία αυτήν τη διαδικασία που έχει ως αποτέλεσμα χαμηλότερες συνεισφορές προς τις χώρες ΑΚΕ, που διοχετεύονται προς άλλους στρατηγικούς τομείς, ή τη μείωση των συνεισφορών συνεπεία της ένταξης των νέων κρατών μελών. Πρέπει επίσης να εμποδίσουμε την πλήρη εξαφάνιση του ψυχολογικού παράγοντα της ύπαρξης εθνικών δωρεών, ως αποτέλεσμα της βοήθειας που παρέχεται σε πιο συγκεντρωτικό επίπεδο.
Dehousse (PSE ).
Dehousse (PSE ).
Πρόεδρος.
   Γνωρίζω το κείμενο της δήλωσης του Συμβουλίου, κύριε Dehousse. Μεταξύ των άλλων, εάν μου επιτρέπεται μια παρατήρηση –αν και, ως Πρόεδρος, συνήθως μόνο προεδρεύω– βρήκα πολύ περίεργο το γεγονός ότι, σε ένα επίσημο έγγραφο του Ευρωπαϊκού Συμβουλίου, οι δύο τελευταίες παράγραφοι ήταν αφιερωμένες σε ένα εσωτερικό ζήτημα στέγασης. Πιστεύω ότι θα πρέπει με κάποιον τρόπο να επισημάνουμε στο Συμβούλιο –εμείς, ως Ευρωπαϊκό Κοινοβούλιο– ότι αυτό μας φάνηκε πραγματικά περίεργο. 
Posselt (PPE-DE ).
Δεύτερον, θεωρώ ότι η μεταβατική διοίκηση των Ηνωμένων Εθνών θα πρέπει να αντικατασταθεί από μια ευρωπαϊκή πολιτική διοίκηση εκεί, η οποία θα μπορεί να ελέγχεται ευκολότερα και η οποία, εάν αποφύγει τα σφάλματα της αποστολής των Ηνωμένων Εθνών στο Κοσσυφοπέδιο (UNMIK), θα τύχει μεγαλύτερου σεβασμού.
Posselt (PPE-DE ).
    Κύριε Πρόεδρε, χαιρετίζω την έκθεση Μπαλτά ως ένα προσεκτικό βήμα προς την προσχώρηση της Κροατίας στην ΕΕ. Επίσης οφείλω να δηλώσω ότι πραγματοποιήσαμε περαιτέρω πρόοδο στο θέμα, καθώς, με την έκθεση Brok, το Σώμα τάχθηκε σαφώς υπέρ της υποψηφιότητας της Κροατίας και της ένταξής της στο επόμενο κύμα χωρών. Θα ήθελα να προσθέσουμε ότι θα πρέπει να συνεχίσουμε στην ίδια κατεύθυνση. Η Κροατία βρίσκεται σε διαφορετική ομάδα από τα κράτη μέλη που θα ενταχθούν στην ΕΕ την πρώτη Μαΐου – μολονότι όχι από δικό της σφάλμα. Ωστόσο, από πολλές απόψεις είναι εξίσου έτοιμη για προσχώρηση με κάποια από αυτά, και πιστεύω ότι θα πρέπει να παράσχουμε τεράστια στήριξη στην Κροατία, προκειμένου να συμμετάσχει στο επόμενο κύμα της διεύρυνσης. 
Bourlanges (PPE-DE ).
Καταλαβαίνω ότι το Κοινοβούλιο ψήφισε έτσι λόγω της απόφασης του Ελσίνκι, η οποία ελήφθη από τους αρχηγούς κρατών ή κυβερνήσεων το 1999, αλλά αυτή η απόφαση ελήφθη ελαφρά, χωρίς πραγματική συζήτηση ή γνωμοδότηση, και σήμερα αντιμετωπίζουμε τις καταστροφικές της συνέπειες. Εκπλήσσομαι εξάλλου –και θα τελειώσω με αυτό– να βλέπω ορισμένους να αντιτίθενται σήμερα στην συνέχιση της διαδικασίας, ενώ χθες είχαν εγκρίνει την πρωτοβουλία των κκ. Σιράκ και Ζοσπέν όσον αφορά ειδικότερα τη χώρα μου, που ήταν η βάση της απόφασης του Ελσίνκι το 1999. 
Dehousse (PSE ).
   Κύριε Πρόεδρε, θεωρώ τον κ. Bourlanges ως ένα από τα πιο καλλιεργημένα μέλη αυτής της Συνέλευσης. Εκπλήσσομαι λοιπόν από την κατηγορηματική του δήλωση ότι η Τουρκία δεν είναι ευρωπαϊκή χώρα. Λέγοντας αυτό, κύριε Bourlanges, εννοείτε ότι το Βυζάντιο δεν είναι ούτε ήταν ποτέ ευρωπαϊκό. Κάντε το προσκύνημα της Ραβένα και το ξανασυζητάμε.
Αλλά το πρόβλημα δεν είναι του παρελθόντος, αλλά του μέλλοντος. Το ερώτημα είναι εάν θέλουμε ή όχι την Τουρκία στο ευρωπαϊκό οικοδόμημα. Δεν είναι ένα μάθημα Ιστορίας που θα μας διαφωτίσει, είναι η δική μας θέληση και η θέληση των λαών μας. Συμμερίζομαι εδώ την ανησυχία του κ. Bourlanges και πολλών συναδέλφων. Ανήκω σε αυτούς που εύχονται ότι θα γίνουν συζητήσεις, και σε αυτό το Σώμα, ώστε να φτάσουμε σε μια συνετή απόφαση. Λέω πάντως ότι όλοι αυτοί που εκφράστηκαν σήμερα, εκφράστηκαν πρόωρα και σε μια στιγμή που όλες οι επιφυλάξεις σχετικά με την Τουρκία, είτε είναι βάσιμες είτε όχι, προσβάλλουν το δύσκολο έργο της Κοινότητας μαζί με τα Ηνωμένα Έθνη ώστε να βρεθεί λύση στο πρόβλημα της Κύπρου. Δεν θα έπρεπε λοιπόν να συζητηθούν τώρα τα προβλήματα αυτά και πολύ λιγότερο να ληφθούν αποφάσεις και για το λόγο αυτό εγκρίνω χωρίς καμιά επιφύλαξη την πρόταση που μας παρουσιάστηκε. 
Posselt (PPE-DE ).
    Κύριε Πρόεδρε, καταψήφισα την έκθεση Oostlander, παρότι περιλαμβάνει πολλές καλές ιδέες. Ωστόσο, θα ήθελα να συνταχθώ με τη θέση του συναδέλφου μου, κ. Bourlanges. Εμείς επιθυμούμε μια ισχυρή Τουρκία η οποία θα λειτουργεί θετικά ως εταίρος, αλλά και μια σταθερή Ευρωπαϊκή Ένωση ικανή για δράση. Όσοι προσβλέπουν για την Τουρκία ένα καθεστώς πλήρους μέλους της Ευρωπαϊκής Ένωσης, αποσταθεροποιούν την Ευρωπαϊκή Ένωση. Εντούτοις, όσοι οδηγούν απλώς την Τουρκία να πιστέψει ότι πράγματι διαθέτει μια ευκαιρία για υποψηφιότητα, τελικά την αποσταθεροποιούν, επειδή –κατά κάποιον τρόπο– δελεάζουν τους Τούρκους με ανέφικτες υποσχέσεις και εν συνεχεία τους απογοητεύουν επιβάλλοντάς τους ολοένα και αυστηρότερα κριτήρια. Αυτό είναι ένα παιχνίδι το οποίο δεν είμαι έτοιμος να παίξω. Προσωπικά, υποστηρίζω μια τίμια πολιτική σχετικά την Τουρκία, η οποία θα δηλώνει ότι παντού υπάρχουν όρια, ακόμα και στη δυνατότητα της Ευρώπης να ολοκληρωθεί. Η Τουρκία πρέπει να αποτελέσει τον στενότερο εταίρο μας, και ανατρέχοντας στην περίοδο του Βυζαντίου θα μπορούσαμε να πούμε ότι ο Άγιος Αυγουστίνος προήλθε από την περιοχή της σημερινής Αλγερίας και έγινε ένας από τους άγιους πατέρες της Δύσης· όμως ακόμα και έτσι, δεν θα μπορούσα να εντάξω στην Ευρωπαϊκή Ένωση την Αλγερία του σήμερα ή του αύριο, ακόμα και εάν επρόκειτο για μια δημοκρατική Αλγερία. Η Ευρωπαϊκή Ένωση δεν συνιστά αμάλγαμα όλων των δημοκρατικών χωρών του κόσμου που πληρούν τα κριτήρια της Κοπεγχάγης, αλλά μάλλον όλων των ευρωπαϊκών χωρών που πληρούν τα κριτήρια της Κοπεγχάγης και επιθυμούν να προσχωρήσουν στην ΕΕ. 
Πρόεδρος.
   Η ώρα των ψηφοφοριών έληξε.(4)

(5)
Lynne (ELDR ).
    Κύριε Πρόεδρε, επί της διαδικασίας, δεν έγινε κάποια ανακοίνωση μόλις τώρα, αλλά καθώς η γραπτή δήλωση σχετικά με τα δικαιώματα των τυφλών και κωφάλαλων έχει λάβει τον απαιτούμενο αριθμό των 320 υπογραφών, θα ήθελα απλώς να ευχαριστήσω όλους τους παρευρισκόμενους που υπέγραψαν το ψήφισμα, στη σύνταξη του οποίου συνέβαλα και εγώ. Τα νέα είναι πολύ καλά για τους τυφλούς και κωφάλαλους. Δεν απαιτούμε περισσότερα δικαιώματα υπέρ των τυφλών και κωφάλαλων στην Ευρωπαϊκή Ένωση. Απαιτούμε τα ίδια δικαιώματα που έχει κάθε άλλος ευρωπαίος πολίτης. 
Πρόεδρος.
   Σας συγχαίρουμε και χαιρόμαστε όλοι, κυρία Lynne, για αυτήν τη σημαντική είδηση ότι η δήλωση έλαβε τον απαιτούμενο αριθμό υπογραφών. 

Πρόεδρος.
   Η ημερήσια διάταξη προβλέπει τη συζήτηση της έκθεσης (A5-0176/2004) εξ ονόματος της Επιτροπής Περιβάλλοντος, Δημόσιας Υγείας και Πολιτικής των Καταναλωτών, σχετικά με την Ανακοίνωση της Επιτροπής: Προς μια θεματική στρατηγική για την πρόληψη και την ανακύκλωση των αποβλήτων. 
Florenz (PPE-DE ),
    Κύριε Πρόεδρε, και εγώ με τη σειρά μου θα ήθελα να εκφράσω τα συγχαρητήριά μου· θα ήθελα να ευχαριστήσω την Επίτροπο Wallström για τη συγκεκριμένη θεματική στρατηγική που ανέπτυξε η Επιτροπή. Θα ήθελα επίσης να την ενθαρρύνω να συνεχίσει να παρακολουθεί το θέμα αυτό, διότι πιστεύω ότι σήμερα στην Ευρώπη βρισκόμαστε σε μια φάση όπου πρέπει να εξετάσουμε εάν η πολιτική για τα απόβλητα μπορεί να συνεχιστεί με τον τρόπο που την υλοποιούσαμε μέχρι σήμερα ή εάν αποκομίσαμε για πολύ καιρό νέα γνώση, και συνεπώς πλέον δεν πρέπει απλώς να σφίξουμε τις χαλαρωμένες βίδες, αλλά αντίθετα να τροποποιήσουμε ίσως το σύστημα σε κάποια σημεία του.
Το δεύτερο προσφιλές για εμένα θέμα αφορά τη διασφάλιση ότι στους τομείς των αποβλήτων και της ανακύκλωσης, τα μέσα και οι κανονισμοί που λειτουργούν παράλληλα, όπως επί παραδείγματι το REACH και το IVO, καθώς και άλλες πολιτικές προϊόντων και οι στρατηγικές των φυσικών πόρων –τις οποίες θα έπρεπε να έχουμε εντάξει στην τωρινή μας συζήτηση– είναι συμβατές με τη συγκεκριμένη έκθεση. Σε διαφορετική περίπτωση θεωρώ ότι η νομοθεσία δεν θα είναι στεγανή, με αποτέλεσμα να δημιουργηθούν παραθυράκια· και αυτό μας είναι πραγματικά ανεπιθύμητο.
Επίτροπε Wallström, οφείλω να παράσχω την ιδιαίτερη στήριξή μου στην καθιέρωση των αναλύσεων κόστους-ωφέλειας. Χωρίς αυτές, πιστεύω ότι δεν πρόκειται να ευνοήσουμε στο ελάχιστο την Ευρώπη ως χώρο για τη βιομηχανία. Δεν επιθυμώ επουδενί να αμφισβητήσω τον βιώσιμο συνδυασμό στο πλαίσιο της ιεραρχίας των αποβλήτων. Ωστόσο, οφείλουμε να αποδώσουμε έναν βαθμό διαφάνειας και ευελιξίας στη συγκεκριμένη σχέση ιεραρχίας, καθώς η πρόληψη, η επαναχρησιμοποίηση, η ανακύκλωση, η ανάκτηση ενέργειας και η φιλοπεριβαλλοντική διάθεση των αποβλήτων συνιστούν τα δοκιμασμένα και απολύτως έμπιστα μέσα. Η ακολουθία είναι επίσης σωστή. Εντούτοις, θα ήθελα ακόμα μια φορά να επισημάνω ρητώς την ευελιξία που πραγματικά χρειαζόμαστε εν προκειμένω.
Wallström,
     Κύριε Πρόεδρε, αρχικά θα ήθελα να ευχαριστήσω τον κ. Florenz για αυτήν τη σημαντική έκθεση· ως συνήθως, η δουλειά του ήταν λεπτομερής. Με το 6o Πρόγραμμα Δράσης για το Περιβάλλον, η Ευρωπαϊκή Ένωση παρουσίασε ένα όραμα στο οποίο ενσωματώνονταν πολιτικές για τους πόρους, τα προϊόντα και τα απόβλητα, και τώρα με την ανάπτυξη της θεματικής στρατηγικής για την πρόληψη και την ανακύκλωση των αποβλήτων σχεδιάζουμε τη συγκεκριμένη πολιτική που θα οδηγήσει στο επόμενο βήμα για να γίνει αυτό το όραμα πραγματικότητα.
Ayuso González (PPE-DE ),
    Κύριε Πρόεδρε, κυρία Επίτροπε, κυρίες και κύριοι βουλευτές, αυτή η ανακοίνωση της Επιτροπής είναι ένα πρώτο βήμα προς τη θεματική στρατηγική που περιλαμβάνει τόσο την πρόληψη όσο και την ανακύκλωση των αποβλήτων. Αυτό αναγνωρίζεται στη γνωμοδότηση της Επιτροπής Βιομηχανίας, Εξωτερικού Εμπορίου, Έρευνας και Ενέργειας, που παρουσίασε ο κ. Langen, και θεωρείται ευπρόσδεκτο.
Η ανακύκλωση του 100% των αποβλήτων είναι πολύ επιθυμητή, αλλά αδύνατη. Η επιβολή υποχρεωτικών στόχων, ιδίως στην περίπτωση της πρόληψης, και ποσοστών και φόρων μπορεί να έχει αντιπαραγωγικά αποτελέσματα για τη διαχείριση των αποβλήτων. Υπάρχουν αγορές αποβλήτων που λειτουργούν ήδη τέλεια και διαχειρίζονται μεγάλες ποσότητες με αποτελεσματικό τρόπο. Συνεπώς, η θέσπιση υποχρεωτικών κανόνων και φόρων για τα απόβλητα μπορεί να έχει στρεβλωτικά αποτελέσματα, κατά τη γνώμη της Επιτροπής Βιομηχανίας.
Korhola (PPE-DE ).
    Κύριε Πρόεδρε, η δημιουργία των αποβλήτων πρέπει να προληφθεί τόσο σε ποσοτικό όσο και σε ποιοτικό επίπεδο και ταυτόχρονα πρέπει να αυξηθούν οι δυνατότητες ανάκτησης ενός υλικού που έχει χαρακτηριστεί ως απόβλητο, ούτως ώστε να είναι όσο το δυνατόν μικρότερη η ποσότητα των αποβλήτων που θα απορριφθούν σε χωματερές. Ήδη από πολλού επιδιώκεται μια κοινοτική προσέγγιση σχετικά με τα απόβλητα, και αυτή ακριβώς ήταν η αφετηρία του συναδέλφου Florenz για την εκπόνηση της εξαίρετης έκθεσής του.
Dhaene (PSE ).
    Κύριε Πρόεδρε, κυρία Επίτροπε, κυρίες και κύριοι, η πρόληψη των αποβλήτων, η επαναχρησιμοποίηση και η ανακύκλωση – όλα αυτά τα θέματα βρίσκονται στο προσκήνιο τα τελευταία χρόνια. Θα ήθελα να ευχαριστήσω τον κ. Florenz για την παρέμβασή του στη συζήτηση και την ενδιαφέρουσα έκθεσή του.
Όσον αφορά τις τροπολογίες, στηρίζουμε θερμά όλες τις τροπολογίες που παρακινούν την επαναχρησιμοποίηση και την πρόληψη, εκτός από τις τροπολογίες στις οποίες η πρόληψη εκφράζεται με ποσοστό, όπως στην τροπολογία αριθ. 13. Όσον αφορά τον ορισμό των απορριμμάτων, φρονώ ότι πρέπει να θυμόμαστε τον στόχο ότι το περιβαλλοντικό φορτίο της παραγωγής και της κατανάλωσης πρέπει να μειωθεί. Για τον λόγο αυτόν, πρέπει να εξεταστεί ολόκληρη η αλυσίδα, από τις πρώτες ύλες έως τα απορρίμματα. Δεν θεωρώ χρήσιμες τις συνεχείς συζητήσεις σχετικά με τον ορισμό τον απορριμμάτων και της πρόληψης. Συμμερίζομαι την άποψη του κ. Florenz ότι η μείωση των απορριμμάτων είναι σημαντικό στοιχείο της βιώσιμης διαχείρισης απορριμμάτων.
McKenna (Verts/ALE ).
    Κύριε Πρόεδρε, τα απόβλητα αποτελούν ένα σημαντικό πρόβλημα σε όλη την Ευρωπαϊκή Ένωση. Εάν πάρουμε για παράδειγμα τα απόβλητα σε επίπεδο δήμων, ο αριθμός που παράγεται ξεπερνάει κατά πολύ τους στόχους που τέθηκαν στο πλαίσιο του 5ου Προγράμματος Δράσης για το Περιβάλλον. Η πρόληψη των αποβλήτων είναι ένας από τους τρόπους αντιμετώπισής τους, γιατί η απόρριψη των αποβλήτων –είτε μέσω υγειονομικής ταφής είτε μέσω αποτέφρωσης– προκαλεί προβλήματα στην υγεία και το περιβάλλον. Πολλά άτομα στην Ευρωπαϊκή Ένωση προσπαθούν να αντιμετωπίσουν το πρόβλημα των χώρων υγειονομικής ταφής που βρίσκονται κοντά σε κατοικίες ή το γεγονός ότι σε ορισμένες χώρες, συμπεριλαμβανομένης και της χώρας μου, σχεδιάζεται η εγκατάσταση αποτεφρωτών προκειμένου να αντιμετωπιστεί το πρόβλημα των αποβλήτων. Είναι λάθος να ακολουθήσουμε τον δρόμο αυτό.
Wallström,
Πρόεδρος.
Πρόεδρος.
Wallström,
     Κύριε Πρόεδρε, το σχέδιο εφαρμογής που συμφωνήθηκε στο Γιοχάνεσμπουργκ κατά την Παγκόσμια Διάσκεψη Κορυφής για την Αειφόρο Ανάπτυξη το 2002 έδωσε μεγάλη έμφαση στις ανανεώσιμες πηγές ενέργειας. Υπογραμμίζει την ανάγκη για σημαντική αύξηση του μεριδίου των ανανεώσιμων πηγών ενέργειας στο συνολικό παγκόσμιο ενεργειακό εφοδιασμό. Απαντώντας σε αυτήν την πρόκληση, η Ευρωπαϊκή Κοινότητα και τα κράτη μέλη συγκρότησαν, κατά τη διάρκεια της Παγκόσμιας Διάσκεψης στο Γιοχάνεσμπουργκ, τον επονομαζόμενο “συνασπισμό ανανεώσιμης ενέργειας του Γιοχάνεσμπουργκ”, προσκαλώντας όλες τις χώρες του κόσμου να συμπαραταχθούν με αυτόν. Η διάσκεψη που θα διεξαχθεί φέτος στη Βόννη αποτελεί σταθμό-κλειδί σε αυτήν τη διαδικασία.
Τα μέλη του συνασπισμού έχουν αυξηθεί από 66 σε 87 σήμερα και συνεχίζουν να αυξάνονται. Η Γκάνα προσχώρησε μόλις αυτήν την εβδομάδα. Η Επιτροπή σκοπεύει να παρουσιάσει τρεις πρωτοβουλίες στη Διάσκεψη της Βόννης: πρώτον, μια ανακοίνωση που θα αξιολογεί την κατάσταση της ανάπτυξης της ανανεώσιμης ενέργειας στην Ευρωπαϊκή Ένωση. Στο πρώτο σημείο της ανακοίνωσης γίνεται αναφορά στην ανάγκη αντιμετώπισης της αυξανόμενης εξάρτησης της Ένωσης από τις εισαγωγές ενέργειας –κυρίως πετρελαϊκά και ορυκτά καύσιμα από ορισμένες περιοχές του κόσμου– και στην ανάγκη αντιμετώπισης της κλιματικής μεταβολής. Η προώθηση της ανανεώσιμης ενέργειας μπορεί να διαδραματίσει σημαντικό ρόλο στους δύο αυτούς τομείς. Η ανακοίνωση θα αξιολογήσει την πρόοδο που επιτεύχθηκε από τα κράτη μέλη όσον αφορά την οδηγία για τον ηλεκτρισμό από ανανεώσιμες πηγές ενέργειας. Θα αναφέρει πως όλα τα κράτη μέλη έχουν υιοθετήσει εθνικούς στόχους για το μερίδιο παραγωγής ηλεκτρισμού από ανανεώσιμες πηγές ενέργειας. Εάν τα κράτη μέλη υλοποιήσουν τους εθνικούς τους στόχους, το μερίδιο του ηλεκτρισμού από ανανεώσιμες πηγές ενέργειας στην ΕΕ των 15 θα πλησιάζει τον στόχο του 22% της οδηγίας, σε σύγκριση με το 14% που επιτεύχθηκε το 2001. Ωστόσο, οι εθνικές πολιτικές και τα μέτρα που εφαρμόζονται προς το παρόν θα επιτύχουν ενδεχομένως μόνο τη μισή από την αναγκαία πρόοδο, οδηγώντας το μερίδιο της ανανεώσιμης ενέργειας σε παραγωγή ηλεκτρισμού το πολύ έως το 18% με 19% το 2010. Αυτό είναι κάτι που πρέπει να μας ανησυχεί.
Σχετικά με τη συνολική κατανάλωση ενέργειας, η Ένωση από το 1997 εργάζεται για την επίτευξη του στόχου 12% του μεριδίου ανανεώσιμης ενέργειας. Λίγα χρόνια πριν, το μερίδιο ανερχόταν μόνο σε 6%. Έκτοτε, το 2001 η Κοινότητα ενέκρινε νέα νομοθεσία στον τομέα της ανανεώσιμης ενέργειας και της ενεργειακής αποδοτικότητας, μια οδηγία για τον ηλεκτρισμό από ανανεώσιμες πηγές ενέργειας – καλύπτοντας τα βιοκαύσιμα, την ενεργειακή επίδοση των κτιρίων, την παραγωγή, κλπ. Το Ευρωπαϊκό Κοινοβούλιο και το Συμβούλιο εξετάζουν περαιτέρω προτάσεις όσον αφορά τις απαιτήσεις του οικολογικού σχεδιασμού, την αποδοτικότητα της ενέργειας και τις υπηρεσίες ενέργειας. Εντούτοις, ακόμα και αν αυτή η νομοθεσία-πλαίσιο μεταφερθεί και εφαρμοστεί πλήρως, το μερίδιο της ανανεώσιμης ενέργειας θα ανέρχεται μόνο σε 10% το 2010. Θα δημιουργηθεί ανάγκη για περαιτέρω δράση. Ο τομέας της θέρμανσης θα αποτελέσει προτεραιότητα.
Όσον αφορά τη Διάσκεψη της Βόννης, η ευρωπαϊκή προπαρασκευαστική διάσκεψη για την ανανεώσιμη ενέργεια διεξήχθη τον Ιανουάριο αυτού του έτους. Η διάσκεψη αυτή αποφάνθηκε πως η χρησιμοποίηση συνολικών στόχων για την ανανεώσιμη ενέργεια θα πρέπει να συνεχιστεί και μετά το 2010. Αρκετές τεχνικές μελέτες προτείνουν πως ένας στόχος 20% τουλάχιστον της ακαθάριστης εγχώριας κατανάλωσης της ανανεώσιμης ενέργειας το 2020 είναι οικονομικώς εφικτός και πραγματοποιήσιμος για την ΕΕ των 25, δεδομένου ότι θα δημιουργηθεί το σωστό περιβάλλον πολιτικής. Εντούτοις, η άποψη της Επιτροπής είναι πως η υιοθέτηση ενός ευρωπαϊκού στόχου για το 2020 είναι πρόωρη σε αυτήν τη χρονική στιγμή, καθώς είναι απαραίτητο να διεξαχθούν περισσότερες διαβουλεύσεις. Πάντως, η προσωπική μου γνώμη είναι πως, στη Βόννη, θα πρέπει να καταστήσουμε σαφές ότι είμαστε έτοιμοι να θέσουμε τους στόχους για το 2020, αλλά και πως χρειάζεται περισσότερη δουλειά για να υλοποιηθούν αυτοί οι στόχοι. Είναι σημαντικό να καταστούν σαφή αυτά που προανέφερα, εάν η ΕΕ θέλει να διατηρήσει τον κυρίαρχο ρόλο της στο συνασπισμό για την ανανεώσιμη ενέργεια και στον τομέα της παγκόσμιας βιώσιμης ανάπτυξης γενικά.
Οι στόχοι που τίθενται για το 2020 πρέπει να παρέχουν σιγουριά στην αναδυόμενη βιομηχανία ανανεώσιμης ενέργειας στην ΕΕ και, ειδικότερα, στον οικονομικό τομέα. Έτσι, θα μπορούν να επιτευχθούν οι παρόντες και οι μελλοντικοί στόχοι. 
Ayuso González (PPE-DE ).
Η Ευρωπαϊκή Ένωση έχει προχωρήσει αρκετά, αλλά πρέπει να κάνει πολλά ακόμα. Πριν από τρία χρόνια, το Ευρωπαϊκό Κοινοβούλιο ενέκρινε την οδηγία για την προώθηση των ανανεώσιμων πηγών ηλεκτρικής ενέργειας και, από τότε, έχει συντελεσθεί θεαματική αύξηση στη χρήση τέτοιων πηγών ηλεκτρικής ενέργειας. Η Ευρωπαϊκή Ένωση συγκεντρώνει το μεγαλύτερο μέρος της παγκόσμιας εγκατεστημένης ισχύος. Το 2001 υπήρχαν 17 000 μεγαβάτ εγκατεστημένης αιολικής ισχύος. Σήμερα ο αριθμός αυτός έχει διπλασιαστεί. Αυτό είναι μόνο ένα παράδειγμα ενός μεγάλου καταλόγου επιτυχιών, που μας επιτρέπει να εξάγουμε σε άλλες χώρες καινοτόμους τεχνολογίες που σέβονται το περιβάλλον.
Πιστεύω ότι, από εδώ και στο εξής, θα είναι απαραίτητο να επιτύχουμε μεγαλύτερη απόδοση, η οποία να συμβάλλει στην καλύτερη διαχείριση των ενεργειακών πόρων. Σ’ αυτό πιστεύω ότι οι οδηγίες για την ενεργειακή απόδοση στα κτίρια και για τη συνδυασμένη παραγωγή θα διαδραματίσουν σημαντικό ρόλο, όπως και το νέο σχέδιο ευφυούς ενέργειας για την Ευρώπη. Θα μου άρεσε να επιτευχθεί το 20% που αναφέρεται στο προτεινόμενο ψήφισμα, αλλά ο τρόπος που μπορεί να συμβάλει περισσότερο στην επίτευξή του είναι, χωρίς αμφιβολία, η βελτίωση της ενεργειακής απόδοσης.
Η κατανάλωση καυσίμων για τις μεταφορές παράγει εκπομπές ρυπογόνων αερίων, τα πιο άμεσα αποτελέσματα των οποίων γίνονται αισθητά στα μεγάλα αστικά κέντρα. Γι’ αυτό, η οδηγία για την προώθηση των βιοκαυσίμων, που εγκρίθηκε πέρυσι, είναι άλλη μία από τις δεσμεύσεις της Επιτρόπου de Palacio όσον αφορά τις ανανεώσιμες πηγές ενέργειας για τη μείωση των εκπομπών στην ατμόσφαιρα.
Rothe (PSE ).
   – Κύριε Πρόεδρε, κυρία Επίτροπε, κυρίες και κύριοι, η Διεθνής Διάσκεψη για τις Ανανεώσιμες Πηγές Ενέργειας θα διεξαχθεί στις αρχές του Ιουνίου στη Βόννη. Ο γερμανός Ομοσπονδιακός Καγκελάριος την είχε εξαγγείλει το 2002 κατά την Παγκόσμια Διάσκεψη Κορυφής για τη Αειφόρο Ανάπτυξη, που πραγματοποιήθηκε στο Γιοχάνεσμπουργκ. Θεωρώ ότι η συγκεκριμένη διάσκεψη συνιστά ένα πραγματικά σημαντικό αποτέλεσμα της διάσκεψης κορυφής, όπως αναφέρατε και εσείς, κυρία Επίτροπε, μόλις προ ολίγου. Πραγματικά πιστεύω ότι ιδιαίτερα όσοι παρευρέθηκαν στο Γιοχάνεσμπουργκ απογοητεύτηκαν οικτρά από την κατάληξη που είχε η διάσκεψη κορυφής για τον τομέα των ανανεώσιμων πηγών ενέργειας. Ακόμα και εάν, όπως είπατε, μπορούμε να χαιρετίσουμε τις πρώτες επιτυχίες του συνασπισμού του Γιοχάνεσμπουργκ, εντούτοις κατέστη αδύνατον να επιτευχθούν οι στόχοι που είχαμε θέσει τότε εκεί, παρά τις όντως ιδιαίτερα σοβαρές και συνδυαστικές προσπάθειες που κατέβαλε η Ευρωπαϊκή Ένωση. Ως εκ τούτου, θεωρώ εξέχουσας σημασίας την επιτυχία της Διάσκεψης της Βόννης.
Κυρία Επίτροπε, αναφερθήκατε στην ευρωπαϊκή προπαρασκευαστική Διάσκεψη του Βερολίνου, η οποία πραγματοποιήθηκε τον Ιανουάριο με τη συμμετοχή 650 ατόμων από 45 χώρες και η οποία διατύπωσε με απόλυτη σαφήνεια τις προσδοκίες της – όχι μόνο όσον αφορά τα αναμενόμενα από τη Διάσκεψη της Βόννης, αλλά και από την Ευρωπαϊκή Ένωση και τις πολιτικές της. Ο τρόπος που η Ευρωπαϊκή Ένωση συνέλαβε τη στρατηγική της για την ανάπτυξη των ανανεώσιμων πηγών ενέργειας ήταν υποδειγματικός, δεδομένου ότι η στρατηγική αυτή προσβλέπει στον διπλασιασμό του μεριδίου παραγωγής ενέργειας από ανανεώσιμες πηγές ενέργειας, ώστε να ανέλθει στο 12% μέχρι το 2010 – και στην περίπτωση της ηλεκτρικής ενέργειας στο 22,1%. Αναφερθήκατε στην εκστρατεία διείσδυσης στην αγορά και στη νομοθεσία μας για την προαγωγή της ηλεκτρικής ενέργειας και των βιοκαυσίμων. Σημειωτέον ότι στην παρούσα φάση επιδιώκουμε να χρησιμοποιήσουμε την οδηγία περί οικολογικού σχεδιασμού και τις υπηρεσίες ενέργειας προκειμένου να αυξήσουμε την αποδοτικότητα. Ωστόσο, αυτήν τη στιγμή είναι καίριας σημασίας να εντείνουμε τη συγκεκριμένη διαδικασία και να την επισπεύσουμε. Πραγματικά, δεν χρειάζεται να σας υπενθυμίσω την ουσία του θέματος – το πρόβλημα της κλιματικής μεταβολής, τους πεπερασμένους πόρους, την ανάγκη να μειώσουμε την εξάρτησή μας από τις εισαγωγές, τη δημιουργία θέσεων απασχόλησης στον τομέα. Προσωπικά, θεωρώ πρωταρχικής σημασίας να κοιτάξουμε πέρα από το 2010 και να θέσουμε έναν νέο στόχο – μολονότι σε αυτό ακριβώς το σημείο διαφωνώ μαζί σας, κυρία Επίτροπε. Το γεγονός είναι ότι η Διάσκεψη του Βερολίνου δεν απηύθυνε απλώς έκκληση για μελέτη, αλλά κατέστησε απολύτως σαφές στα τελικά της συμπεράσματα ότι το ποσοστό του 20% ήταν επιθυμητός στόχος για το 2020. Ακόμα μπορείτε να παρατηρήσετε ότι το συμβιβαστικό μας ψήφισμα δεν προσδοκά τίποτε λιγότερο από αυτό, δηλαδή επιθυμεί από την Επιτροπή και το Συμβούλιο να θέσουν το ποσοστό αυτό ως στόχο τους και να χαράσσουν τις πολιτικές τους συνεκτιμώντας πάντοτε αυτό το στοιχείο.
Όσον αφορά μια εντατικότερη προσέγγιση, είναι σημαντικό να θεσπίσουμε στο μέλλον νέα μέτρα για τον σκοπό αυτόν. Παρότι έχετε εκφράσει αμφιβολίες για το θέμα αυτό, βλέπουμε ότι ο στόχος του 22,1% που θέσαμε για τον τομέα της ηλεκτρικής ενέργειας είναι εφικτός υπό τις παρούσες συνθήκες· και αυτό είναι κάτι που μαθαίνουμε κυρίως από τις χώρες που διαθέτουν κεντρικό σύστημα διαχείρισης. Στους τομείς της θέρμανσης και της ψύξης, είναι αδύνατον, ή σχεδόν αδύνατον, να επιτύχουμε κάτι τέτοιο. Συνεπώς, εάν θέλουμε να επιτευχθεί ο γενικός στόχος του διπλασιασμού, θα πρέπει να θεσπίσουμε κοινοτική νομοθεσία και να ενσωματώσουμε τις ανανεώσιμες πηγές ενέργειας σε πολλούς άλλους τομείς της κοινοτικής πολιτικής –όπως η διαρθρωτική και η περιφερειακή πολιτική– καθώς επίσης και στη μεσογειακή συνεργασία ενδεχομένως και βεβαίως στην αναπτυξιακή συνεργασία.
Turmes (Verts/ALE ).
   – Κύριε Πρόεδρε, κυρία Επίτροπε, κυρίες και κύριοι, δεδομένου ότι δεν διαθέτω παρά μόνο δύο λεπτά, θα ήθελα να ξεκινήσω λέγοντας ότι υποστηρίζω θερμά τα επιχειρήματα που έθεσε η κ. Rothe κατά το τελευταίο πεντάλεπτο. Θα ήθελα, ωστόσο, να προχωρήσω σε ορισμένες παρατηρήσεις, προσθέτοντας ορισμένες πινελιές.
Η ανάγκη προστασίας του κλίματος και του περιβάλλοντος σημαίνει ότι οι ανανεώσιμες πηγές ενέργειας, οι οποίες θα περιορίσουν την εξάρτησή μας από το πετρέλαιο και το φυσικό αέριο, συνιστούν τον τύπο ενέργειας του εικοστού πρώτου αιώνα. Όμως, ακόμα και με την αναπτυξιακή στρατηγική, δισεκατομμύρια άνθρωποι στον πλανήτη δεν θα έχουν κανένα μέλλον χωρίς αυτές. Θετικό είναι επίσης ότι θα συμβάλουν, ώστε να δημιουργήσουμε θέσεις απασχόλησης στην Ευρώπη. Στη διάρκεια της τρέχουσας εβδομάδας πληροφορήθηκα ότι ο κ. Κέρρυ, ο δημοκρατικός υποψήφιος για την προεδρία των ΗΠΑ, ανακοίνωσε ότι και οι ΗΠΑ επιδιώκουν να μπορούν να αντλούν το 20% της ενέργειάς τους από ανανεώσιμες πηγές ενέργειας μέχρι το 2020. Τούτο σημαίνει γιγαντιαία μεγέθυνση και ωφέλεια για την ευρωπαϊκή βιομηχανία – δεδομένου ότι είμαστε πρωτοπόροι στην τεχνολογία των ανανεώσιμων πηγών ενέργειας.
Εάν η ΕΕ θέλει να επιφέρει την ασφάλεια των επενδύσεων στο τομέα της ενέργειας και σε άλλους τομείς, τότε χρειάζεται μακροπρόθεσμους στόχους για την προστασία του κλίματος – βάσει των οποίων οι ανανεώσιμες πηγές θα παράγουν τουλάχιστον το 60% της ενέργειας μέχρι το 2050 και τουλάχιστον το 20% μέχρι το 2020. Σήμερα, το πρόβλημά μας εστιάζεται λιγότερο στις ανανεώσιμες πηγές ενέργειας καθαυτές –οι οποίες συνιστούν ένα πεδίο στο οποίο πρωτοστατούμε– και περισσότερο στη στρατηγική της αποδοτικότητας – στην οποία υπολειπόμαστε έναντι της Κίνας. Η πιθανότητα πρώιμης συμφωνίας για την οδηγία περί οικολογικού σχεδιασμού εξανεμίστηκε χθες στο Συμβούλιο, επειδή αδυνατούμε πλέον να εκπονούμε οδηγίες που ικανοποιούν όλες τις πλευρές –και οι οποίες αρέσουν στο Συμβούλιο– ή επίσης επειδή ενδέχεται να ασκούνται υπερβολικά πολλές πιέσεις εκ μέρους της βιομηχανίας.
Το ψήφισμα, το οποίο υποστηρίζουν όλες οι πολιτικές ομάδες, καθιστά επίσης σαφές ότι η Ευρωπαϊκή Τράπεζα Επενδύσεων πρέπει να διαδραματίσει έναν διακεκριμένο ρόλο. Υπό τις ισχύουσες συνθήκες, ούτε το 10% των δανείων της δεν αποσκοπεί στη στήριξη των ανανεώσιμων πηγών ενέργειας, οι οποίες –καθώς αποτελούν τον τύπο ενέργειας του μέλλοντος– συνιστούν έναν ακόμα τομέα όπου πρέπει να ασκηθούν πολιτικές πιέσεις. 
Korhola (PPE-DE ).
Linkohr (PSE ).
   – Κύριε Πρόεδρε, ίσως εκπλαγείτε ακούγοντάς με να αναφέρω ότι σε 25 χρόνια θα μπορούμε να αντλούμε το ίδιο ποσοστό ενέργειας από ένα κυβικό εκατοστό σιλικόνης και από ένα κυβικό εκατοστό ουρανίου, ωστόσο τούτο ισχύει –και προς δική μου έκπληξη– ενώ παράλληλα αναδεικνύει την τεράστια λανθάνουσα δυναμική των ανανεώσιμων πηγών ενέργειας.
Τρίτον, εάν μου επιτρέπετε, θα ήθελα να δηλώσω ότι στο ψήφισμα –στο οποίο ορθότατα αναφέρθηκε η κ. Rothe– ο όρος “μείωση της φτώχειας” παρουσιάζεται δύο φορές. Θεωρώ κομβικής σημασίας τη σύνδεση της κλιματικής πολιτικής με την ενεργειακή πολιτική και τη μείωση της φτώχειας. Το μέσο για την επίτευξη τούτου, ή τουλάχιστον ένα από τα ενδεδειγμένα μέσα, είναι –για παράδειγμα– τα αποκεντρωμένα συστήματα παροχής ενέργειας τα οποία χρησιμοποιούν ενέργεια από ανανεώσιμες πηγές. Ένα άλλο μέσο το οποίο συζητούμε αυτήν την περίοδο στο Κοινοβούλιο είναι το εμπόριο εκπομπών, η αποκαλούμενη Οδηγία Σύνδεσης. Θα πρέπει να είμαστε ευγνώμονες στην Επιτροπή για το πολύ ενδιαφέρον έγγραφο που εκπόνησε πριν από αρκετό καιρό, το οποίο καθόριζε τα μέσα που θα μπορούσαν να χρησιμοποιηθούν αποκλειστικά στην περιοχή της Μεσογείου, με τρόπο ώστε να ωφελείται ο τομέας των ανανεώσιμων πηγών ενέργειας. Τα αριθμητικά στοιχεία που περιλαμβάνονται στο έγγραφο είναι ιδιαίτερα υψηλά. Θεωρώ ότι πρόκειται για ένα μέσο το οποίο θα μπορούσαμε να εκμεταλλευτούμε πολύ περισσότερο. Εν τελική αναλύσει, οφείλουμε να χρηματοδοτήσουμε τις ανανεώσιμες πηγές ενέργειας· και γνωρίζουμε ότι η προσπάθεια δεν είναι φθηνή.
Wallström,
Η επικείμενη συνεδρίαση στη Βόννη θα έχει, φυσικά, πολύ μεγάλη σημασία. Κυρίως, θα μπορέσουμε να μοιραστούμε εμπειρίες και γνώση σχετικά με το πώς μπορούμε να στηρίξουμε καλύτερα την ανάπτυξη ανανεώσιμης ενέργειας με πολιτικά μέσα. Στη σημερινή συζήτηση, ακούστηκαν ορισμένα από τα καλύτερα επιχειρήματα για τον λόγο για τον οποίο είναι αναγκαίο κάτι τέτοιο, συμπεριλαμβανομένου του επιχειρήματος που αφορά την αλλαγή του κλίματος. Ο κ. Turmes παρουσίασε όλα τα πειστικά επιχειρήματά μας υπέρ της ανάγκης επενδύσεων σε ανανεώσιμη ενέργεια. Συζητήσαμε ορισμένα από τα πιο σημαντικά εργαλεία. Είμαι η πρώτη που παραδέχεται ότι, εξηγώντας στη Βόννη ότι είμαστε έτοιμοι να σκεφτούμε πιο μακροπρόθεσμα, δηλαδή έως το 2020, και ότι επιθυμούμε να θέσουμε έναν τέτοιο στόχο, πρέπει να στείλουμε ένα σημαντικό μήνυμα. Στη διευρυμένη Ευρωπαϊκή Ένωση, ωστόσο, θα χρειαστούμε λίγο περισσότερο χρόνο για να συζητήσουμε με περισσότερες λεπτομέρειες πώς θα θέσουμε αυτόν τον στόχο και σε ποιο επίπεδο πρέπει να οριστεί.
Πρέπει επίσης να είμαστε εντελώς σαφείς όσον αφορά το γεγονός ότι η αγορά ανανεώσιμης ενέργειας έχει ήδη μεγάλη οικονομική αξία. Οι ευρωπαϊκές εταιρείες ευθύνονται σήμερα για το 90% της παγκόσμιας αγοράς εξοπλισμού. Είμαστε πολύ ανταγωνιστικοί, γεγονός που έχει δημιουργήσει χιλιάδες θέσεις εργασίας στην Ευρώπη. Η ανάπτυξη αυτή θα συνεχιστεί. Μόνο η αιολική ενέργεια αυξήθηκε από 5GW (γιγαβάτ) το 1997 σε 27GW το 2003. Σημειώνεται τεράστια ανάπτυξη σε αυτόν τον τομέα. Σε καμία περίπτωση δεν παραμένει στάσιμος αυτός ο τομέας και δεν συμβαίνουν ασήμαντα πράγματα. Συμβαίνουν πολλά και η δυναμική είναι εξαίρετη. Πρέπει να χρησιμοποιήσουμε αυτά τα γεγονότα ως επιχειρήματα κατά τη συνάντησή μας στη Βόννη. Πρέπει να διασφαλίσουμε ότι, και στο μέλλον, θα ήμαστε παγκοσμίως πρωτοπόροι στον τομέα της ανανεώσιμης ενέργειας. Είναι κάτι από το οποίο θα βγούμε όλοι κερδισμένοι. 
Πρόεδρος.
   Έχει τον λόγο για ένα διαδικαστικό ζήτημα ο κ. Posselt. 
Posselt (PPE-DE ).
Πρόεδρος.
   Ευχαριστώ πολύ, κύριε Posselt. Σημειώνουμε δεόντως την αφοσίωσή σας στο κοινοβουλευτικό έργο και στους ψηφοφόρους.
Για να ολοκληρώσουμε αυτήν τη συζήτηση, έχω λάβει 5 προτάσεις ψηφίσματος, σύμφωνα με το άρθρο 37, παράγραφος 2 του Κανονισμού.(1)
Η ψηφοφορία θα διεξαχθεί σε λίγα λεπτά.(2) 
Knolle (PPE-DE ).
   – Κύριε Πρόεδρε, εάν είχατε χρησιμοποιήσει αυτήν την εβδομάδα την αποκαλούμενη υπηρεσία διάθεσης αυτοκινήτων, είμαι βέβαιος ότι θα είχατε εξοργιστεί. Αυτά που συμβαίνουν, ιδιαίτερα τα βράδια, στις “κατακόμβες” του Κοινοβουλίου είναι σκανδαλώδη. Εμείς, μια ομάδα βουλευτών, χρειάστηκε να περιμένουμε επί 40 περίπου λεπτά εκτεθειμένοι στις ριπές του ανέμου για ένα αυτοκίνητο της υπηρεσίας αυτοκινήτων. Δεν κατηγορώ τους οδηγούς· διεκπεραιώνουν υπεύθυνα το έργο τους. Η ευθύνη πρέπει σαφέστατα να εναποτεθεί σε κάποιον μόνιμο υπάλληλο ή σε κάποιον από τη διοίκηση ο οποίος απέσυρε αυτήν την εβδομάδα 17 αυτοκίνητα από την υπηρεσία. Πόσο ακόμα θα πρέπει εμείς, οι βουλευτές, να υφιστάμεθα αυτήν την ανυπόφορα ταπεινωτική συμπεριφορά από τους υπαλλήλους του Κοινοβουλίου; Σας ζητώ να διασφαλίσετε ότι η υπηρεσία θα αποκτήσει άμεσα περισσότερες γραμμές φιλικές προς τους βουλευτές.
Πρόεδρος.
   Κύριε Knolle, σημειώνουμε δεόντως αυτό που λέτε.

Πρόεδρος.
(1)

Πρόεδρος.
   Το Σώμα εξάντλησε την ημερήσια διάταξή του.(1)

